text:
今日喺札幌嘅行程重點係夜晚去大通公園嘅札幌白色燈樹節,其餘時間主要都係行下街shopping.原本計劃咗上午會去札幌場外市場,不過因為天氣環境差,最後臨時縮沙冇去,轉戰有瓦遮頭嘅狸小路同地下街.
» 閱讀全文
今次旅行係hea遊,所以行程好輕鬆,而今日全日只得一個節目,就係留喺小樽慢遊,其實主要就係行小樽堺町通,遊完小樽傍晚時份先坐火車返札幌.
» 閱讀全文
按計劃今日嘅行程係去二世古最大嘅滑雪場二世古Hirafu(比羅夫)滑雪場,當然我哋唔係去滑雪,只係去睇雪.不過天氣預報今日仍然有大雪,都有啲擔心去唔去得成.
» 閱讀全文
二世古係北海道著名嘅滑雪勝地,所以今次旅程重點會去二世古,不過因為我哋唔識滑雪,興趣亦唔大,所以只係去滑雪場見識下,酒店亦唔係住喺滑雪場嘅渡假酒店,而係book咗一間二世古嘅溫泉旅館住一晚.
» 閱讀全文
因為我哋怕凍嘅關係,喺咁天寒地凍嘅環境其實都唔多愿意周圍走,所以今日只係計劃去一個景點,就係北海道神宮.其實北海道神宮唔算係札幌嘅熱門景點,不過因為未見過白雪襯托下嘅日本神社,所以專登去睇睇.
» 閱讀全文
同2009年果次去北海道一樣,今次都係過香港坐大韓航空經首爾轉機,無他,因為平,聖誕節旺季都係5千蚊有找,而且澳門亦冇機直飛北海道,不過因為零晨機,上次試過已經知道會好辛苦.
» 閱讀全文
因為怕凍嘅關係,咁多年嚟都唔想去一D天寒地凍大雪紛飛嘅地方旅行,不過舊年聖誕節終於決定試一試,去咗北海道過一個白色聖誕,嘗試下踏雪嘅滋味.
» 閱讀全文
終於到左今次旅程嘅last day,今日嘅主要行程,就係. . .坐飛機.所以呢篇文章冇乜嘢好寫,大家可以唔洗點睇.
» 閱讀全文
小休之後,下一個景點係去北海道廳,由酒店行去都只係10分鐘左右. 遊覽完北海道廳,差唔多係食晏時間.今個午 […]
» 閱讀全文
今日嘅行程集中係札幌市內遊覽,主要去左二條市場,Sappora Factory,北海道廳等景點.
» 閱讀全文
札幌嘅Cross Hotel係大阪以外日本第二間分店,因為住過大阪Cross Hotel印象好好,所以今次係札幌最後兩晚選擇入住Cross Hotel.札幌Cross Hotel同之前係小樽住嘅天然温泉 灯の湯 ドーミーインPREMIUM一樣有一個室內嘅假溫泉,位於酒店頂樓.
» 閱讀全文
美瑛駅以北就係另一條風景路線 – “全景之路”.美瑛,尤其是係“全景之路”上嘅好多景點,都只係一D山丘甚至只係路邊嘅名木(即係一棵樹),所以唔會有電話number,只可以用Map Code黎導航,而偏偏我地架車嘅GPS冇輸入Map Code嘅功能,所以係“全景之路”都來來回回行左好多回頭路.
» 閱讀全文
雖然夜晚不時聽到經過嘅車聲,不過因為連日來旅程太勞累,所以都冇影響到我地睡眠.經過一晚充足睡眠,今日起身時完全叉足晒電.
» 閱讀全文
睇左旅遊書猛話去富良野或者美瑛一定要住民宿,唔係就等於冇去過咁話,所以咪試下搵間黎住下囉,其實住民宿絕對唔平,分分鐘同住溫泉旅館差唔多價錢,可能因為細規模,唔收貴D根本維唔到皮啦. 今次我地選擇左呢間叫Woody Life嘅民宿,因為網上有唔少人都推介…
» 閱讀全文
食完壽司頂左肚,開始係富良野嘅遊覽旅程.富良野市本身並冇咩景點太值得去,所以第一站就去中富良野嘅彩香之里.去到彩香之里初頭仲以為去錯地方,因為成個場一個人影都冇,唔好話遊客,就連工作人員都冇. 呢樹就係彩香之里,除左上面幾排之外,其餘嘅薰衣草同花花草草都已經剷晒.
» 閱讀全文
小樽入住嘅酒店並冇book到早餐,原因係酒店對面就係三角市場,想再試下早餐食魚生飯嘅滋味.三角市場有兩個出入口,呢個係係小樽駅側邊嘅出入口,另一個係係大路果邊. 一眼睇晒,三角市場就係咁大.
» 閱讀全文
因為之前係LeTAO買嘅芝士蛋糕要放雪櫃,所以行完堺町通之後先回一回酒店先,放低蛋糕之後再出去食今晚dinner.聽講小樽嘅壽司出名,所以今晚決定去最出名嘅政壽司. 本來打算去位於壽司通嘅政壽司本店,不過開車經過時發現冇開門,所以轉移到位於小樽運河對面嘅分店.
» 閱讀全文
見到海代表就黎到小樽啦 今次北海道之旅嘅住宿都好滿意,而今晚係小樽住果間係最滿意嘅一間,呢間酒店叫天然温泉 灯の湯 ドーミーインPREMIUM小樽,不過想叫得簡單D都唔知點叫,佢係日本其中一間集團式酒店dormy inn係小樽嘅分店,今年6月先啱啱開張,仲係做緊promote,7,200円,好抵.
» 閱讀全文
2009年9月30日(星期三),天晴,氣溫12~20度 湖畔亭嘅早餐係自助餐形式,同一般酒店早餐冇咩分別. […]
» 閱讀全文
我地訂嘅酒店套票係係房入面食Dinner架,所以check-in時要講好幾點食飯,時間一到就會有人黎準備晚餐架啦.行完有珠山身水身汗,返到酒店當然先浸返個溫泉先食晚飯啦.湖畔亭嘅溫泉係酒店頂樓(九樓),面向洞爺湖.
» 閱讀全文
五稜郭公園出發 其實去五稜郭公園只係上去呢個展望塔 五稜郭公園展望塔內 從展望塔俯瞰五稜郭公園全景 從展望塔遠眺函館山 離開五稜郭公園後開始向大沼公園進發,行函館新道唔洗半個鐘就到.
» 閱讀全文
今朝起身第一件事做D乜?當然係打開窗睇下仲有冇落雨啦.哈…哈,個天總算俾面,今日陽光普照,都不知幾好天. 我地入住嘅Comfort Hotel Hakodate就係正函館駅對面,行過對面馬路就係函館朝市,好方便,而今日嘅早餐亦係朝市裡面食.
» 閱讀全文
由登別至函館之間雖然有一段高速公路,但係高速公路只係去到八雲為止,所以行高速公路所減少嘅行車時間並唔係太多,而且道南嘅5號國道經過嘅城鎮並唔係太多,所以行國道同行高速公路嘅時間相差無幾.另外,從大沼公園至函館之間有一段叫函館新道嘅免費高速公路,都可以慳到一D行車時間.
» 閱讀全文
自駕雖然方便又自由自在,但係由於北海道太大,旅遊景點又太分散,用係行車上嘅時間實在太多,而且行車時間往往係日間最寶貴嘅時段,所以令到係景點遊覽嘅時間太少.另一個問題係,每日都要拾行李,都咪話唔煩.如果有多D時間,每個地方住兩晚咁就perfect啦.
» 閱讀全文
玉乃湯只有20幾間房,感覺上好warm,不過職員就唔係太識英文,所以溝通起上黎有D難度,不過好彩都明白大家意思.而係溫泉方面,男女只有各一個室外溫泉,而且只屬一般.另外,佢嘅房間係冇沖涼設施架,一定要去溫泉浴場度先有得沖.至於晚餐同早餐亦屬一般,整體上我嘅評分都唔係太高.
» 閱讀全文


c: text/html

text:
推介時令蛋糕+酒釀手工芋圓 西營盤新開復古風甜品Cafe
想喺午後忙裡偷閒,食份手工芋圓,蛋糕或者飲杯咖啡嘅話,西營盤呢間新開嘅甜品Cafe就最啱喇.由人氣蛋糕網店起家,每日供應唔同口味嘅卷蛋,戚風三文治,芝士蛋糕等,亦有台灣直送嘅手工芋圓,大粒煙韌配埋酒釀味道有驚喜!飲品亦唔馬虎,可以試單品咖啡或者即打木瓜牛乳啊.
「睡飽吃吃」位於港鐵西營盤站附近,樓高兩層,裝修走復古木系風格,有啲似台灣嘅老宅咖啡廳或者日本嘅喫茶店.從網店流浪甜點工作室起家,不過店主指其實佢本身係先學咖啡再學甜品,希望呢度唔單止係甜點工作室嘅實體店,更可以係一個畀大家享受同休憩嘅Cafe.
每日限定 時令口味甜點
是日甜品會有兩至三款選擇,到訪呢日就有呢款星野抹茶生乳卷.店主指因為想試下唔同嘅抹茶粉,就直接同日本福岡嘅星野製茶園入貨,佢哋嘅抹茶茶香突出而唔會太澀,味道平衡.特別係製作成生乳卷,中間抹茶忌廉嘅微甜帶出抹茶粉嘅旨味,蛋糕口感亦非常鬆軟.上面係日本豆腐,打成蓉口感綿滑,但比一般忌廉清爽,配生乳卷啱啱好.
芝麻巴斯克蛋糕做到軟心效果,食落先有芝麻嘅陣陣香氣,中間係Cream Cheese嘅微酸,最後係蛋糕嘅甜味.加埋有淡淡紅棗甜味嘅忌廉,令味道層次更為豐富.原來店主創作呢個組合嘅靈感係嚟自糖水,成個配搭都幾養生Feel.
是日甜品全部都係小店自家新鮮製作,選用日本雞蛋,麵粉同糖,有機會係卷蛋,戚風三文治,芝士蛋糕,布丁甚至係肉桂卷.卷蛋通常會用時令食材,例如之前就出過巧克力呂宋芒卷蛋,大甲芋泥生乳卷等等.
台灣直送 大粒煙韌手工芋圓
店主喺台灣食過比較大粒煙韌嘅芋圓,有見香港賣嘅通常都係中等大細,就直接從台灣訂購新鮮直送手工製大粒芋圓!三色芋圓分別用咗大甲芋頭,台農66地瓜,嘉義紫薯,大粒啲食落的確更有咬口,外面軟滑裡面有顆粒感,越嚼芋頭同地瓜嘅甜香就越出.
芋圓配搭酒釀,豆花同豆漿,酒釀同樣嚟自台灣,酒香同甜味平衡,帶微酸.豆腐花就係自家新鮮製,口感綿密.(補充返因為拍攝想睇清楚配料,所以開飯仔請店主將豆漿同酒釀分開上,平時出餐係會一齊上嘅.)
飲品推介 SOE咖啡+木瓜牛乳
甜品出色之餘咖啡亦有水準,單品咖啡豆係本地咖啡烘焙商向巴西西部一間咖啡莊園直接貿易購入,比一般嚟自巴西中南部嘅豆Body更厚而且更甜,風味亦更為平衡,入口微酸,之後偏堅果風味.
呢度亦有花茶,果茶同台灣古早味飲品,例如呢杯即叫即打嘅木瓜牛乳,因為無加到冰所以飲落特別濃郁綿滑,啖啖都係木瓜甜香!店主表示秘訣在於要去街市買新鮮木瓜,然後放到夠熟先可以用.提醒大家木瓜牛乳建議喺15分鐘之內飲完,皆因木瓜酵素會分解蛋白質,擺得太耐會凝固兼變苦啊.
睡飽吃吃
地址:西環皇后大道西368號地舖
*設最低消費:星期一至五每人一杯飲品(不包括甜品),星期六日及公眾假期每人一杯飲品及一份甜品.如客滿有人候位,內用限時75分鐘.
文:Cathy.H
相:Michael

robotstxt: allowed

filter: keep


text:
中港市場持續沉底,跌完一千點再跌一千點,由兩個月前22400點跌到近排,就咁跌咗15%,好彩上星期四(編按:文章撰於9月1日,這裡「上星期四」指8月25日)終於有個似樣啲700點嘅反彈,我嘅PnL都差啲跌穿low single digit⋯ 但係唔緊要嘅,正如劉德華係《嚦咕嚦咕新年財》講到:「爛牌有爛牌嘅打法,越爛嘅牌愈要比心機打」,正正係呢啲差嘅市況,我哋先有機會睇清楚問題嘅根源喺邊度,而弩飛近排亦都多咗思考香港股票市場嘅根本性問題: 1)估值波動性問題 近排對比中美唔同行業嘅大型企業喺牛市同熊市之間嘅估值變化,留意到美國嘅估值波動性比中國細,其中一個原因係中國公司喺樂觀嘅時候,較注重top line增長率同幻想空間而忽略生意模式嘅持續性,相反悲觀嘅時候就會睇返生意模式嘅問題 以垃圾處理嘅行業為例,中國嘅龍頭係光大環境(257),我記得自己係2015年嘅時候投資,由於未來增長率估計係25%-30%,當時嘅市盈率同樣去到25-30倍,但後來因為市場認為PPP模式有問題(太過燒錢,負現金流),即使top line同bottom line繼續增長,市盈率向下殺到得返十分之一,市值跌到得返一半 但係美國嘅龍頭Waste Management(WM),即使top line同bottom line嘅增長慢好多,但係生意嘅增長模式比較穩健(並非主要靠外部力量推動),所以喺逆境嘅時候,因為派息穩健,現金流充足嘅情況下,市場唔會將佢嘅估值大打折扣 2)升跌時間比例 最近五年,港股八成時間跌,兩成時間升,對於長期持貨嘅投資者的確不太好受,當然如果好好把握嗰兩成嘅時間,回報的確唔錯,但係要把握嗰幾個月嘅時間,頂住未來一兩年嘅調整,實在太辛苦啦;相反美股八成時間升,兩成時間跌,跌起上嚟都有Fed盡力頂住,投資者長期處於樂觀嘅情緒,導致調整後資金入市嘅信心較大 3)主要因素佔比問題 通常股票升跌,都有幾個主要因素帶動,例如航空業主要睇油價,匯率,載客量,大約已經解釋到七八成股價波動嘅原因,剩低解釋唔到嘅波動,可能係關係比較細嘅因素,或者係心理變化之類 但係香港嘅股票,資金源來自全世界,而企業基本面同資金源不對稱,因此影響股價嘅因素實際上比其他國家嘅股票多(好似全世界發生嘅嘢都關我哋事),咁樣減低左主要因素同股價嘅關連度,亦都增加左解釋唔到嘅波動(已經撇除牛熊證嗰啲金融工具嘅額外影響),導致整體risk adjusted return特別差 後話:話說之前係咁諗「恆指20000點是否應該博反彈」,諗咗好多可能性但係未能確定,而當我迫自己唔好再long bias,同埋唔好局限自己諗中港市場,我發現「恆指20000點是否應該博反彈」係一個偽命題,根本唔會有答案,反而「沽歐洲」係一個確定性高嘅投資,咁點解唔直接大注入場呢? *文章獲弩飛投資授權刊登,原標題為《反思香港市場問題》 免責聲明:本網刊載的所有投資意見,只可作參考用途.
原來寫嘢真係要持續寫先有動力,停一停,咁就停咗成個月⋯ 其實本來好多嘢想寫,因為呢一個月嘅變化非常大,但係有一日冇寫嘢之後,第二日要寫嘅嘢就多好多,跟住procrastinate多幾日之後,就好似便秘咁,太多嘢塞住咗,搞唔掂⋯ 我決定簡簡單單寫幾句,開返個引擎: 一個大市周期入邊,見底之後嘅階段叫做「希望階段」,係成個周期賺錢最快最急嘅階段,股價嘅升幅主要來自估值提升,而當時嘅盈利仍然係下跌(即係E跌10%,但係PE升40%,股價升30%).
每個人嘅人生中通常會出現幾次超級大趨勢,只要捉得住一兩個,基本上就已經可以上岸,例如上一輩喺香港經濟起飛當中買咗樓,QE時代買入錢嘅相反資產(美股,香港樓),虛擬貨幣未普及前已經有conviction等,所以唔好將時間同精力,追逐短期可見的回報,從而忽視真正改變命運嘅大趨勢 對於近排股市大跌,無論輸得少或者輸得多嘅投資者,大部份人嘅諗法係希望把握今次機會,喺低位買入優質資產,追番之前失去嘅回報,但係要小心你心目中嘅「優質資產」未必係新世界嘅「優質資產」(例如2020年出無限QE,俾你捉到大市低位,但若果買咗防守型嘅高息股,而唔係具幻想空間嘅增長股或crypto,回報會爭好遠,因為當時嘅底層邏輯係超低利息同放水,你心目中嘅優質股,未必係市場認可嘅優質) 現時好多現象都只係表徵,我哋需要做嘅係理解底層嘅邏輯,由於底層嘅邏輯未一面倒被大部份人認可,舊思維同新思維嘅投資者會導致表徵會出現好大嘅波動性: 以石油同日圓為例,用舊嘅底層邏輯,你可以畫一條30年嘅trading range,認為石油喺$100已經好貴,日元已經跌到好平(每次去親銀行,銀行職員都叫我買),但另一邊股神巴菲特不停買入油股,投行交易員不斷沽日元,佢哋唔係傻嘅,相信係底層邏輯同市場有所不同(巴菲特覺得石油喺未來唔會比新能源代替,反而比國家更大嘅安全感;投行交易員沽日圓買美金,當中息差搵一部份買埋保險,仍然有套利機會) 講咗咁耐,所謂嘅「新世界底層邏輯」係指乜嘢,下一篇文講,大家不妨討論下覺得成個世界喺未來有乜嘢結構性嘅改變! (續上篇) 透過觀察唔同國家嘅行動(例如沙地阿拉伯考慮用人民幣買石油,印度用七折買俄羅斯石油等),市場價格走勢(例如俄羅斯盧布對歐元大跌之後破新高,增長股同優質股一齊破底等),大資金嘅部署(例如巴菲特2/3你嘅新投資都係石油相關),我嘗試判斷佢哋背後嘅底層邏輯: 1)美債認受性(可能被削弱,導致其他資產地位提升) 喺Bretton Wood II嘅制度入邊,美債理論上係最安全嘅資產,金融教科書都將佢定義為risk free asset,當中嘅risk free rate構成左大部份金融估值模型嘅基礎.
Marvel入面嘅奇異博士係弩飛好鍾意嘅角色,佢可以睇到未來會發生嘅不同可能性,而每次我做完重大嘅投資決定之後,都會思考平衡時空嘅自己會否比現實做得好還是差:做得唔好嘅會諗吓操作上有咩改善空間,做得好嘅會考慮當中有幾多係運氣成份,因為長遠始終「贏幾盡係睇運氣,輸幾少係睇知識」 話說三月中18000點嘅時候,中國政府係急跌之後提出五點安撫投資者嘅負面情緒,當時弩飛同個女上緊英文堂,錯過咗最佳入市位,之後我不斷問可以改善嘅地方喺邊度:係冇事先做好準備?定係唔應該1:00上堂?我一直希望嗰日又可以嚟多次,讓我了解我係咪一定會錯過最佳入市位 估唔到上星期五好似時光倒流,重新出現返18000點急劇反彈嘅情況:喺食飯前,科技股開始有異動,當時估計係春江鴨嘅表現,根據《高/低風險入場位》嘅諗法,低位博反彈係應該入高風險嘅股票,所以當時揀咗7226(兩倍科指ETF),而非較安全嘅優質股 我喺收市之前係放咗大部份嘅貨止賺(都超過10%盈利),主因係1)消息面同上一次大致相同,都係上次果五點,2)沽空比率比上次少好多,相信冇乜short squeeze嘅情況,3)H股相對A股較受外國資金嘅影響,所以政策底同市場底嘅關聯性,H股比A股較低,因此寧願揸住早一日買嘅3188/3147,而day trade 7226 最後,我發現係完全準備嘅情況下,投入呢個trade嘅資金相對有限,所以上次lost profit其實都係唔係想像中咁多.
話說上海封城差唔多成個月,好多基金經理掛住周圍搵食物,唔得閒投資股票,嚟緊好似又到北京隨時封城.
Yield curve inversion係市場上公認為最準確嘅熊市leading indicator,分析員普遍認為熊市訊號出現咗之後同大跌市中間仍然有時間差,大家唔使咁緊張住.
由於今年嘅大環境係「高通脹,低增長,利息上升」,所以conviction係持有「價值型高股息」嘅股票尋求保值,但係呢一兩日烏俄大戰,令到市場有劇烈動盪,改變左每類資產嘅risk adjusted return,因此弩飛決定先行減倉止賺,等自己同大市消化完呢個衝擊,再重新部署.
簡單來講,今年最後都係輸幾個%⋯ 其實本來去到十一月中回報都仲係正負零,但由於最後個半月指數都要跌多10%,整體回報跌去負數都係冇辦法⋯幸好,今年年初將一部份資金轉咗去非股票資產,嗰邊嘅升幅都補償到中港股票嘅跌幅,亦都令到中港股票個base細咗,減低左absolute嘅損失.
過去兩個月,港股一直係低位浮浮沉沉,而過往兩個月三次嘅調整,弩飛分別將倉位逐步加上,由六成到八成到而家九成幾,有趣嘅係雖然指數不停向下,但整體嘅PnL一次比一次高(應該贏多咗指數7%),想同大家拆解番背後嘅諗法: 原先諗住若果資金返嚟,通常會先選擇大型優質股,有更加多資金先會流入去中型股/質素普通嘅股票.
回顧第三季:守住了正負零 - 係全球股市持續破頂嘅情況下,第三季嘅港股跌咗一成幾,科指跌咗兩成幾,個別股票更加慘不忍睹⋯幸好大部份時間三成倉,hit and run嘅做法,加上火電股嘅幫助,季結啱啱好守住正負零.
其實當價值股同指數分道揚鑣咁行嘅時候,我一直喺度問,究竟個調整係risk off定係sector rotation.
喺上個星期一嘅文章《最後逃生門?加倉到四成》 提到我入咗唔同行業嘅貨,去感受一下唔同行業龍頭嘅「特斯拉閥」嘅情況.
以下文章獲Blogger「弩飛投資」授權轉載,不代表Market Digest的平台立場.
以下文章獲Blogger「弩飛投資」授權轉載,不代表Market Digest的平台立場.


text:
適合前菜的材料
《Stickypedia系列 – 前戲:前戲必學五件事 (4)》
每一個人嘅口味與別不同,要煮好一道餸就一定要有合適該位食客嘅材料,再透過廚師悉心嘅烹調👩🏻🍳👨🏻🍳,同埋食客嘅欣賞🍴,先至可以成為一道對於該位食客來講嘅好餸👍🏻.上一個post就講前戲之前你有咩可以準備,今個post就講下前戲嘅時候有啲小tips.記住進行前戲嘅方法係無「好」或者「唔好」之分,因為只要合適你同你嘅性伴侶就會係一個好嘅方法💖!
1 – Dirty Talk 💬 Dirty Talk 會係一個好好開始前戲嘅方法.Dirty Talk 對於好多人來講係一樣好性感嘅事💋,係呢段對話你可以講一啲你對性愛嘅幻想.由於你已經係營造咗一個合適性愛嘅氣氛,所以你唔需要擔心你嘅性伴侶會批評你.你可以講一啲關於性愛嘅片段,遐想或者共同經歷過嘅性愛經歷.一方面可以令到對方更加清楚你所認為理想嘅性愛表現(ideal sexual script)💭,等對方盡量配合或者互相嘗試.另一方面,Dirty Talk可以增加大家之間嘅親密感,令到性慾增加😚.
2 – 親吻😘 喺前戲來講親吻係一樣好好嘅小幫手.首先,親吻可以作為一個過渡🌉.由於親吻係一段關係中係比較常見嘅親密行為,你同性伴侶可以比較自然地從你手上做緊嘅嘢過渡去到更加親密嘅行為.Kiss對於好多人來講係一樣表現親密或者愛意嘅方法,但係前戲嘅情況下進行比較慢同埋性感(sensual)嘅親吻可以令到對方更加感到緊密.大家可以運用舌頭去撩撥對方嘅唇邊👄,或者用牙齒去輕咬對方下唇.其實喺口角嘅周圍有好多神經末梢(buccal nerve),可以嘗試用手指或者輕吻嘴角,令對方有一種痕癢但刺激嘅感覺⚡.最後,對於好多女性來講,一個親吻,特別是Passionate kiss係會加強佢對性嘅期待 [1].
3 – 愛撫 👋🏻 係親吻嘅同時,大家可以愛撫有大量神經末梢嘅地方(Erogenous zone).首先可以輕輕撫摸對方嘅面頰,然後用手輕輕按摩頭皮部份💆🏻.頭皮係屬於敏感地帶,可以順着頭髮或者輕輕拉住喺頸尾部嘅頭髮,增加感官刺激.然後可以溫柔地輕撫對方嘅手臂內側,繼而去到腰部同大腿內側.除咗呢啲部位,手掌,耳背,膝頭哥背後同背脊都係比較敏感嘅部位,刺激呢啲部位可以增加對性嘅興奮[2].但係,要記得避免一開始就撫摸對方嘅私處 [3],反而應該要比足夠嘅時間對方準備⏰.
4 – 刺激敏感部位👀 當你認為自己同對方都已經準備好嘅時候,你可以嘗試撫摸大家嘅私處.對於女性/有陰部人士來講,比較能夠引起性興奮或者性高潮嘅地方就係陰蒂.整個陰蒂嘅結構就好似陰莖一樣,其中陰蒂頭就好似龜頭,擁有8000個神經末梢,比龜頭多2-3倍,係比較敏感嘅部位🤩.根據統計[4],有34%嘅女性需要陰蒂刺激來達到性高潮.反之,只有6%嘅受訪者認為只需要插入式嘅性行為就可以達到性高潮.所以,陰蒂刺激對女性/有陰部人士來講好重要.陰蒂係一個可以勃起嘅海綿體組織而構成,只要透過觸摸及挑逗就會充血腫大.透過調情嘅方法可以令到巴氏腺產生分泌物💦,或者可以使用潤滑劑或者口水令到陰蒂濕潤,然後可以輕輕以打圈嘅方式刺激去提高性快感.除咗用打圈模式刺激陰蒂.與此同時,你亦都要留意對方嘅反應,作出適當嘅調節👌🏻!
對於男性/有陰莖人士而言,陰莖最敏感嘅地方就係龜頭,冠狀溝,包皮繫帶同會陰呢幾個地方.同陰蒂一樣,陰莖都係有一個可以勃起嘅海綿體組織🧽,所以陰莖受到性刺激或者係海棉體充血嘅時候就會勃起.首先,可以將潤滑劑放喺手心,再用手掌塗滿陰莖去按摩,咁樣可以令對方醞釀基本嘅情緒.其次,你可以運用舌頭上下舔過整個陰莖或者集中用手指刺激龜頭同尿道口位置.特別可以喺性伴侶覺得敏感嘅地帶停留耐啲,令到對方有更多嘅性興奮🙈.與此同時,一隻手可以輕摸睾丸,令到陰莖可以固定位置亦都為對方帶來更多快感.除咗上下,你亦都可以用手指或舌頭旋轉輕舔陰莖同睾丸.由於兩者都屬於敏感地帶,如果運用牙齒或者指甲就要注意力度,避免造成痛楚😣.另外,坊間嘅講嘅「深喉」,即係將陰莖深入喉嚨嘅動作,好容易可能會令負責口交嘅人感到不適.想有頂到盡嘅感覺有其他方法可以代替,詳情可以參閱我哋陰莖口交tips嘅post📚!最後,為咗安全同衛生考慮,可以係過程中使用埋口交膜,口交套或者安全套!
今個post就同大家建議住咁多可以用嘅材料先🥗!只要你同你嘅性伴侶達到共識,不論有咩材料都能炮製成你哋鍾意嘅前戲!認識咗好多關於前戲嘅知識💕,下個post就解答下社會上對前戲嘅誤解同迷思喇🍯~


text:
係我哋嘅日常生活中,我哋經常用到嘅就是我哋嘅牙齒,係我哋日常嘅飲食當中,對於我哋嘅牙齒嘅損害都是非常大嘅,會導致我哋嘅牙齒有破損,脫落,仲有可能引起蛀牙,危害我哋嘅牙齒健康,導致我哋不能正常嘅生活.
種牙通過醫學嘅方法,可以選用同人體骨骼嘅兼容性比較高嘅材料,係進行周密嘅加工之後使其形成與牙根類似嘅形狀之後,以手術嘅形式將其植入到缺牙區嘅牙槽裡面,再經過1至3個月嘅時間,然後係從人工牙根嘅上邊制作新嘅燒瓷牙.種牙其實同天然牙齒具有一樣嘅功能,而且結構以及美觀效果都十分嘅相似,這事就完成瞭修復,已經成為瞭越來越多嘅缺牙患者朋友嘅首選嘅修復方法.
種牙修復是不需要自己嘅殘根存係嘅,因為種植藥是真正嘅有感而生嘅,不像那烤瓷牙那樣嘅,需要有牙根嘅存係性作為穩固嘅基礎.而且正規口腔醫院擁有最全嘅種牙材料完全符合人體嘅需求,比一般嘅烤瓷牙修復更具優勢,其穩固性強,使用更長久.為瞭能夠達到更好嘅種植效果,患者係種植之後,仲一定要做好術後護理.係種牙後要註意與臨牙之間嘅區域嘅衛生.係做種牙後要註意口腔衛生,飯後及時漱口,也可以用藥液漱口,每日早晚均應用軟毛刷或棉花條清洗種植體基臺一次.
係我哋嘅日常生活當中,我哋應該做到一天早晚刷兩次牙,選擇適合自己口腔嘅牙刷,隻要選用符合自己口腔衛生要求嘅保健牙刷,才能起到潔牙嘅效果,並且不損傷牙齒及其牙周圍嘅組織.選擇滿足自己口腔嘅牙膏,多食一些愛牙嘅蔬菜,如卷心菜,菠菜等.做好對自己牙齒嘅保護,以免造成對生活不必要麻煩,減輕患者嘅疼痛.


text:
我想講呢,今晚好開心呀!因為呢,我去咗睇 Serrini 個演唱會呀!
話說發售當日,開售前五分鐘衝入公司厠所(開工唔俾用電話呀),入定個網一夠鐘就就狂㩒個電話,㩒咗五分鐘先入到,但777元嘅VIP位無晒囉……最前都只係480元崇拜企位,唯有早啲入場可以企前啲,但佢啲泥民癲㗎,show前兩小時已經有人排.我從來未睇過一個咁癲嘅演唱會,Lady Gaga都係Mama,但都唔夠哩位妖姬女皇嚟,同邪教一樣控制晒班信徒,真係當個SHOW係邪教咁玩.
要我地dress code係beige,白色及淺色,眼見8成人都好聽話,變成一片肉海.入場及散場嘅情境就好似中學生返學及放學咁(我中學係白色校服㗎),啲年少回憶返晒嚟.最勁係佢以女皇身份同泥民fans嘅互動,777VIP被選中嘅子民竟然有份參與開場儀式,又命令泥民分紅海俾佢當通道行,又鞭打大家,而我地係好受落哩位教母,我地嘅媽咪~
dress code 係beige,白色及淺色
介紹返哩位教母,佢有太多稱號,你地自己去搵啦,而我地依家主力叫佢媽咪.
佢嘅曲風一開始就同好多少女一樣行純情小清新,用甜美聲線唱出少女心事及日常,《蘇菲亞的波霸珍珠奶茶》簡直係神曲,如果佢個show唔唱啲迷會反轉個場囉,《給睡了的人》就像可愛小妹子叫醒啲係腐敗政治中睡著嘅人,俾我感覺佢係香港嘅Lily Allen,用甜美歌聲去鬧爆啲嘢.
然後變了躁底cute妹,《請小心車門》,《你條茂利放飛機》唱出日常你會想鬧爆嘅生活日常躁底事.仲係小清新嘅佢,開始唱有啲灰歌《抑鬱十二月》,《黑仔歌》,但係唔知佢知唔知唱出好多抑鬱仔嘅共鳴出嚟.
我真係好鍾意《Don’t text him》哩隻碟,《哀樂無名》,《放棄治療》,《青春荒廢》,《Let us go then you and I》,身邊有認識嘅情緒病患者都同我一樣係哩幾首得到慰藉,咁啱《Don’t text him》及《我可唔可以唔好咁樣》道盡我嘅心事,係咩就你自己聽下咪知囉~再走下來就係同Ruby合作組成嘅GTB,好貼地咁樣將高崇港女離地生活及想法一一道出,喂呀~好搞鬼㗎,一定要聽哩兩個bitch唱嘅兩隻碟呀~
到現在啦,出咗《邪童謠》隻碟後,佢正式成為妖姬女皇,loop住隻碟就好似帶你去咗另一個領域,感受妖女氣勢,完全臣服於媽咪,自己都會想成為妖女一份子.不過有一首歌我覺得勁正:《靜謐神林》,閉上眼聽,會帶你到另一個仙境,充滿靈氣嘅仙境,靜化心靈.
佢點進化都好,佢嘅歌詞都係咁貼地,跳脫,一個歌手可以唱作,令人共鳴,再去令人臣服,暫時係哩個年代嘅香港只有佢做到.
媽咪係好識安慰啲gurl(我無串錯),follow佢尤其IG STORY一定要追睇,有時會介紹好物俾我地,又教我地點樣自信,又會教啲gurl點對啲fuck boi(都無串錯)其實佢係好窩心嘅媽咪,除咗FB及IG,佢仲會好照顧TG GROUP嘅FANS,唔會話見你地9UP就放埋一邊唔理,佢會9UP埋一份.你話,點可以唔臣服於妖女媽咪?


text:
kjfoodlife日本菜 的搜尋結果
文章
納入狠狠懲罰系列原因 - 播榮光音樂,響應罷工 自從吉x家染藍已經好耐無食牛肉飯打邊爐,今次呢間可以超級順氣咁行入去食,有牛肉飯有鐵板有鍋燒勁多選擇,完全係去幾次都唔會厭. 店舖大多都係採用卡位,而且唔會好迫埋一齊坐得幾舒服,都係同普通快餐廳一樣採取自助形式,牆上面有好多唔同牛魔怪既公仔. 《牛...
納入狠狠懲罰系列原因 - 派飯糰,連儂牆,囗號收據,響應罷工,FB文宣 自從出名既日本野列入不可幫襯之後,搵好耐搵一間食得放心又好食既日本餐廳,終於銅鑼灣有間小店又有良心又好食,仲要蝕住錢都派飯糰真係點可以唔幫襯到佢包腐皮包到手軟呀. 入面有勁大幅既連儂牆,貼到連本身牆身果隻為食龍都遮...
去行完市集掃完貨,最好緊係係附近食埋晚飯再加甜品,以前去Holly Brown都係食雪糕,而家有埋正餐食,見到好多人叫個層層叠超厚身班戟. 一入門口就已經見到好大部機同埋勁多雪糕,不過今次我地既目標係班戟就下一次再食,仲有印左店名既咖啡機. 成個場既空間感都幾大,樓底好高同埋啲位唔會密...
丼~丼~丼,成日去親九龍城都係食泰國野,其實除左泰國野九龍城仲有好多好野食,今次就去試下呢一間日本丼,呢間係我之前係九龍城做野果陣先岩岩開,唔經唔覺都已經兩年幾,今日先有機會去會一會佢. 其實九龍城好多都係小店,唔似泰國野咁有幾間舖位,呢一間都係小小地係角落頭位置,入面有唔少日本既裝飾,最吸晴既就係牆上既...
葵廣有好多小食,呢間係其中一間高質小店,店名好有詩意叫呦呦鹿鳴,意思即係叫大家一齊黎食布丁既意思,店主一手一腳研製口味超有心思. 全店好搶眼既一定係個打卡牆,真係超有心思畫得超靚,仲畫埋每隻布丁燒既樣出黎做左介紹,大家買完仲可以拎埋去打卡真係一流. 雖然店仔小小,不過都有好悉心既佈置,黎緊聖誕會有...
大角咀小店真係好用心做,無論睇頭野食定服務都做到足,雖然只係小店,都真係值得多啲人去. 出面有句標語寫住覺得自己唔係超人,所以要休息,大家記得星期一唔好摸門釘,門口仲有個香噴噴既噴霧俾大家用好貼心. 加$30就有個套餐,包哂湯,沙律,野飲同甜品,湯真係超足料,上面有啲櫻花蝦...
呢間戚風蛋糕食過已經列入喜愛名單,個蛋糕真係勁鬆軟又唔會漏,今次見到有新出口味即時再買黎食. 見到成間舖金光閃閃已經好吸引人行埋去,仲有成大個蛋糕櫃,入面好精緻咁每個蛋糕都用玻璃蓋,即時成件事都高貴好多. 新推出既《清酒果香》($60),一打開已經好香既清酒味,上面有無花果既果香...
呢間戚風蛋糕食過已經列入喜愛名單,個蛋糕真係勁鬆軟又唔會漏,今次見到有新出口味即時再買黎食. 見到成間舖金光閃閃已經好吸引人行埋去,仲有成大個蛋糕櫃,入面好精緻咁每個蛋糕都用玻璃蓋,即時成件事都高貴好多. 新推出既《清酒果香》($60),一打開已經好香既清酒味,上面有無花果既果香...
如果慶祝或者一大班人食野都好,都想有個方便又靚景既地方.呢度位處銅鑼灣對住維港食飯,又可以靜靜地慢慢地食既餐廳. 一入去就係廚房位,如果大家有興趣一出去就會見到廚師炮製晚餐,入面可以分開幾間小房仔,而且有道厚厚既間板牆,有私人空間得黎又幾隔聲同唔會成陣油煙味. 除左靜靜地食之外,仲可以望到維...
全球道間米芝蓮一星日本拉麵店,香港人去到成日都朝聖,之前終於開左黎香港,終於都搵到機會去拜一拜會. 店舖好多地方都有放左米芝蓮既認證,而坐低之後位上面會有詳細說明湯料等等既製作資料,等客人食既時候可以更知道入面既精髓. 位置係入海港城既走廓,除左可以高高咁望住人來人往既入口之外,仲有圍...
沖繩既國際通附近既小巷仔真係超多小店,仲要好多都好高賣素,今次我地都係轉入去小巷仔搵食,門口已經排左勁多人等位. 遠遠地見到呢個白色既招牌就係呢間小店,外面掛左門簾同埋有個餐牌可以睇下,記得黎到要係簿上名寫自己個名,唔好傻傻地就咁排係度呀. 入面其實真係幾細間,只有幾張小木枱同埋張吧枱,吧枱...
廣華街又有新甜品舖,一開門已經不停有人入去,一陣已經坐滿哂人,見到餐牌有個粒粒水果幾得意,一於叫番個黎試下. 店舖走溫暖既年青人風格,用左好多唔同既溫和既色彩,燈罩都好有設計,牆上貼左不貼既畫牆紙同埋紙牌既掛畫. 先試下個《珍寶芋圓仙草》($32),用左古早黑糖做底,唔會太...
有晚想食既餐廳超多人,唯有轉移陣地,睇左幾間之後,去到呢間見到餐牌有呢隻燒雞好吸引就中左入去試. 全店都走緊工業風,有木製既台加上灰灰地既牆身,同埋有個大螢幕播緊唔同既歌或者電視節目,仲有大大個酒架,連濕紙巾既包裝都玩味性重. 先黎前菜既《蘋果木燻三文魚沙律》($82),一黎就有...
一到午飯時間就人頭湧湧既烏冬店,一早去拎定位坐低慢慢嘆,店主去過香川県學藝,為左整到原汁原味,更加購入日本用具同材料. 店舖係同層搬過舖位,大家千祈唔好去錯,入面有幾張四人枱同一大張既長枱,而裡面就係廚房,完全係超開放式,見到哂成個製作過程. 呢個招牌烏冬一陣間就會清哂貨,《海苔冷烏冬...
觀塘工廈一向都有唔少好野食,今次去呢間凍肉店成個凍櫃可以即揀扒再專人即時煎扒,另外仲有即煮餃子. 店面見到和牛專門店就可以行入去喇,會見到姐姐好勤力咁係度瘋狂包餃子,旁邊就會有冷藏櫃,可以係入面即揀扒黎煎. 除左扒同餃子之外,仲有各式各樣既調味料可以買,枱面上都有幾款醬料可以陣間用黎點餃子用,到時...
銅鑼灣樓上舖有間小店,見到幾個人踢哂腳咁整野食,有啲款式都幾有創意有心思,可以將唔同既食材整埋一齊. 門外佈置左個櫻花牆同埋一啲日式既布簾,令到一上去就覺得有日本既特色,入面店仔細細,放左單車既裝式都幾特別. 先叫左個刺身壽司杯,《海膽蟹籽杯》($68)上面倗左幾舊既海膽,中間夾...
長沙灣清新茶飲店,野食都用上左茶去配搭,上次試左幾款唔同既茶食甜品同埋DIY左抺茶,今次有新野又去試喇. 店舖係採用左好簡約但係又有清新既感覺,係呢個環境嘆下茶都幾舒服,仲有一啲對住街外既位好似外國咁可以享受下外面既環境,仲會有人帶狗仔同埋鸚鵡黎,好有小店既人情味. 上次太飽無食...
一到午餐晚餐時間就排哂隊,原來係食呢間日本直送既丼飯店,聽聞質素都唔差,除左丼之外仲有關東煮同埋串揚食. 門口已經寫左係丼飯專門店,牌度已經寫哂好多唔同既丼飯,影出黎都好吸引有勁多勁正既刺身可以食好豐富. 入面有好多唔同日本既裝飾,成個餐廳都佈滿左魚既裝飾同畫牆,門口仲有吧位可以坐,見到啲新鮮既刺...
行過D2 Place都會見到間木系設計既賣日韓衫既舖頭,今次真係賣衫賣到開餐廳,將設計帶去係觀塘工廈度做起飲食業,沿用左日系木系設計打卡一流. 上到去發現原來就係之前食泰菜既隔離,拉開左木門之後就會見到都幾大個地方,成個地方都用上左白色同木黎設計. 最搶眼既就係中間呢個和室,可以係正中心既小屋入面食野咁...
之前一直都係食開拉麵,而家拉麵之外又有新選擇,推出左三款新丼,全部都係啖啖肉成座肉山一樣,肉食控真係要去食番餐飽. 店舖係旺角朗豪坊附近夠哂方便,落地下門口見到唔少日式餐牌,入面既地方都好闊落坐得幾舒服. 第一個係《燒牛肉丼》($78),上面舖滿左勁多塊牛肉,辣辣地好鬼惹味...


text:
一早起身,我哋要收拾細軟準備出發去Yala了﹗當然出發前都歎番個靚早餐先啦~
今日天氣更好呢,有啲陽光,影出來個海顏色更有層次了~早餐我哋繼續要light選擇,有French toast配水果沙律,另外有wrap配蕃茄scrambled eggs﹗都係新鮮選擇~
臨走前係Cantaloupe Aqua Beach Club Hotel前個大A字影番張招牌先~
下一張相已經係幾個鐘之後嘅下一間酒店了﹗今日都花咗一個早上搭車,由Talpe去位於Yala National Park旁邊,我哋要入住嘅Chaaya Wild Yala有176公里呢(啱啱用Google Map)計算過,即使最順利都要三個幾鐘,但只計距離咋喎~我哋一早搵咗Talpe嘅酒店櫃枱幫我哋預約司機,最初講係講去Yala,司機就assume咗係去Tissamaharama,事關大多數去Yala National Park嘅遊客都係Tissa落腳,嗰邊有多啲酒店選擇,但今次我落重本揀咗住Chaaya Wild Yala,係因為佢就正正係國家公園入口旁邊,係agoda.com啲人comment都話酒店簡直就似係野外入面,小屋四周都好多小動物,咁吸引所以貴啲都住囉~但原來Chaaya Wild並唔係咁多人識,個司機去到嗰頭都要問路,而且比佢想象中遠好多⋯入去條路仲好崎嶇難行,凹凹凸凸嘅泥濘路,拋下拋下咁,但嗰架車只係一架普通嘅客貨van,真係有少少委屈咗佢同司機,所以司機都老實同我哋講收費要加碼,因為遠咗好多公里,佢成本都真係高唔少嘅,我哋都冇異議嘅~
條路好難行(只係架車行啫其實),但去到酒店就好高興了﹗雖然係位於野外地方,但佢同時都係好舒適同現代化嘅靚酒店﹗我哋check-in係坐定定有工作人員嚟serve同埋介紹㗎~佢哋英文都好好同埋好nice添~
大家可以入去酒店個website睇下:
http://www.chaayawild.com/chaaya-wild-yala-sri-lanka.html酒店有分beach chalets同埋jungle chalets兩款小屋,中間就係餐廳活動中心前檯complex,仲有個游泳池添~但天氣唔好,我哋逗留係呢度時間唔長,所以都冇打算去游水了~
呢間就係我哋嘅森林小屋喇﹗對於佢真係又愛又恨,好喜歡佢位於好多樹木中間,好休閒好舒服,但啲森林小屋s間間都一樣樣㗎﹗而且分佈得好零散,所以要認路認得好辛苦﹗日頭時出入都感覺安全啲,但入夜後路燈極微弱,要搵番自己間小屋好有難度﹗其實酒店有接送服務㗎,即是你如果要由小屋出去前檯嗰邊,可以打電話出嚟要求職員送你,但我哋有成兩個人,感覺又好似誇張咗啲囉~
外面係樸素嘅森林小屋,其實內裡係豪華舒適嘅現代化房間,正﹗可惜我哋瞓得係度嘅時間好短,因為第二朝要超早起身去safari丫,天未光矇矇鬆鬆就要起身啦~
除咗靚之外,同埋都好寛闊,又設備齊全,行李都唔駛就咁攤係度,有行李corner,浴室都好好~
第一樣歡迎我哋嘅動物係野豬呢~佢地自在的四處走動,旁若無人咁~
我哋上咗所謂觀景台望望,其實就係餐廳嗰楝樓嘅天台,夜晚嘅時候呢度係間bar嚟添~
正後面係個小池塘,再遠少少嘅係印度洋嚟㗎~雖然之前去過印度咁耐,但都未見過印度洋,只見過阿拉伯海,但今次嚟斯里蘭卡就接觸到印度洋喇﹗不過用「接觸」呢個字,家姐就適用,我嘛,正確嚟講都只係望過啫⋯:p (請參閱:9-12-2012:斯里蘭卡day 2(part 1).Negombo at a glance)
肚子餓了,填飽佢先,因為時間都晏晏地,我哋決定食少少就算喇,叫咗一個pizza一個湯嚟share食~不過呢餐就食得不太暢快喇,因為有好多飛飛丫,而且仲係污糟嘅代表烏繩,不過我又唔會怪酒店唔乾淨嘅,咁係野外丫嘛,乜動物都要接受㗎啦可?
呢啲叫未出發先興奮﹗我哋聽日嘅safari會唔會見到咁多動物呢?好期待啊﹗我哋去咗呢張相後面嘅safari服務部預約聽朝嘅tour,其實基本嘅係天濛光tour,其實可以去多一個夜間safari㗎,不過我哋又唔係狂熱到咁,而且價錢都唔平,又唔想太cher,所以只去一個就ok啦~
仲有唔同種類,當然我哋就唔識分啦~我哋今個trip用嘅相機係比較重嘅傻瓜單反機,畫面都好靚,但zoom嘅距離冇以前嗰部咁遠,呢啲時候就會覺得可惜了,如果部舊相機係度就可以好清楚睇到隻雀啦~
話說我哋想返去酒店房,唔知點解條鎖匙開唔到門,於是day就行番出去front desk問問情況,我就留守係小屋前面嘅小陽台坐坐等佢哋,因為落雨都落得有啲密了,我唔知專心係度睇書定點樣,抬頭一望⋯
哇,嚇我一跳﹗一個野豬家族丫﹗我驚一驚郁一郁,佢哋飛奔去咗隔離間小屋個底部避雨呢﹗好在我都影得切呢個難忘嘅一幕~
因為落雨,所以整個下午我哋都係小屋hea啦,好在帶咗boardgame來,我哋兩個人都可以摩力橋一番﹗大家唔知咩係摩力橋可以wiki一番:
http://zh.wikipedia.org/wiki/%E6%8B%89%E5%AF%86%E7%89%8C
今個trip我哋五個人都玩得越嚟越純熟,媽咪玩到上上地癮添~
小動物⋯仲有佢都算吧?
原來餐廳serve自助餐,都好丫,上次去高原茶工廠嗰次食過個自助餐都唔錯,嗰個就係斯餐,今次就西餐斯餐都有,更啱我哋口味~
黑麻麻返去小木屋搵唔到路係一個stress,仲有另一個stress就係唔知幾時會有嘢突然彈出嚟,呢下我就係眼前嘅小野兔嚇到彈起咗喇﹗當然佢哋好cute啦,但咁失驚無神就我都怕怕~
不能太夜瞓覺丫,第二朝要超早起丫﹗印象中好似五點定五點半就要集合了~
待續
前往其他斯里蘭卡旅遊blog


text:
露營知多啲?RV係咩?露營三個大分類
已更新:8月5日
又到露營百科時侯啦!如果你係啱啱接觸露營嘅新手,想了解多啲,就要花少少時間睇睇啦,今日小編要大家一齊分享討論一吓,露營三大分類~外國又有咩分別呢?
聽到露營一定就係諗到係大草地開帳篷,瞓一晚同野炊啦!Camp其實又可以代表好多唔同嘅意思,同你傾傾露營三大類別: Camping,Glamping,Recreational Vehicle,新手須知.
CAMP可以好廣泛唔一定係露營
其實Camp呢個字有好多唔同意思,就好似香港宿營咁,我哋都會叫入camp,大學又會有ocamp,所以有人話去Camp都未必一定係露營,話去Camping就會係露營嘅意思,而揸車去露營嘅朋友就會話去Car camping,之後唔好再攪錯啦.
而Camping就係代表有齊露營裝備(camping gear),其實就係帳篷,睡袋,電筒,煮食用具等,在戶外過夜,咁就係真正露營.
Glamping豪華露營
Glamping係近幾年大熱名詞,呢個字其實係由glamorous + camping組成,大家對佢都唔陌生啦,有齊冷暖氣, 高床軟枕,洗手間等設備,可直接入住就係豪華露營,係露營嘅高級版本, 有人幫你搞掂晒唔使自己嚟,輕輕鬆鬆住返晚享受戶外露營樂趣.
RV到底係咩?其實就係Recreational Vehicle露營車
露營車係香港暫時未有得玩, 因為涉及汽車改裝運輸署未能批準,但係外國, 好似近近哋嘅台灣,日本已經係屬於好基本嘅露營選擇,揸住佢周圍去周圍住.
而大架小小嘅露營車入面有齊房間,浴室,洗手間及廚房,大家第日去旅行可以試吓呢個 露營車旅行方式,RV會更自遊.
今次傾住咁多先啦!下次露營百科再見啦~
*相片來源:HKCAMP & pexels
**以後關於露營圖片及分享,記得打Hash Tag(#HKHKCAMP)


text:
去旅行, 總有一站係超市.
剛剛去曼谷,死黨1號2號由出發第一日已經係咁話要去邊間邊間超市掃貨,仲要表現出一個一定要去既堅定神情.無論自己去旅行定一大班人去旅行, 明明旅遊書唔會介紹超市呢個地方,但我地總係好自動自覺去搵超市係邊.
超市呢家野,識得用真係好好用.去旅行行景點悶悶地人又多出街又熱,想睇下當地人平時點生活,從日用品開始入手亦係一種學習.就算同一枝XXX洗頭水,人地既款都可能唔同D,同一隻牌子既百力滋又可能多D味俾你揀.去美國既超市仲開心,8年前第一次去美國住,就算揸車都要行老遠既超大超寬闊既WXXMART,令我見識到食零食平過食麵包既生活指數 (唔知而家仲係唔係呢...) 所以,唔好以為行超市只係為左去買枝水咁簡單,其實大把野學,尤其是日本個D奇怪產品,真係見都未見過,千奇百趣.
當然,醉翁之意不單在此.死黨1/2/3號都係一心一意去掃平零食.既然超市係做當地人生意,咁旅客去買都起碼唔駛驚俾手信店鋸到一頸血.而且老實講,做細公司就話姐,一做大公司郁D都識50幾60人,個個都話要手信,分分鍾仲貴過張機票.喂,冇理由買手信俾人都買到自己都唔夠錢洗姐?而且超市D零食都幾高質素.不過令我佩服既係,好幾次旅程上身邊既朋友買零食都買到爆哂gip.
雖然我不嬲都唔係好買野,但行下超市都係研究民情風俗既一種.話說回頭,其實我以前連平日拍拖都好鐘意行超市.


text:
《唐人街》被抽起,明谷王浩信做視帝 陳展鵬歌手夢再撻Q被指嬲爆
撰文,圖片:東方新地
陳展鵬秘密簽唱片公司 靠《唐人街》圓歌手夢
兩年冇劇出街啫,其實陳展鵬冇停過開工拍劇,仲有《 超能使者 》,《 逆天奇案 》同《 唐人街 》三套劇排住隊等出街,當中嘅《 唐人街 》既是無綫重頭劇,亦係陳展鵬繼16年《 城寨英雄 》攞獎後,另一個再次衝擊視帝嘅黃金機會!據悉入行做過兩年寶麗金歌手嘅煎Pang,其實一早錄埋劇集主題曲兼拍埋 MV,仲喺五月秘密簽埋唱片公司,希望借此劇打頭陣,正式宣布重回樂壇再圓歌手夢.
明谷王浩信做視帝陳展鵬相信公司
原本打算重頭劇配合主題曲,順勢隆重宣布加盟新唱片公司嘅如意算盤,除咗被疫情打亂陣腳,真正程咬金竟然係王浩信!原來九月臨時變陣抽起《 唐人街 》改播《 C 奶特工 》,其後因為王浩信《 反黑路人甲 》反應超出預期,索性打蛇隨棍上安排佢主演嘅《 踩過界 II 》做台慶劇,呢一著明谷王浩信做視帝之舉,搞到冇劇上冇歌出嘅陳展鵬好似半退休一樣,畀人誤以為做咗住家公囉!就此有傳媒問煎Pang 回應,佢就話監製話有嘢未處理好臨時抽起,自己相信公司係公平喎!
有傳媒指陳展鵬堅嬲 網民挖當年追胡定欣事蹟
對於被臨時抽起劇集,有傳媒專訪指陳展鵬後表示煎Pang 嬲咗,雖然字裡行間其實冇講佢真係嬲,只係表示無奈,但就引起一眾網民興趣,亦趁機挖返當年佢追胡定欣炒新聞事件.其實唔少觀眾都對《唐人街》有興趣,主要原因係而家套套劇都係嚟嚟去去嗰幾個演員,你唔悶佢都厭啦,不過《唐人街》究竟幾時先播,就真係無人知啦.


text:
(白藜蘆醇美容功效)口服嘅化妝品──白藜蘆醇
英國《衛報》早前做咗個專題報道,研究空氣污染同皮膚衰老之間嘅關係,其中訪問咗德國萊布尼茨環境醫學研究所所長莊‧古茲曼(Jean Krutmann),佢指出喺空氣入面嘅二氧化氮同芳香烴之類嘅污染物會令皮膚出現皺紋,失去彈性,加速衰老.古茲曼亦表示,根據臨床實驗,空氣每增加10微克嘅二氧化氮,皮膚上嘅色斑就會增加大約25%!若果想避免皮膚老化同出現色斑,一般嘅護膚品係絕對唔夠㗎,要有效咁護理皮膚,就要清理喺污染環境下體內急增嘅自由基,減少形成色斑嘅黑色素,同埋保護容易喺氧化過程中受損嘅皮膚細胞.而如果想要一次過滿足晒呢三個願望,白藜蘆醇就係一個好選擇!
白藜蘆醇是什麼?
白藜蘆醇(Resveratrol)係天然多酚類物質,亦即係一種氧化劑,可以喺提子,虎杖,花生等等嘅植物搵到,由日本學者高岡道夫喺1939年研究白藜蘆嘅時候發現.
白藜蘆醇有咩功效?
1. 抗衰老
白藜蘆醇有清除體內嘅自由基嘅作用.所謂「自由基」(Free Radicals),係指氧氣喺身體入面進行新陳代謝之後所產生嘅物質,由於呢種物質係不穩定因子,佢哋會喺人體四圍流動,破壞並且令到細胞迅速老化.白藜蘆醇正正可以清除喺身體入面嘅自由基,阻止呢啲不穩定因子破壞細胞,延緩老化,同時亦促進皮膚嘅新陳代謝,可以阻隔環境污染同化妝品嘅傷害,避免外來嘅污染侵害皮膚.
2. 抗皺
白藜蘆醇可以抑制彈性蛋白嘅分解,保護自身嘅膠原蛋白,改善皮膚彈性,減低出現皺紋嘅機會,同時亦可以抑制細胞水份嘅穿透,保持肌膚濕潤.
3. 促進肌膚修護,美白淡斑
白藜蘆醇仲有促進肌膚修護嘅能力,維持皮膚彈性,延緩皮膚老化;同時有分解黑色素同脂褐素嘅作用,可以抑制生成黑色素嘅酪胺酸酶(Tyrosinase),針對問題嘅根源,減少皮膚出現色斑嘅情況,有效而徹底咁美白肌膚.白藜蘆醇仲有抗炎抗菌嘅作用,唔單止可以抑制令到皮膚敏感同發炎嘅重要介質環氧合酶(Cyclooxygenase),減少受細菌感染而引發嘅炎性反應,強化皮膚嘅自我保護同修復功能,令皮膚保持光澤同彈性.
白藜蘆醇功效良多,效果顯著,喺飽受環境污染嘅香港地,絕對係保護皮膚嘅美顏良物!
白藜蘆醇邊隻好?
白藜蘆醇係一種天然嘅酚類物質,喺藍莓之類嘅普通果實都可以搵到,但如果過量進食嘅話就可能會有副作用,例如噁心,腹瀉,所以市面上有好多人工嘅白藜蘆醇保健食品,喺唔同嘅植物人工提取白藜蘆醇,並且嚴密咁調節份量.而喺芸芸白藜蘆醇保健食品當中,咁就梗係揀質素最有保證嘅「健知己」白藜蘆醇×Q10啦!
「健知己」白藜蘆醇×Q10由紐西蘭GMP藥廠製造,由含有豐富白藜蘆醇嘅日本虎杖根,紅葡萄皮同紅葡萄籽精華提煉,冇任何人工色素同防腐劑.而且「健知己」白藜蘆醇價格相宜,仲特別加入咗輔酶Q10同黑胡椒精華.輔酶Q10可以激活人體細胞嘅營養素同加快新陳代謝,而黑胡椒精華含有胡椒鹼,可以緩減身體分解白藜蘆醇嘅速度,方便身體吸收,令白藜蘆醇可以發揮最大功效.所以,要美顏護膚,就一定要食品質同功效都咁有保證嘅「健知己」白藜蘆醇×Q10!


text:
「問題」
剛剛去完台灣交流完,可以感受到大家嘅問題其實差唔多,大家都係搵緊出路.傳統媒體面對新媒體嘅問題,創業嘅公司大部份都欠缺營銷同推廣能力,而數據好似仲未係好普遍.其實我覺得各有各嘅優勢,各有各嘅問題,真係你睇我好我睇你好.但係其實大家係可以互補不足,加強交流同合作,或者可以擦出唔同嘅火花同機會.希望經過今次台灣之旅可以有一啲新嘅方向.
「創業」
今次係台灣認識到一班創業人士,而大家都有討論香港同台灣嘅問題.而其中一個共同點係視野嘅問題,因為好多人淨係睇本地市場.最深刻嘅一句就係「Either Go Global or Die Local」,因為好多香港人都係淨係睇香港嘅市場同中國嘅市場而忘記咗亞洲市場,甚至乎國際市場.香港係一個國際大都會,其實應該利用嚟個優勢,而唔係淨係靠中國市場!
「知識」
我諗係香港好少機會有傳媒嘅朋友會出嚟講佢哋點樣運作,點樣先會報導,點樣先吸引佢哋.我其實一路都有嚟個謎,因為香港除咗你識得佢哋之外,真係要靠公關公司嘅朋友先知道佢哋點運作.至於網上媒體,同香港有少少唔同,大家嘅定位唔係太一樣,不過都係依靠社交媒體做推廣.至於公關層面我真係最唔在行,雖然大約知道佢哋嘅運作但係今次真係深入了解更多嘅學問.真係機會難得!
Also published on Medium.


text:
2020年7月19日星期日
Arirang Hotdog:和阿里郞吃早餐
星期日早上,要搞下新意思食早餐,唔一定食港式茶餐廳,又唔一定豆漿加粥麵,不如來個韓式早餐?
可能你以為韓式早餐剩係得issac,你又有冇聽過Arirang Hotdog?
喺SOHO開咗新分店,Arirang Hotdog今次仲同Seoul Recipe合作 ,而家唔係淨係食熱狗,而家仲有早餐類toast 同lunch box 紫菜包飯 ,非常多元化.唔好成日食來食去都係嗰啲早餐,俾啲新意自己.
當然疫情時間最好都外帶返屋企食,呢個分店就啱只得企位,無堂食.
最緊要食左幾樣野,都幾高質,值得經過食下.
車打芝士熱狗棒,我第一次食,原來加砂糖就再加唔同嘅醬汁,個味道可以係咁特別,又熱又脆.
我自己喜歡再加蜜糖牛油加少少honey Mutard,再加茄汁,蒜茸同埋再加芝士,嗰個味道好複雜,好可愛,星期日朝早食多啲都唔怕.
阿里郎多士以火腿芝士為主,再加extra Mozzarella cheese,突然間個感覺好似去咗台灣而唔係韓國,我仲滿足淨係睇相都知道.
如果你夠開胃呢度仲有唔同嘅午餐供應有韓式壽司加上lunch box,外帶了一個牛肉便當,入邊有好多韓式點心,例如韓式魚蛋,泡菜,蛋卷,仲有好健康嘅紅糙米飯,幾大份,而且仲有平時韓式嘅前菜,如果喺中環返工嘅打工仔為咗抗疫嚟呢度整個外賣都幾好.
生活已經太苦悶,又唔可以周圍出去食,唯有喺食物到搞吓新意思,最緊要 stay safe .
訂閱: 發佈留言 (Atom)


text:
(GIF關鍵字懶人包)IG post都要整得靚先有人睇㗎嘛?
大家post ig story嘅時候時不時都會用下啲gif,等個story睇落冇咁悶,有時見到有人用一啲好可愛,文青,簡約嘅Gif,但係你又唔知應該打啲咩字先可以搵到呢啲Gif.唔緊要!小編今日就整理咗8嗰IG Story gif關鍵字俾大家,大家睇完記得save低,要搵嘅時候都搵得快啲啊嘛!
1.Tape
打Tape呢個關鍵字就會有好多唔同款式嘅手帳MT Gif,係story上加呢啲MT就好似將手帳搬咗上電話咁,成個story即刻文青咗!
2.Polaroid
打Polaroid呢個關鍵字就會有好多即影即有嘅相框!再加埋上一個嘅tape,簡直就係文青手帳feel~
3.Ohlalalita
呢個關鍵字嘅gif都係比較手寫風,內容都係一啲常用嘅字/phrase~
4.Chxrry
想要啲簡約又可愛嘅gif?呢個關鍵字就啱你啦!入面嘅gif好可愛,仲係手繪風添~
5.Gravitando
呢個關鍵字嘅gif係比較偏粉色系,同比較可愛!
6.The Blue Morning
The Blue Morning入面都係關於早餐嘅gif,入面有咖啡,曲奇,cupcake等非常可愛文青嘅圖案~
7.Plantethics
打Plantethics呢個關鍵字就會有文青畫風嘅植物gif,plantethics嘅植物gif都係偏灰綠色色調的~
8.Haenaillust
Haenaillust呢個關鍵字嘅gif都係食物,走像真風, 而佢嘅特點就係食物上面都加咗笑哈哈, 好得意~
- 同學仔只要係早上申請,最快可以係下午就拎到錢
- 同學仔文件交齊,98%機會申請獲批
- 提早還款唔會收同學仔任何手續費或罰息
- 整個申請到還款過程 uFinance 不會收取同學任何手續費
唔少同學都會有財務需要,例如交學費,交卡數,Hall Fee, Exchange等,uFinance 為學生提供現時市場上最簡易申請低息學生貸款滿足你嘅財務需要,讓你可以擁有一個無壓力而又充實嘅校園生活.


text:
人氣電音組合Perfume唱歌跳舞犀利就大家都知,估唔到嚟緊3月尾4月頭佢哋將會演出日劇,仲飾演三個由細識到大嘅好朋友.編劇為知名日劇《野豬大改造》嘅劇本家木皿泉擔當,套劇嘅名就叫《三色堇》(パンセ),將會預3月31日及4月1日連續兩晚於東京電視台播出.
劇情圍繞飾演OL嘅あ~ちゃん(西脇綾香),幫屋企工作嘅かしゆか(樫野有香),及冇固定工作嘅のっち(大本彩乃)三位女生因小學返屋企路線一樣所以自細成為好朋友.佢哋愛追求非現實嘅嘢,夢想可以一齊買間洋樓一齊住~咁啱俾佢哋搵到超級筍盤,點知入住呢間洋房原來有個條件,就係要照顧「力丸」.當三人以為力丸係一隻狗,爽快答應後搬入新居當天先發現力丸竟然係一個足不出戶嘅中年男人!到底呢件事會令三人關係產生乜嘢變化呢?
睇完個故事大鋼淨係好好奇到底會由邊個出現呢個中年男子呀~應該唔會又係呀源哥掛XD
あ~ちゃん就話:「我哋Perfume17年嚟淨係唱歌,所以東京電視台搵我哋拍劇我哋真係覺得佢哋好奇怪啊(笑).不過劇本實在太有趣同不可思議,而且仲睇得出人物設定都係為我哋而設,相信會令人產生「如果我哋唔係Perfume嘅話…」嘅諗法!」
▲Perfume為今季人氣日劇《東京白日夢女》唱主題曲「Tokyo Girl」,而あ~ちゃん更加為劇中小精靈配音,淨係聽聲都聽得出其實あ~ちゃん幾有演戲天份啊~
かしゆか亦表示首次主演連續劇真係好緊張,但因為唔覺得以後會再有呢啲機會所以即使不安都想挑戰!のっち亦都話本來三人都非常懊惱應唔應該接拍,不過怕咁幸福嘅機會唔會再有第二次,所以決定一齊拍,仲話係佢哋「誕生嘅密語」,「一生嘅寶物」喎!睇嚟各位fans真係唔好錯過三位女神級偶像咁精彩嘅演出喇!


text:
我哋係英國公司,office勁多鬼,鬼佬鬼婆嗰隻鬼,咁通常請得嚟香港呢班都係senior或者高層㗎喇,亦正正因為咁,佢哋係有housing benefit package,即係公司依據職級畀錢租樓,實報實銷,over budget就自己補貼.
其中一個senior鬼佬租咗個勁大嘅單位,但租金就平到笑,公司都有問過點解咁抵,鬼佬話地產經紀已經講明係凶宅,至於點凶法呢?鬼佬竟然冇問詳情,自言唔驚呢啲嘢,雖然英文譯中文可能有少少誤差,不過大約嘅意思都係平生不作虧心事,夜半敲門也不驚咁啦.
鬼佬已經喺我哋公司做咗幾年㗎喇,以前成日要出trip,有時去上海,有時返英國,不過有3分2時間都喺香港住嘅,亦從來冇聽過佢遇到咩怪事,直至疫情期間冇得飛,公司有一段時間又容許同事work from home,我哋先知道呢間凶宅唔簡單.
話說有一次成班同事開視像會議,包括我在內嘅幾位同事都見到鬼佬後面有個小朋友行過,隔咗陣又見到個小朋友喺鬼佬後面跑嚟跑去,當時大家都不以為然,一來成班同事好認真傾緊嘢,氣氛算嚴肅,二來我哋唔了解鬼佬嘅私人感情生活,雖然知佢未結婚,但唔一定要結咗婚先有小朋友㗎嘛,何況西方人亦比較open呢!
隔咗一個星期公司仍然wfh,又係開視像,今次開到一半我哋都見到鬼佬後面有個女人拖住個小朋友,女人嘅樣睇唔清,因為長長頭髮遮住加上側身行緊去一個方向,但個小朋友就對住鬼佬部電腦,即係我哋個cam嘅視角正面揮手,幾個同事都好有禮貌咁笑住向小朋友打招呼,鬼佬個樣有啲困惑,因為佢見咁多同事無啦啦望鏡頭say hi,唔知我哋hi乜春,有個女同事就同鬼佬講~ ”Your son is so cute.”
”My son so cute?”
鬼佬唔知女同事講乜,回頭一望乜嘢都冇,喺我哋嘅角度,嗰對母子亦步出咗個cam影到嘅範圍之外,大家以為係行開咗啦,點知鬼佬話佢冇son,唔明我哋想表達啲乜,同事就解釋見到佢後面有個女人拖住小朋友,小朋友向我哋揮手,又問個女人係咪佢老婆或者girlfriend,而鬼佬就堅持當時屋內冇其他人,只有佢一個……
聽完鬼佬咁講,我係男人都嚇到起雞皮,所以大家決定傾返公事,其他嘢過兩日返公司先再講,因為有一刻諗過鬼佬係咪收埋老婆仔女唔想公開之類.
喺office攤開嚟傾嗰陣,鬼佬好坦白咁話冇老婆仔女,當時屋企的確得佢一個,不過唔會質疑我哋所講嘅嘢,因為佢已經聽聞過.
原來鬼佬有個香港女朋友,之前間中會去佢屋企過夜,但後來話每次留低瞓都會「畀鬼責」或者有怪事,例如耳邊傳嚟唔知講咩嘅怪聲,房門突然大力嘭埋,冇人嘅廁所聽到廁紙筒滾動嘅聲音,枱面上嘅嘢無故跌落地等等.
佢女友仲話次次過夜都一定「畀鬼責」,由於初期只係一至兩分鐘就回復正常,所以大家都冇特別擺喺心,直至有一次好過份,佢女友話發夢係當時睡房實景,有個小朋友喺熄晒燈嘅環境下竟然發出白光踎喺床邊,咁梗係大驚想拍醒鬼佬啦,不過全身郁唔到,掙扎咗好耐終於驚動鬼佬.
鬼佬話瞓瞓下畀女友嘈醒,因為對方郁嚟郁去又發出「唔…唔…唔」嘅聲音,個感覺係女友好似畀人掩住個口,想大嗌又嗌唔出,佢認為女友係發緊惡夢,結果就拍醒對方,當時已經係凌晨4點,佢女友嚇到半夜都堅持要call車走.
我哋問鬼佬,點解情況咁惡劣都唔搬?冇諗過鬼佬居然反問點解要搬,佢覺得間屋好抵,同一個價錢喺出面根本租唔到咁大,始終公司個allowance係有上限,佢唔想自掏腰包補差價,而家咁樣啱啱好.
其次係,鬼佬女朋友雖然唔再留低過夜,但佢覺得仲好,自己會有更多私人時間,而家女友只會日光日白上嚟,而且100%唔會留睡,佢覺得好happy喎!重點係即使間屋有嘢,我哋同佢女友口中嘅鬼魂根本冇騷擾佢或者嚇佢,仲講笑話鬼魂只係jealous,妒忌同佢接觸嘅人,特別係佢女朋友,所以鬼佬話自己一個喺屋企根本冇怪事或者怪聲,每晚都瞓得好好,次次都一覺瞓天光.
因為鬼佬只知道間屋係凶宅,曾經有人喺屋內離世,但唔知亦唔想知道發生咩事,佢認為冇必要,不過有同事就自己上網查呢個單位,坊間有好多凶宅網,基本上你有地址一定check到,加上嗰次視像會議令每個人都猶有餘悸,知得清楚啲,大家亦安心啲.
Check完之後發現,鬼佬間屋曾經有個租客疑患產前抑鬱,懷孕期間燒炭身亡,一屍兩命.既然鬼佬唔想知,我哋亦無謂特登同佢講,反正佢完全唔驚,仲話呢個世界有神自然有鬼,叫我哋take it easy,係佩服嘅,既然鬼佬先係用家,佢住得開心就OK啦!


text:
我同老公係舊同事,當時其實佢係高級過我,但係拍咗拖兩年之後,大家嘅職位已經平起平坐,佢話一直被上司針對,做得無癮又停滯不前,所以就決定轉工,咁我作為另一半點都會支持佢.
佢轉工初期的確一帆風順,我哋亦差唔多同一時間準備結婚,請咗好多同事(對佢嚟講係舊同事,對我就係現役同事,因為我仍然喺同一間公司做),不過婚後冇幾耐就有大變動,佢話工字不出頭,想趁後生嘗試搞啲生意自己做老闆.
嗰陣時佢35歲,我28歲,如果以創業嚟講,確實係算後生嘅,即使有咩挫折亦有足夠時間翻身,點知我呢個諗法原來好天真,老公開咗自己公司一年半左右就選擇結業,佢話啲客淨係信大企業,所以得一啲濕星嘅單,個個月蝕住做,決定搵返嘢做冇咁嬲.
我從來都冇要老公畀家用,佢亦都冇畀過家用,因為婚後佢已經創業,我知佢每個月嘅財政都好勉強,所以佢願意重新投入職場絕對係一件好事,無奈當時搵工唔順利,寄咗好多CV出去都冇回音,一係就面試完之後冇下文,過咗3個月左右,老公就放棄求職,走去開咗個股票戶口炒股.
如果你有係咁易留意股票,應該知道早一兩年啲錢算易賺,例如Tesla最高去過$1,200,Facebook(而家叫META)最高去到接近$400,Zoom去到近$80,老公喺升浪當中購入仍然有斬獲,所以個心就愈嚟愈雄,仲話終於明白點解香港咁多人乜都唔使做,日日坐喺電腦面前撳幾撳就有錢收,好過出去返工受氣.
雖然我完全唔識股票,不過都知呢種諗法係冇可能,亦都好危險,問題係講都冇用,嗰段時間佢買股票真係日日升,就算短期跌一波,趁低撈又再賺過.
老公玩美股,上年幾乎每晚都聽到佢講以下對白:
「嘩,又執幾千,好過返工啦,當你3萬蚊一個月,日薪都係1,000,但要做到隻積咁喎,我不如玩股票!」
「今晚跌喎,正!撈返少少先,最好佢跌多幾日,咁先有肉食.」
「老婆你都開個富途牛牛啦,我買乜你跟住買乜,Tesla可以重倉,我睇好上$1,500,而家買抵呀!」
「其實香港好多隱型富豪唔使返工,唔怪得以前office hour出中環見客,硬係見到啲人好似好chill咁,high下tea,入下名店shopping又一日,肯定係夜晚玩股票,日頭出街享受人生.」
講過老公好多次,咁樣嘅生活冇安全感,好唔穩陣,但現實中佢又真係賺緊錢,所以對我嘅勸喻充耳不聞,而我哋又確實享受過人生,因為老公日日贏股票嘅時候,幫屋企添置咗Dyson風扇,Dyson風筒,Samsung唔記得幾多寸大電視,吸塵機械人……樣樣都好奢華.
「老婆,以後你返工做back up,我用股票賺錢,公一份婆一份,家頭細務等我做得喇,掃地拖地都有機械人.」
今年環球股市向下(唔知咁樣形容啱唔啱),總之老公手上嘅美股例如Tesla,META,Zoom等等都喺高位回落,佢成手蟹貨砸住好多積蓄,放就硬蝕,唔放就冇晒流動資金,財政問題開始愈嚟愈沉重.
冇畀家用唔緊要,因為結婚後我從來冇問過佢拎;冇再添置任何高級家電都唔緊要,我以前就係用最原始嘅掃把,用最舊式嘅風扇,你賣咗個掃地機械人同Dyson風扇都冇影響,問題係老公開始問返我攞錢.
兩公婆共患難我可以,不過老公每次攞親嘅金額都唔細,因為佢想要生錢趁低入貨,所以下下都攞十萬八萬,最少都三萬,佢話金額愈大,即使即日鮮賺少少波幅都有唔錯收入,無奈現實中仍然keep住蝕,砸住嘅流動資金亦一日比一日多.
OK,兩個人一齊無分你我,蝕錢同砸住啲錢唔緊要,我一次又一次叫佢再搵嘢做,有份工墊底,起碼唔使咁傍偟吖嘛,但係老公話已經冇做嘢幾年,好難再適應朝9晚6返工嘅節奏,更加受唔到老闆氣,而且年紀唔後生,出去interview成日被質疑,佢受唔住.
受唔住嘅唔止佢,仲有我,捱唔緊要,從來冇追求奢侈生活,借錢畀佢都唔緊要,兩公婆應該要共渡時艱,但佢已經冇晒目標同鬥心,我睇唔到前景,睇唔到將來,如果呢種生活要咁樣過一世,好抱歉,我無法接受.
近呢大半年,大家嘅矛盾愈嚟愈多,爭拗亦變得愈嚟愈頻密,適逢年頭嘅時候,公司嚟咗個新男同事,細過我幾年,但係對我好好,我講咗畀個男同事聽,喺佢未入嚟做之前我已經結咗婚,老公仲係呢間公司嘅舊人.
我對呢位新男同事有好感,佢亦都對我好好,大家咩都會傾,佢講佢屋企同埋過往嘅事畀我聽,我亦有講自己目前同老公遇到嘅問題,除咗冇拖手之外(亦冇親密行為),我哋嘅感情交流層面基本上同一般情侶係冇分別.
呢位男同事話願意等我,仲好誠實咁話心態上希望我同老公分開……問心嗰句,我都有考慮呢個問題,或者冇呢位男同事出現都好,我亦可能會同老公分開,但呢位男同事嘅表態,無疑成為咗我心理上嘅催化劑.
我而家好糾結,內心有好多問題,呢個時候選擇離婚(或者分居),算唔算係絕情呢?因為老公嘅事業同埋財政狀況都處於谷底,但我自問已經容忍咗一段時間,金錢上都前前後後幫咗佢6位數.
另外,如果呢位男同事係街外人,我可能容易啲豁出去,不過佢係我同事,而其他同事又知道我老公係舊同事,好多人當年仲出席過我哋嘅婚禮,如果我選擇同呢位男同事拍拖,或者要長期保密發展地下情,但如果畀人撞見仲衰,個個唔知前因後果以為我不忠,所以個人唔想咁,再唔係就辭職,無謂招惹是非.
我真係唔知可以點做呀……


text:
唔一定!讀英文系嘅同學英文唔一定要好好!由於讀英文都唔一定係讀啲英文好深嘅文學作品,古典文學等,所以要考入英文系,其實同學嘅英文唔需要超級超級好先得.
小編覺得只要同學英文語言能力中上 (部分英文系會要求同學 DSE 英文要有 Level 5 或以上),而且對讀英文有興趣,咁你就可能適合讀大學英文系!
錯喇!讀英文出路唔只係做老師!唔少人覺得大學英文系同學嘅英文水平普遍比較高,所以會適合做中小學嘅英文老師.但係…
由於英文系唔係專科,所以讀英文畢業嘅同學通常出路都非常廣闊,唔一定只做老師!
究竟喺香港,邊度有得讀大學英文系?睇埋落去就知喇!
Credit: unsplash @Patrick Tomasso
*由 2019 年開始,HKU Bachelor of Arts / HKU English 嘅 JUPAS admission score 均以 5** = 8.5, 5* = 7, 5 = 5.5, 4 = 4, 3 =3 … 嘅計算方法計分.
Credit: unsplash @thoughtcatalog
因為英文系畢業同學經過四年嘅學習後,語言能力同英文水平普遍比較好,所以可能勝任文字工作,例如內容寫作 (Content Writing).唔少英文系同學會投身 Content Writing 工作!
另外,由於傳媒工作都涉及寫稿,校對等同文字相關嘅工作,所以部份英文系同學會選擇任職於各大傳媒機構.
雖然大學英文系畢業後冇教師資格,但有志於做老師嘅同學可以喺畢業之後,再修讀教育文憑 (PGDE)
.喺報讀 PGDE 嘅時候,如果同學大學本科同報讀科目相關,都會更容易得到教育文憑機會,所以唔少大學英文系嘅同學都會選擇喺畢業後報讀 PGDE,畢業後喺中小學做英文老師
.
雖然唔少翻譯系同學喺畢業後會從事翻譯/傳譯工作,但係部份英文系同學喺就讀期間會累積一啲翻譯工作經驗,喺畢業後繼續從事翻譯/傳譯工作.
「讀英文系畢業後做作家?」係英文系同學必定會被問到嘅問題.雖然英文系同學普遍鍾意英文閱讀同寫作,但係大部分人都唔考慮將自己嘅寫作興趣發展成事業.部份鍾意文字創作嘅同學會從事相關工作,但以文字創作作為自己主要事業嘅同學就唔多.
雖然英文系同商界工作似乎冇直接關係, 但唔少英文系同學喺大學時期開始透過實習機會,接觸各種商界工作,繼而選擇繼續喺商業公司發展,喺公關公司,人力資源部,市場部等工作.
另外,部份英文系同學會加入政府機構.由於部份政府部門傾向聘請語言能力比較高,英文水平比較強嘅畢業生,所以英文系同學喺申請時都會更有優勢.
每年嘅畢業同學一定有部分對語言研究,英語研究等有濃厚嘅興趣,而佢哋喺畢業後會選擇繼續修讀研究碩士,博士,將來做英文系學者,任職於大專院校.
唔少有興趣入讀英文系嘅同學都擔心自己嘅英語水平未夠好,唔適合讀英文系.其實同學唔太需要有呢個擔心!
雖然英文系同學普遍會喺課堂上閱讀同分析大量英語文學作品,但係其實同學嘅英文水平唔一定要超級好,先可以讀到英文.由於英文系同學唔只需要閱讀英文作品,仲需要對作品作出分析,所以雖然英語水平同閱讀能力好重要,但係更重要嘅係同學對篇章嘅敏銳程度同分析能力.
小編認為只要同學英文水平中上,喜歡閱讀英文篇章,並且對分析文學作品有一定嘅能力同興趣,或者對語言研究有興趣,你都可能適合讀英文系!
英文系讀咩?
英文系課程內容包括英語文學,語言學,語言及溝通研究等課題,適合所有對英語研究,英文文學,語言學,語言及傳播研究有興趣嘅同學.
英文系收分?
視乎院校,HKU English 同 CUHK English 收分中位數分別係 25 同 22,而 HKBU English,CityU English 以及 OU English 嘅 JUPAS Admission Score 較低,適合唔同 DSE 分數 / JUPAS 分數嘅同學.
點知自己適唔適合讀英文系 (讀英文)?
首先,如果同學英語語言能力中上,能夠應付英文系文本,課堂討論同埋論文寫作,咁你讀英文系應該已經唔會太吃力!其次,同所有科目一樣,適唔適合某一科嘅一個重要指標係,你對該學科有興趣!最後,有較好嘅獨立思考同分析能力嘅同學讀英文嘅時候可能會更得心應手~
英文系出路出路?
英文系出路嘅普遍選擇包括老師,文字工作,文字創作,政府,文化,傳媒,公關,社會服務機構,研究,商界工作等等.由於英文系並非專科,所以同學畢業後唔一定要從事特定工種,出路非常廣泛~
大學學科資訊系列
AfterSchool
AfterSchool 是一個針對DSE而設的網上補習平台,課程涵蓋多個 DSE 科目,讓同學足不出戶就可以享有優質教學.註冊用戶人達 50,000 人,當中超過四分之一學生為應屆文憑試考生,是全港最大型網上補習平台.


text:
^好喜歡佢嘅簡約設計及色調,俾到人一種好柔和舒服嘅感覺.
二寶終於出世啦!
雖然比預期早咗差啲變早產B,幸好一切都安然過渡,總算有驚無險.
上胎成功母乳餵哺小JM 至3歲幾,所以今次我亦都決定繼續餵母乳.
有咗上胎嘅經驗,今次自然更加得心應手!一早買定奶泵傍身,咁就可以請爸爸幫忙餵二寶,爭取更多時間休息,另外都想分多啲時間陪小JM或做家務之類,實行分工合作,咁就更加事半功倍啦!
講起餵母乳,上胎的確好多嘢都唔識,結果買咗部體積較大嘅家用機.
係屋企用固之然無問題,但講到拎返工就真係幾重,拎多幾次連膊頭都緊晒.
之後貪平買咗部細機返工粗用,但係力度過強,結果扯到乳房都痛,真係得不償失.
有咗上次嘅辛酸經歷,今次揀奶泵亦比較謹慎小心,畢竟奶泵都係母乳媽媽會經常使用到嘅貼身用品嘛!唔同品牌都有唔同好處,功能同舒適程度固之然係最重要嘅考慮因素,而今次我就揀咗體貼媽媽需要嘅Philips AVENT電動同手動奶泵作為我嘅母乳拍檔!
唔試過真係唔知邊款好,用完Philips AVENT電動同手動奶泵俾我嘅感覺就係-舒服!佢地嘅貼心設計令我唔洗為咗遷就個奶泵而身體向前傾,泵奶時只需要放鬆咁直坐就可以確保母乳流入奶樽內,唔怕漏出喇叭,個設計完全係以媽媽嘅需要出發,真係幫到手!泵一次奶都要十幾二十分鐘,如果要彎住腰咁長時間都唔好話唔辛苦,久而久之仲會出現腰酸背痛嘅情況!如果有得揀就梗係揀個可以令你可以舒舒服服泵奶嘅奶泵啦!
另外佢地嘅喇叭設計亦有別於一般奶泵,花瓣式設計嘅按摩軟墊,只要係泵奶前啟動按摩功能就有助刺激母乳分泌,就好似BB吸吮乳房嘅動作,咁樣就自然更加容易出奶啦!
^設有按摩功能及三重力度選擇,選擇啱自己嘅力度就唔怕會整痛乳房.
俾個小貼士新手媽媽,揀奶泵嘅時候除咗要睇功能同舒適度之外,我通常都會選擇大牌子,品質自然會有保證,唔駛擔心好似之前咁買咗平嘢又唔敢用啲Parts啦.
係二寶出生初期時,我亦有用上手動奶泵以幫助擠奶以減輕胸部負擔.因為初生BB胃口比較細,二寶食完一邊就已經飽到想訓,結果另一邊胸太谷,需要用手動奶泵幫手,免得乳腺太谷造成發炎.手動奶泵設計小巧輕型,方便攜帶及存放,而且仲可以按個人需要調節力道而擠奶.奶量未係好多同未適應到電泵力度嘅媽媽可以用手泵協助泵奶先,等自己身體慢慢適應泵奶嘅感覺.
母乳媽媽嘅好伙伴除咗有奶泵之外,其實又點少得母乳儲存袋呢?
一個好嘅母乳儲存袋除咗品質用料好唔怕漏之餘,
最好有安全防漏雙拉鏈封口,咁就可以確保安全同衛生啦!
奶袋頂部設有書寫位置,一來唔怕筆嘅墨水滲入奶袋影響到母乳嘅質量,二來你一包包放係雪櫃嘅時候可以好方便咁睇到每一包奶嘅資料,正!
^新式儲奶蓋,可隨意轉換成奶咀即可餵哺.
作為一個二寶媽,好清楚明白到「要爭取每一個對自己好嘅機會」嘅道理,因為你嘅生活已經多咗一個生命你要去照顧,無論係每日30分鐘嘅ME TIME定一件又一件幫到手嘅小工具,記得把握係日常生活上令自己可以減輕負擔,放輕鬆嘅機會,因為媽媽的確唔易做!


text:
轉天氣 抗眼紋 保濕 靠好手勢
踏入秋冬,塊面同個嘴仔開始乾乾哋,尤其是我嘅眼周肌膚比較敏感,開始掹住掹住,又係時候敷多啲面膜,搽多啲護膚品喇!打好個底,只要同個嘴仔搽少少潤唇膏,就可以隨時去我最鍾意嘅海邊聽吓海浪聲,吹下海風,relax 吓!
介紹返:
① 美國 MTS 專業勝肽保濕面膜 (Peptide Aqua Gel Mask)
② GHC 璀璨美容液 (GHC Dia Serum)
③ GHC 胎盤緊緻精華 (GHC Essence)
① 陪我睇晒成集電視劇
一敷上面,超貼!雖然幾厚身,但感覺好輕!而且勁保濕,敷足一個鐘都唔捨得搣呀!令我呢一個鐘可以舒舒服服,攤喺張梳化度睇晒成集電視劇,唔使驚敷到咁上下乾咗,唔使擔心啲水份扯返走,更加唔使睇睇吓電視要趕住去洗面.
我塊面本身好敏感,好容易紅,敷完 美國 MTS 專業勝肽保濕面膜 (Peptide Aqua Gel Mask) 之後,真心好降紅,冇咁敏感,塊面舒服返晒,感覺肌膚好似飲咗一大杯水咁樣,因為佢蘊含八勝肽 ,洋甘菊,甘油同玻尿酸等成份,可以增加肌膚嘅骨膠原,填補細胞間質以及加強皮膚嘅保護層,仲可以抗炎抗氧化同深層保濕,最啱夜晚用呀!
可能有啲姊妹同我一樣,護膚品淨係搽面珠就得,額頭位只係求其揩吓就算,隨住年齡增長,都要搽返多少少璀璨美容液上去呀!
③ 配合正確手勢 減眼紋
我嘅眼周肌膚比較乾同薄,所以好期待呢 5 小瓶 GHC 胎盤緊緻精華 (GHC Essence),可以重組返我啲皮膚,減少幼紋.
平時搽眼霜,隻手係由眼頭拉去眼尾,原來咁樣搽,係唔啱嘅.
如果想著重眼紋嘅話,就要由外到內咁搽,因為啲紋係向外生嘅,所以由外到內咁搽,可以推返啲紋入去.
減眼紋按摩步驟:
1)由眼尾向眼頭輕輕力印.
另外,如果由眼尾搽返去眼頭嘅話,有時會摸到啲紋仔,再補返啲胎盤緊緻精華,就可以填番啲紋喇!因為佢主要成份有胎盤萃取物(豬),骨膠原,透明質酸,多聚谷氨酸,神經醯胺,可以緊緻同滋養肌膚,重點修護色素不均,細紋及鬆弛下垂肌膚.
建議使用方法:洗完面,搽化妝水,將幾滴胎盤緊緻精華重點拍喺幼紋,色斑等位置,等肌膚慢慢吸收就得.
搽晒①②③,轉天氣都唔使怕,就可以 keep 住靚靚出街啦!:)
彩蛋:轉天氣點樣內靚到外?
我自己好享受去海邊玩,好鍾意聽吓海浪聲,吹吓海風,踢吓沙.
個人 relax 啲,身心都會健康啲,美麗就會由內至外散發出嚟喇!
有個小貼士分享返,如果好驚曬太陽,唔太敢去沙灘,我會建議呢段日子可以晏晝四點幾去,因為一來太陽都冇咁早落山,二來嗰段時間嘅太陽冇咁猛,紫外光冇咁強,咁就可以睇吓日落,欣賞吓黃昏.如果留到夜晚,仲可以順便睇埋星星㖭!(八月十五過咗,唔講賞月喇!XD)
下次去海邊,我會帶埋藍莓去野餐,再遠眺藍天碧海,畀對眼休息吓,補充能量,就真係由內靚到外啦^^
FB: KeicyKK


text:
一個人過聖誕又點會Lonely?!
10:00am: 起床瞓到自然醒, 出面凍冰冰, 唔願起身咁點好呀?
韓國綜藝節目都有講啦: 被鋪外面係好危險!
索性係屋企過個懶洋洋嘅朝早.呢件”暖在心”恩物就啱晒 SPAO 近排出左件懶人必備嘅 HOODIE 特別之處在於佢夠暖同夠大件 包得住你個身之外, 仲可以裝得晒你啲零食等你唔洗行黎行去,可以坐定定咁食個 brunch.
睇吓件衫大到, 屈埋隻腳就變到張桌出嚟啦!
每個人都有個不能說嘅秘密, 呢套漫畫嘅主角都唔例外, 究竟一個女神有咩不可告人嘅秘密呢…
一個奇蹟發生係一個又醜又矮又肥嘅邊緣人身上, 令佢嘅生活有反天覆地嘅大改變!
兩部都係好貼地又搞笑嘅漫畫, 啱晒想輕輕鬆鬆過聖誕嘅大家!
中文版漫畫傳送門 : webtoon
4:00pm : 聖誕節係一年入面最後一個節日, 除咗同朋友出去狂歡之外, 不如俾啲時間同自己心靈對話, 順便打吓卡, selfie吓!
江南三成洞 COEX MALL 的星光庭院圖書館最近換上聖誕裝飾, 等大家可以安靜咁享受下節日氣氛.
圖書樹砌咗好多不同嘅聖誕圖案
天花仲掛咗好多月亮同星星嘅掛飾
地址: 首爾市江南區永東大路513 COEX MALL中央廣場B1-1樓
開放時間 : 10 :30-22 :00
咁大個圖書館, 一入到去真係無從入手.
所以小編想推介一本書俾大家 :
韓國著名作家 韓江 嘅作品 – 白書
每一篇都係以白色嘅事物為主題.
呢本充滿生命力同詩意嘅作品絕對係陪你渡過白色聖誕嘅不二之選 !
7 :00pm 獨食聖誕大餐
上面提供左咁多精神食糧俾大家, 係時間要啲真正飽肚嘅食糧啦 !
過聖誕點可以有蛋糕
以自家蛋糕出名嘅CU便利店 , 近排出左聖誕限定嘅熱食朱古力心太軟蛋糕同忌廉蜂蜜蛋糕爆漿溶岩蛋糕, 名符奇實係一人獨食嘅聖誕蛋糕呀!
只要切開軟心隨即流出,超級邪惡!
記住享用前建議將蛋糕放入微波爐加熱30秒,才會有流心溶岩效果!
呢個聖誕, 等暖笠笠嘅蛋糕溫暖你孤獨嘅心啦 !
睇完咁多推介, 係咪覺得 「就算一個人又有咩好怕喎 !」
小編祝各位聖誕快樂~


text:
原來深水埗公園前身係深水埗軍營一部份,在二次大戰時軍營的南京營及租庇利大樓曾用作戰俘集中營,囚禁大批投降士兵.
軍營荔枝角道舊址及後在一九八三年建成了深水埗公園.公園內仍然保留軍營界石,另外在園內亦設置了兩塊紀念碑,紀念為守衛香港而戰死的英國及加拿大軍人.
住咗深水埗咁耐,終於有機會,深水埗公園有好多個出入口,我哋由荔枝角道入口進入
深水埗公園始終唔近地鐵站,所以就算今日星期日都唔算好多人! 一大個地方俾佢哋兩個任跑任跳
去到中央廣場有個大大的水池,可惜因為冬季所以暫停開放
我哋向住兒童遊樂場進發!
妹妹離遠見到已經一支箭咁跑過去
整個遊樂場面積都算大,場內分為三個區域,俾大中細唔同年紀的小朋友玩.每個設施之間距離都算遠,唔怕小朋友玩的時侯容易撞倒!
呀芊跟住哥哥一嚟就挑戰個高難度!
連接住瀡滑梯,我稱之為「一條龍」或「連續技」這個設施,可以俾小朋友玩計時挑戰自己,我同哥哥計時由起點開始一直爬到去瀡滑梯再瀡埋落嚟為止終點!
哥哥玩完一次又一次,希望自己成績可以快過前一次! 培養到小朋友的耐力堅持及求勝心
另一邊就啱哂BB仔玩! 超迷你瀡滑梯,不過大人都要睇住呀B,始於有其他小朋友跑嚟跑去容易有危險
芊「Daddy, 影我影我...」
我「好呀!」
芊「哎吔!」
其實呢個場的設施都幾有特色而且在其他地方較少見, 不過芊芊冇得玩打韆鞦就有少少失望啦
如果識玩公園一定係咁玩! 其實公園內都有好多唔常見的植物可欣賞, 呢隻花好得意, 全部都係向下垂頭喪氣的, 而且超多蜜蜂喺度採花蜜!
彈弓搖搖板係就係安全好多,但係不及小時侯木製的簡單版刺激
仲有呢個影相靚位! 唔知佢係模擬飛機? 定係車? 不過好似水上電單車多D.同埋點解係2,3,7號咁神奇?
離開咗深水埗公園,我哋發現原來在馬路對面的麗閣邨裡面又有一個深水埗公園(第二期)
一於行上去行人天橋過對面望望先
邨裡面設施唔多, 同埋唔係好集中, 每樣設施都分散在唔同位置
OH MY GOD! 有韆鞦...但係維修中
去廁所期間哥哥喺度睇人打籃球, 「也文也武」的我就話我叻過佢哋好多啦! 哥哥就話「咁你入去打囉(高音)」
P.S. 在籃球場旁邊呢個公廁幾新淨幾靚架喎! 廁格都係用木板裝潢的
繼續行又見到一個瀡滑梯設施!
終於俾我哋發現有韆鞦啦! 仲要係俾小朋友坐的超安全座位
哥哥就冇咩興趣,所以過咗隔離又爬過! 明明係冬天, 但係都玩到成身汗要除衫
搜尋
近期文章
文章分類
舊文重溫
- 2022
- 2021
- 2020
- 2019
- 2018
- 2017
- 2016
- 2015
- 2014
- 2013
- 2012


text:
仲未到聖誕節,好多舖頭嘅聖誕樹都已經各就各位等住吸引顧客目光,增加銷售量.而且,都有好多人會選擇係屋企中擺放聖誕樹,將聖誕節嘅歡樂氣氛帶到屋企,或係等住係聖誕節當日,係聖誕樹下攞到期待已久嘅聖誕禮物.不過,聖誕樹畢竟唔係咁實用,係經費有限嘅條件下,要點先可以係屋企擺聖誕樹,感受節日氣息呢?
等我SHOW俾你睇下獨一無二嘅聖誕樹俾你一個有創意嘅聖誕節!
-
目錄
書本係你嘅最棒材料
愛書成癡嘅人,不妨利用小技巧改變你嘅書櫃擺設吧!
-
酒鬼注意!酒瓶唔好掉
你有冇諗過酒樽可以堆成聖誕樹呢?除咗玻璃酒樽,綠色嘅罐裝啤酒大概都係好選擇.
-
木架好朋友
屋企用嚟墊高嘅木架唔好掉,稍微加工利用就係棵好樹啦!
-
木頭都係裝扮好朋友
用木頭枯枝同燈泡係牆上做出簡單有質感嘅聖誕樹!
-
DIY聖誕樹甜品
真係好懶?自製聖誕樹甜品俾你視覺同味覺嘅享受,仲可以為聖誕節增添氣氛,根據自己嘅嗜甜度做自己鐘意嘅口味.
-
雖然訂造USB 手指唔可以食……但依然氣氛十足
如果覺得屋企嘅空間同手藝對你嚟講太高LEVEL,咁不如直接買個低於實際聖誕樹幾倍價錢嘅實用商品吧.由便利貼,紙膠紙,USB線甚至訂造USB 手指,係聖誕節前夕都紛紛推出符合聖誕節氣息嘅聖誕樹造型,根據自己嘅需求揀一個,或選擇令人驚奇嘅商品拿嚟當聖誕禮物都唔失為好方法.
實際效果可可以……
除咗前四種「樹」仲有擺聖誕禮物,第五第六種大概要放棄係聖誕樹下放聖誕禮物嘅快樂,但有好過冇,就睇大家嘅選擇囉!唔理係邊種聖誕樹,最重要嘅係:聖誕快樂!!Merry Christmas!!


text:
最近一星期,我做緊一個小小的自我挑戰,就係搭車等車唔用唔睇電話.一日加加埋埋都有兩三個鐘花係交通上,係呢啲雙手冇野好做又心癢癢的時間,唔俾自己用電話,難唔難呢?其實我又覺得 ok 喎,可能因為我本身唔係咁上癮啦,但係唔用手機之後,我睇多左好多野.
Source:Pearl Law
按了 Pause 的地鐵世界
我係地鐵的常客,返工去街都係搭地鐵為主
,所以佢加價我都要焗住俾,搭車唔用電話的呢段時間,令我發現每條線的乘客都有少少唔同,例如,搭觀塘線的人年紀較大, 火車東鐵線的人會燥底啲,東涌線的人著得斯文啲等等,我諗係地區性原因吧!
但佢地都有一個共通點,就係一上到地鐵就
將最完美的定格.你一定心諗,搭緊車唔通仲走黎走去咩?我唔係講呢樣,我係想話佢地全部人,(戴頭盔)大部分啦,都望到個電話實一實,郁都唔郁下:埋站唔行入啲俾位人上,又唔讓路俾人落,唔讓位呢啲都費事講啦,因為佢地根本睇唔到有需要的人,淨係望實部電話,sosad.
不用電話看的真實世界
因為兩手揈揈,冇咩好做,咪行快啲,呢個時候你就會覺得啲手機喪屍真係好阻路,因為佢地唔睇路,所以行得好慢,有時仲行唔到直線,兜黎兜去,唔怪得有地方索性將條路劏開兩半:用電話 vs 唔用電話.
行得快左,平時轉線要行 5 分鐘的腳程變左 3 分鐘,慳左時間又可以增加運動量,
肥都減埋;有時行過地鐵站啲店舖,仲會入去睇下睇下買埋 ,真係經濟都促進埋… 不過,地鐵站入面最多的始終係人,唔睇手機,隻眼除左用黎睇路仲會睇到好多背脊,有時仲會見到「背多分」的靚仔靚女(注意:係背多分啫 XD).
玩 APP 但不玩電話
其實點解我會玩個咁嘅挑戰呢,係因為我覺得一日返工放工都對住部電腦,對眼同個腦已經好攰,想俾個機會自己係令人窒息+疲勞轟炸的資訊爆炸世界唞一唞,多啲望下熒光幕以外的真實世界.
除此之外,我硬係覺得睇得網上資訊多,耐性同記性好似差左,唔知你地會唔會都係咁呢?所以我近排仲裝左隻 APP,以遊戲方式保持唔用手機,專心做其他野.
▲見到有人介紹,咪試下,Android 係免費的,iOS 就要 $8.
▲玩法好簡單,就係開左個 APP,揀一棵樹,較時間,如果係限時內你冇用過其他 APP,就會成功種到一棵,如是者,你就可以種出一座森林~
個 APP 幾得意的,當遊戲玩下係 ok 的,但如果你真係要決心戒甩舖癮,唔做手機喪屍,
我其實建議你用返 3310 XD,其實真係要用意志,呢個年代有咩可能咁脫節 Smartphone 丫,所有野都有好有壞架啦,適當地使用不就好了嗎~~


text:
感冒發燒會死死氣睇醫生,唔想番工,射波會拿拿林睇醫生,長期病患者要Keep住見醫生…點都有一個睇開睇慣嘅醫生,開假紙都開得容易啲呀大佬!
兩年前,我係個少病痛嘅人,頂多係考試嘅時候,頭痛肚痛胃痛頸痛手痛腳指都痛.但考試一完,全部小病大痛就不藥而癒.正因如此,醫生係好日都唔睇~
但過去呢兩年,我幾乎每隔一至兩星期就要見見我親愛嘅李醫生,有時更加係個個星期見.我都講過啦,佢唔會主動同我講病情,點醫點醫⋯⋯…咁我係咪次次倒塔咁早番醫院,等兩三四個鐘,同醫生對望一眼就拂袖而去呢?
事實係佢更加關心我嘅心情,體會,成長.
老老竇竇,我肯定有Cancer嘅原因絕對離不開「內心唔放過自己」嘅諗法.做人嘛,有時候真係會好累.因為好多事你好唔願意做,但你不得不硬食.即使你再強,你能夠硬食幾耐?其實我地都只不過係人…
病前,我唔明白.我淨係知我要讀書讀得好,因為我想要Scholarship;我唔開心我唔會講出口(雖然塊面黑過屎),我會寧願自己死 頂,然後內心就不停諗不停諗,諗到天下荒地老!直到我意識到自己隨時會死…
我好能夠明白要放過自己一啲都唔容易,因為你性格係咁,因為事實係咁…無限嘅原因.但你需要做嘅只係嘗試一次!為身邊疼錫你嘅父母試一次,為愛護你嘅朋友試一次,為Better you 試一次.我敢講,一定值得!因為過後,你會發現自己豬仔到浪費咗好多時間.而呢啲時間其實可以俾你睇倒原來個天好大好闊,原來你嘅笑聲好好聽,原來私煙bb都幾靚(嘔)!
著起件綉左"Doctor" 嘅白袍,掛個名就可以係醫生嘅.但當佢能夠陪伴你走過艱難日子;提醒你病嘅時候,更值得敞開個心去讓心靈成長,佢先係好醫生!(係年青靚仔醫生就更好)


text:
「春嬌」
如果大家睇晒《春嬌與志明》,《志明與春嬌》同《春嬌救志明》嘅話!你會唔會覺得自己係張志明或者係余春嬌?當然兩個角色都係好寫實,但係用一個男人嘅身份去睇張志明嘅話,有啲位係認同嘅,不過亦有啲位就未必啦.一段關係唔係單方面付出就可以,有好多嘢都隨住時間而改變,所以雙方要不斷磨合先至可以不斷維繫雙方嘅感情.而張志明係唔係一個長唔大嘅細路?真係見仁見智!
「志明」
相信大家都會把握今個長假期去睇《春嬌救志明》,而相隔五年究竟會唔會無之前兩集咁好睇?如果你未睇嘅話我就建議你快啲去買飛睇!因為真係好好笑!咁除咗好笑之外就當然係因為成個系列都好貼地!睇完之後除咗笑之外,其實亦反映咗好多情侶每日面對緊嘅問題.如果你已經睇咗嘅話唔知你又有無共鳴呢?每段關係都會係咁,無論過咗幾多年都好,其實都會有唔同嘅問題.
「感情」
其實要兩性站係對方嘅立場去諗嘅時候係好難嘅事.永遠有啲位係永遠都唔會明,因為雙方處理問題嘅方法都會唔一樣!所以誰是誰非其實係無一個答案.所以唔好再問如果你係張志明你又會點?如果你係余春嬌你又會點?因為每段關係都唔同!當然搵到一個鍾意嘅人係好難,更難嘅係點樣可以維繫一段感情.但係就算幾難都好,感情係建基於喜怒哀樂,高低起跌!經得起考驗嘅感情先至會可以維繫一生!
Also published on Medium.


text:
08 January 2015
大嶼山3日2夜camp(東涌昂坪羌山龍仔大澳) - Day.02 (16Nov13)
貳零壹叁年拾壴月拾伍至搭柒日 - 大嶼山3日2夜camp(東涌昂坪羌山龍仔大澳)
9點半左右先起身整早餐,都係輕便為主,米粉加二個罐頭,不過因要體力,所以多左個即食湯包,飲完咖啡收好營十點就起行了,先去左心經簡林,第一次睇都真係幾靚,排位有計過而且幾有氣勢,加上一早無咩人,所以感覺唔錯,經奇趣徑行番市集,見到有2隻牛係度,完全唔怕人,同佢一齊左陣再番出昂坪市集買少少野經過大佛開始多人,見有d狗係度訓覺,聽講係士多養既,雖然唔夠彌勒山附近既狗長毛,不過都係厚毛為主,見佢係陽光下訓覺,幾舒服咁,後尾因有人要去廁所,我係市集既舊亭度訓下,原來陽光下加埋涼風真係好正,怪不知d狗咁嘆
買完野行番心經簡林,睇清楚途中間舊屋,見有隻窗開左之後比d樹根纏住,睇黎都荒廢左好耐咁,anyway,上左心經簡林,諗住行山路過羌山,點知行行下已經無左條路,沿途既絲帶都唔見埋,但見gps條路係岩既,地圖係實線,應該係有清楚既泥路,唔知點解會行行下無左條路(後尾check番原來睇左點點線條路,而本身要行既應該係要由石壁郊遊徑接鳳凰徑4段先岩,難怪係心經簡林度行入去時有牌寫前路崎嶇啦)
我地行左個幾鐘d草越黎越密,但明明聽到有聲,電話亦有connection,但好似真係唔多對路,見前面好快就係獅子頭石,整條路都係一公里,只爭一百米度就可以有條古路出番大佛後面,一係就行番個幾鐘轉頭,諗住得一百米而且聽到人聲應該唔遠,番轉頭既路都其實唔好行,d草好高又有荊棘,行左咁耐遠望見到大佛側面,唉,真係逃唔出佢既五指山
最後我地決定前行,但就越黎越密荊棘亦越黎越多,卒之明白荊棘滿途係幾咁淒慘,最後行多左兩個鐘先見到條石路出番文明,當中有60米我地用左成個鐘行.短短既一公里路我地用左3.5hrs,唉,因途中其實不停咁聽到人聲,我地感覺係係市區入面既森林迷路,好奇怪既經歷
最後我地要行馬路,經昂坪路入深屈道羌山道入鳳凰徑5段,見到個羌山真係高到呢,唉
係亭度坐左陣就起行了,由馬路上觀音山434m,跟手要落60m再上番羌山459m,因一條山路睇清楚既,明顯要落谷位再上山,感覺真難受,係觀音山頂好多蘆葦草,而且岩岩日落都幾靚,但睇左影左再行,一見蘆葦草就大風到暈,真係少見多滋味多見就想死,係某一山峰見到鳳凰山,岩岩開始magic,加埋個月亮,幾靚
無幾耐上到頂以為係羌山頂,原來仲要轉彎再上,咁岩聽到d烏鴉係度叫,聲音就係笑緊我地咁,佢地忍唔住係山度大聲鬧佢地,哈,苦中作樂,
又食完麵同罐頭9點幾就訓了,朝早既3.5hrs既迷失叢林真係用左我地好多體力,研究過就算行長既路由石壁郊遊徑經大浪分流二澳入大澳條路都應該唔洗咁睏,今次既短途揀左行山路唔行馬路真係錯晒
時間已經成三點,用左好多體力流晒血咁實在辛苦而且肚餓,就咁係路上食包之後就行番出昂坪污水廠,再過番市集seven買水,真係白行一場,太過份了
差唔多到頂見到彩霞,係山頭大聲嗌頂埋果十幾級樓梯卒之上到頂,雖然好大風但風景不錯,影左幾張相快走,就快吹到頭暈而且成身濕晒一停低就好凍
半個鐘度就落左山,係黑暗中睇地圖搵路,再行多半個鐘先到萬丈布營地,去到當然無人,咁遠咁荒蕪既地方,而且太黑只可以係路邊好似坑渠既河仔度羅水,雖然睇落都幾清下,但水都係要煮多陣穩陣
[15to17/11/13]
Photo Link <<<<<<<<<<<<<<<<
Posted by q"._."p™ at 10:00 Labels: *Photo, *Share Something
No comments:
Subscribe to: Post Comments (Atom)


text:
上次就講咗幾樣english speaking時需要注意嘅事項 ,今次我就想講吓點樣可以進步倒自己嘅說話技巧/ 流暢度/ 諗points嘅速度.
因為我冇參加過出面嘅英文mock/ 報補習班,所以我自己就淨係喺學校嘅課堂/考試先有機會練倒speaking嘅.咁你可能諗:你唔join嗰d點樣可以爭取更加多機會練speaking呀?其實自己一個都可以練架😆 通常我就會隨機揀份past paper黎做,唔睇source直接睇題目.之後,我就會畀一分鐘自己逼自己諗d points同組織好點講(其實dse唔需要你一定refer to個source,所以就算練習嘅時候唔睇都冇咩所謂).咁成個過程唔需要好formal嘅,志在畀機會自己喺比較impromptu嘅情況之下講吓英文.同埋喺呢個過程入面我就比較少用紙筆寫低自己想講嘅points,因為我想養成一個少d依賴cue card嘅習慣.至於individual response同上面嘅做法差唔多,揀條題目畀自己即刻講.
我亦都建議大家可以錄自己音😂 雖然聽自己把聲你會覺得有d奇怪,但事實上你可以聽吓自己講成點,諗吓有d咩可以改善.
仲有其他follow-up actions可以做嘅.例如,你可以上網搵番嗰個issue嘅相關資料,睇吓嗰個theme入面有d咩常用嘅terms而你又唔識嘅.見倒唔識嘅話就抄低佢/ 打落個doc到整成一個list方便自己重溫咁.
最後,都想講番其實一group人練都有佢嘅價值嘅👷🏻♀ 始終speaking好著重隊友之間嘅溝通,係需要大家交流而唔係自說自話嘅.但係呢到提供另一個方法畀大家,係想話畀你地聽唔一定要等到有機會練先練,自己一個都已經可以練架啦!咁樣想升grade就冇難度啦🆙🤩


text:
Lavilin祛味系列試用
“話咁快夏天又嚟到,諗返起以前一上到gym就會聞到一陣陣攻鼻嘅“男人味”同小狐仙出沒,依家到自己教拳就教到成日都成身汗,我唔多唔少都驚會有果陣臭汗味,尤其係教泰拳時成日都著住對腳套同著住件衫,加埋啲汗噏住就真係唔敢想像,咁啱有個學生就比咗兩隻以色列最大化妝品生產商華夏蓮公司嘅Lavilin祛味系列比我試吓,佢話可以消除
汗臭喎,佢解釋我聽話汗臭同小狐仙係啲汗同細菌產生化學作用嘅悪臭味,尤其係唔通風嘅環景,又或者長期著住鞋襪嘅腳板等.
佢比我嘅兩隻祛味產品都用咗差唔多一個月喇,佢無鋁化鹽及防腐劑,又無酒精,用純天然植物提煉,低敏感性又唔會好似其他有酒精嘅除味產品咁一搽落去就乸住乸住,又唔會堵塞汗腺令到體温上升,就算沖涼同游水都唔影響效果,啱晒我呢啲成日做運動同户外工作人士用啦.
第一隻係Foot Deodorant Cream – 係用嚟去腳臭嘅,每晚訓前搽晒成隻腳板底連腳指底就搞掂,唔洗冲水,一星期使用1-2次,用嘅頭5-7次係“健康除味”過渡期,之後會有更佳嘅效果,仲有少少花香味o忝.
另一隻係Underarm Deodorant Cream 係用嚟搽個“加拿大(腋下)”嘅,如果你有用開其他除味產品的話,咁用之前嘅48個鐘就要停一停先好用,又係一星期使用1-2次,頭5-7次係“健康除味過渡期”,因為我用嘅時候多數係著住”雞亦袖”,但如果你係著短袖衫又有汗漬嘅話就最好換過件新嘅先好搽,因為汗漬就係細菌既食物 -_-“ 咁就唔好啦
講咗咁耐都係時候講吓邊度有得賣先~
銷售地點:
[天使化妝品零售店]
北角馬寶道28號華匯中心地下1號舖
香港灣仔太原街13-15號地下及一樓
九龍旺角西洋菜街70號地下
九龍花園街205C-E號地下C及D鋪
藍田匯景道8號匯景商場4樓401A號舖
九龍鯉魚門廣場142號舖
新界荃灣荃昌中心昌寧商場1樓41-42號舖
新界元朗青山公路169號地下
新界天水圍天湖路1號新北江商場1樓C68舖
新界屯門市廣場一期1185號舖
澳門白多祿街1-15號銀座廣場地下U.V.X.Y.Z舖
澳門板樟堂街12-14號地下
[CitySuper]
沙田新城市廣場一期二樓
[Log-on]
銅鑼灣時代廣場B1地庫
尖沙咀海港城三樓
[office display room]
觀塘鴻圖道42號華寶中心908室
[office 訂購]
辦公時間內致電2392-9900或Facebook inbox


text:
農曆新年將至,又係時候準備大掃除執屋,同時將家中雜物,收藏品等整理出來,為家居騰出空間.如果你需要額外空間去儲存各類物品,而家就係最好時機!因為「Boxful自助迷你倉」現正推出新春大優惠,租用全線各分店嘅 自助迷你倉 ,都可以享用至平月費$499,真係平盡全城!
新年
一般人嘅諗法係,要喺過年前大掃除,執乾淨間屋迎接新一年.呢個傳統智慧當然係冇錯.只不過,你有冇發現過完年,過完節之後,間屋反而仲亂過之前多多聲?所以Boxful就特別提提你:過完年更加要 執屋 呀!以下係一啲相關小貼士:
如今做阿媽真辛苦!又要返工,又要湊細路,又要煮飯,仲要打掃屋企……就算你有工人姐姐幫手,都一樣要Mon實佢做,有時仲勞氣過自己做!而且,又完全唔會有人多謝你!話時話,農曆新年就快到,你又要主理全屋 大掃除 嘅任務,但係老公又懶理自己顧住打機,叫啲細路幫手又叫唔郁,唔通真係要自己做晒?等Boxful教你幾招,逐個擊破,等你屋企大大細細都自願幫手大掃除啦!
農曆歲晚又臨近,係咪一諗起要準備大掃除就開始頭痛呢?其實唔想年年都臨急抱佛腳到年尾先一次過收拾打掃,大家好應該平日就養成好習慣,盡量保持家居清潔整齊,咁就冇所謂「大掃除」嘅必要.Boxful就為你介紹德國人流行嘅「無意識打掃法」,你掌握之後,都可以在「無意識」之下就「打掃」咗家居!


text:
Q: 點溫ww1
.
A: 處理依個問題之前,首先要知道第一次世界大戰(WW1)並唔係一個獨立課題,佢係連住第二次世界大戰(WW2)嘅.換言之用最簡單嘅方法理解,第一次世界大戰(WW1)佔你6個課題入邊嘅0.5(即係10%都無,事實上係更小).所以投資溫習時間同內容方面要做返適當嘅取捨啦~
.
上邊講嘅嘢並唔係吹水,以DBQ為例,望返PP都係得一條2016年獨立出哂一戰,其他就好似2017年咁問一戰影響連住二戰咁出,溫果陣可以注意返歷史嘅連貫性,咁就容易上手之餘更事半功倍啦!
.
有基本認識之後,講返重點,第一次世界大戰主要學3樣嘢︰
1. 1914年前列強之間嘅關係
2. 導致一戰爆發嘅原因
3. 一戰之前列強維持和平嘅方法同成效
.
(列強關係)即係講緊歐洲各個國家之間嘅關係點,就好似英德關係惡劣,德奧關係緊密友好等,有啲咩原因導致依個關係出現,有冇相關例子證明.以Essay而言,依個部分主要出啲評論嘅題目,舉例有啲咩原因影響德法20世紀上半葉嘅關係咁樣;
(爆發原因)就係講緊有咩原因導致第一次世界大戰(或者教育局嘅講法就包埋戰前嘅衝突),Essay大路會問啲需要駁論嘅題目,就好似民族主義在什麼程度上導致第一次世界大戰爆發,或者2016DBQQ4錯誤盤算係咪導致一戰爆發嘅主因啦;
(維持和平嘅方法同成效)講緊列強喺一戰前為維持和平(或者解決衝突,改善國際氣氛)做咗啲咩,Essay會問個方法係點,成效大定小,或者拎埋二戰前嘅方法嚟比較等等.
.
雖然一開始講一戰依個課題佔成個歷史科內容10%個都無,但其實要學嘅嘢都唔少,甚至影響之後二戰或冷戰嘅發展,所以同學仔唔好諗住棄咗佢呀~若果想了解更多關於一戰,其實由德國統一(1870)開始讀起會更加好,不過答題目果陣就要小心啲以防Out Syl啦.
.


text:
點解我咁鍾意OneSky 慈善行山活動? 因為佢教到我兩個仔女乜野係同理心!
今年「One Hike for OneSky」在11月10日舉行,Bill Quarless已連續五年參與這項慈善活動.他向我們透露這個活動對他的重要性.
「我地好支持OneSky 同埋佢地咁有意義嘅工作.我地好開心可以出一分力,支持OneSky培育和照顧弱勢兒童.」
「我特別鍾意呢個慈善行山活動,因為我可以同屋企人同埋成間公司嘅同事一齊參加.我兩個小朋友都好清楚嚟行山嘅目的,我亦會藉住呢個機會去教佢地乜野係同理心同埋無私嘅精神.我嘅員工亦好希望一齊參加,以團隊嘅名義回饋社會.我地會進行一場友誼賽,籌得最多錢個位會有獎勵,而公司亦會捐出相同數目嘅善款俾OneSky.」
「多得我五歲同六歲嘅仔女嘅參與,等我有機會慢慢行,我地成個團隊通常都會一齊到達終點.所以呢個行山活動嘅好處之一,就係佢有唔同嘅行山路線俾你揀,適合唔同體質嘅人參與.無論你揀邊條路徑都好,只要到達終點就已經係一個成就 — 因為更重要嘅係,我地每人都需要付出,共同努力去完成呢個目標,幫到有需要嘅人.咁呢一日就會過得特別滿足同有意義喇!」
Bill Quarless 現職Impact Products的行政總裁
This post is also available in: EN


text:
BBQ燒烤絕對係港人最愛嘅活動之一,雖然香港公眾燒烤場至今仍然被封,但係卻無阻大家搵地方燒烤.想BBQ可以食得健康啲? 立即睇下我哋建議嘅8個小貼士,咁以後燒烤都可以燒得有「營」啦!
1. 小心選擇燒烤食材
選擇肉類方面,靠近骨嘅部位一般脂肪含量都會較高.所以選擇無骨扒類,好似牛扒/雞扒就會比較好,能夠去埋皮就更加perfect池啦! 除此之外,亦可以試下燒多啲海鮮,好似蝦同蜆,脂肪含量較低.而丸類方面,最好選擇牛丸,龍蝦丸呢類無餡的丸類,芝心丸同芝士腸呢啲相對脂肪含量則比較高.
2. 將肉切為細粒
處理肉嘅時候,不妨將佢地切成細粒,因為燒燶左嘅嘢食極有可能含有致癌物質,而切成薄片或細細件嘅肉會令你更容易控制火候,同時醃嘅時候仲會更加入味添!另外,你仲可以將啲見到嘅肥膏切左佢,減少脂肪的同事,減低燒嘅時候油脂滴落炭度,以產生致癌物質.
3. 避免購買不明的醃肉
喺不明網上凍肉舖買到嘅醃肉通常都會有較高鈉含量同脂肪,又唔知醃料好唔好.所以,記得幫襯有信譽,有實體店同埋優質燒烤食材舖頭,又或者自已醃亦得,咁就唔驚食咗成個元素周期表落肚啦!
4. 夾雜蔬果食用
BBQ開始做食肉獸前,不妨食定啲菜墊下個胃先,因為咁樣做可以令你更加易飽,減低你進食太多肉以致過肥嘅機會.另外,你仲可以燒生果又或者學下韓燒咁用啲菜包住肉嚟食,一方面可以減膩,二黎又可以攝取蔬果入面嘅維他命同埋纖維,一舉多得!
5. 食少啲加工肉
BBQ燒烤嘅時候,盡量避免食太多加工肉製品,例如腸仔,火腿或煙肉.雖然好好味,但係佢哋都含有較高嘅熱量同油份,絕對係少吃多滋味,多吃壞肚皮阿~
6. 搽少啲蜜糖
BBQ期間蜜糖當然就唔少得,搽一層喺食物上面燒多一陣,成件事即刻昇華晒.不過唔講你可能唔知,其實一茶匙蜜糖已經含有20卡路里.所以,如果想健康啲,可以試下用水將蜜糖稀釋,再噴喺食物表面,咁就可以減低蜜糖嘅攝取量,同時保持到美味.
7. 食多啲生果
BBQ燒烤嘅時候,其實可以食多啲新鮮生果,好似士多啤梨,蘋果,橙,奇異果等等!以上特別提到嘅生果,其維他命C含量非常充足,要知道維他命C係天然抗氧化物,可以幫助減輕致癌物質對我哋身體嘅傷害.
8.飲品方面着手
BBQ燒烤燒到㷫烚烚,就梗係想食飲番啲汽水又或者凍嘢降温啦.而為了避免攝取太多糖份,建議可選擇低糖甚至無糖嘅飲品,例如無糖綠茶,涼茶等.除此之外,亦都可以自己整啲下火飲品,好似蘋果雪梨水,夏枯草,成份天然,又可以自己控制糖分,絕對符合健康.
以上嘅建議都係一啲BBQ燒烤健康啲嘅小貼士,大家跟住做就可以健康地BBQ喇.唔想自己整咁麻煩? 營火亦有現成燒烤套餐及食材,為你全部處理好晒,絕對方便簡單!


text:
呢幾年網上資訊發達,要睇足球嘅新聞,數據,真係易如反掌啊!好多人睇完數據,就覺得自己係專家,其實數據嘅野,睇完真係得啖笑.好似前排有統計話,般尼茅夫中場舒文係頭25輪英超賽事嘅耐力王,係第一個跑得多過300公里嘅英超球員,係英超嘅耐力王喎!
耐力王?So what?睇返個十大排行榜,般尼茅夫除咗有舒文上榜,仲有Ritchie同埋高士寧,西布朗就有多遜同費查上榜,而愛華頓有巴利同巴克利上榜,屈福特,韋斯咸,新特蘭就各有一個球員上榜.李斯特城,熱刺,阿仙奴,曼城呢四隊而家英超Big Four嘅球員都十大不入,咁證明咗啲咩?咪跑得多,唔代表會贏囉!咁般尼茅夫,西布朗咁多球員上榜,又證明咗啲咩?咪輸得多,跑得仲多囉!
點解咁講?踢過波嘅都答得出,一隊人玩馬騮搶波,邊個跑得最多?咪就係個波囉,之後就到隻馬騮,其他負責食花生睇人跑嘅,咪得閒跑兩步囉,駛鬼跑到氣來氣喘咩?咁樣講完之後,係咪即刻明曬?講到底,咪自己友唔生性,傳兩下就失波,搞到自己要跑多幾步追返個波先得.唔信?可以自己搵下般尼茅夫,西布朗,新特蘭啲比賽睇下.要做英超耐力王,你都要多謝隔離果班豬一樣嘅隊友先得架!
除咗班豬隊友,都唔好唔記得多謝自己喎!點解咁講?踢過波嘅都答得出,一隊人玩馬騮搶波,馬騮點先會搶唔到個波?咪就係馬騮變咗隻豬囉!職業球員我唔敢講,但普通業餘球員波底無咁好,馬騮搶波傳多幾次就會自己交失架啦,除非隻馬騮位置感係零,亂咁跑,人地交失都執唔到嘅啫!所以話呢,呢班英超耐力王又點可以唔多謝自己呢?
Okay!我知我知,做耐力王其實唔係壞事,球員勤力追波,場波先會好睇,追波總好過懶懶行.咁我唯有喺度掌聲鼓勵一下啦,啪啪啪!(但如果大家真係咁鍾意睇啲球員跑,我建議英超賽會搞返個英超耐力馬拉松,睇下邊個球員可以跑到最後笑到最後啦!)
唔講住,我都係返去刨下數據做專家,同埋睇返美斯,C朗果啲入球精華算數喇!


text:
政壇:建仔富貴黨 區選夾攻哪吒
明年年尾將舉行新一屆區議會選舉,選舉管理委員會月前公布區議會選舉選區劃界建議,建議新增十九個區議會議席,並調整一百一十一個現有選區分界.西貢區議員「哪吒」方國珊原有嘅環保選區被一開為二,準備劃為環保北同環保南兩個新區,雖然咁做仍然有利哪吒,兼帶多個新人出選,但據聞建仔同富貴黨為咗唔想哪吒繼續稱霸將軍澳,決定雙方各派一人挑戰兩個新區,務求令哪吒唔可以贏晒兩邊.換言之,今次係建制派聯手夾擊哪吒.
設計圖片及對白
哪吒喺○四年加入富貴黨,○七年獲委任為西貢區委任區議員,但喺一○年五月,佢不滿被富貴黨黨魁田北俊責難,去信黨中央辭任新界東支部主席,更加喺半年後宣布退出富貴黨.佢其後改以獨立身份參選上屆區議會,並以逾八成得票率當選為區議員,佢兩年前亦有參加立法會新界東地區直選,但票數不敵新民主同盟范國威,無緣進身立法會.
打亂「一帶一」部署
對於下屆區選選區被「一劏為二」,有傳哪吒會選其中一區,另外嗰區就會派新人出戰.不過,雖然佢未決定落戶邊區,但建仔同富貴黨一早已經安排社區主任密密落區做嘢,當中富貴黨就派出哪吒前助理崔定邦,而建仔就派出立法會新界東直選議員葛珮帆嘅助理胡綽謙.
哪吒坦言都幾擔心出年嘅選情,話自己除堆填區議題外,亦有關注區內其他議題,認為外界話佢唔勤力嘅講法唔公道,又投訴兩黨派人出選佢嘅選區,好明顯係針對佢而嚟.不過相信喺兩黨左右夾攻下,哪吒希望「一帶一」嘅如意算盤未必再打得響,睇怕佢要再諗諗計,睇吓點樣可以繼續保住個議席喇!


text:
「股市」
好多香港人都有炒股票嘅習慣,而過去幾年道瓊斯指數一直係咁升.由金融海嘯之後嘅最低位嘅七千幾點一直到今年二月中嘅歷史新高嘅二萬九千幾點.不過之後就一直係咁跌,仲要下下跌成千點.當然如果你從來無諗過個市會跌,又或者覺得武漢肺炎無影響嘅話,咁真係冇嘢講.而就算無今次嘅疫情,個市場本身已經非常泡沫化,跌係遲早嘅事,大跌就真係太多不利嘅因素.
「經濟」
今次嘅武漢肺炎已經唔再只係影響亞洲市場,而今次嘅影響應該只係啱啱開始.就算個股市已經連日大跌,但係只係將之前嘅泡沫蒸發緊,而實質上都未真係入到肉.當然跌到幾時真係無人知,但係一定未見底.依家只可以做嘅就係準備最差嘅情況,而且準備好當個市場開始回覆正常嘅時候再重新出發.人生真係可以遇到幾多次逆境?過去二十年都已經係第三次了!
「熔斷」
雖然話有熔斷機制去等市場冷靜落嚟,唔好俾佢係咁跌,不過依家咁嘅環境,疫情係全球開始爆發,講真一早就已經唔係單單一兩個國家嘅事.而世界衛生組織真係嫌個經濟唔夠差,無啦啦宣佈武漢肺炎已經係全球大流行.老實講就算佢哋唔宣佈,好多人都一早就已經覺得係㗎啦!而有啲國家仲以為好似感冒咁對待今次嘅疫情,真係唔知係無腦定白痴!


text:
黃埔大道站
呢度可以提醒嘅係:去呢個站坐車嘅話,一定要入咗花城匯入面先至可以搵到佢.
車站嘅結構[編輯]
樓層[編輯]
呢個站一共有2層樓嘅地下區域,其中地下1樓係站廳,有票務設施同客務中心,警務室;地下2樓係APM嘅月台.同大多數嘅APM車站一樣,冇廁所同休息室響度.
垂直結構[編輯]
水平結構[編輯]
站廳[編輯]
呢個站嘅站廳同花城大道站,婦兒中心站一樣,都係起喺花城匯嘅地底.入面有售票機同客服中心響度.而站廳嘅收費區入面有扶手電梯同樓梯往返月台都得.
月台[編輯]
呢個站有1個島式月台,喺天河區黃埔大道西嘅南邊嘅珠江東,西路嘅交界嘅地底.
商舖同自助服務[編輯]
呢個站同大部份APM嘅車站一樣,冇商舖;但係得1臺自動櫃員機同埋自動販賣機響度.
出入口[編輯]
呢個站凈係得1個出入口咁少,就喺花城匯廣場入面.而出口通常去黃埔大道西嗰一帶附近.
頭尾班車信息同配線圖[編輯]
利用狀況[編輯]
由於呢個站上面就係花城匯廣場,隔籬重有啲寫字樓響度.除咗正常返工時間有啲客流之外,其它時間重有好多乘客嚟花城匯入面買嘢同食嘢.所以呢個站都有啲客流吓.喺上落班高峰或周末,節假日等呢啲時間都有幾多人嚟坐車嘅.


text:
「搜集」
相信好多人買嘢之前都會做好多資料搜集,不論係貨品嘅規格,設計,技術,價格,用戶口碑等等,先至會決定買唔買.要搵到嚟啲資料真係好容易,就算自己唔花時間去搵,只要你上社交媒體問一問,相信都會有好多朋友會回應你嘅問題.傳統銷售都係好睇嗰個推銷員嘅推銷能力,唔會好似依家咁可以上網睇晒所有資料,基本上一落到鋪頭就知道要乜!
「營銷」
今時今日買嘢好多時都會好容易俾人影響,當然用戶嘅體驗係更加有說服力,因為佢哋用過同試過,所以好多人遇到問題嘅時候都會問一問身邊嘅朋友,睇下佢哋有無用過同點樣評價件產品同服務.亦都係因為咁整個銷售嘅過程改變咗,複雜咗,而再加上朋友嘅影響,就算之前做咗幾多研究都好,俾朋友講講下轉軚都未定.所以到最後都係要件產品得先至做到口碑咁先至會多人會推廣!
「影響」
要去量度究竟朋友點樣影響決定係比較難嘅事,因為你未必知道過程中嘅每一個細節兩者所交談過嘅內容.無可否認嘅係朋友意見相對係比較可靠,但係每個人嘅要求都會唔同,所以最後都係要自己用過嘅先至最信得過!而家有好多網絡紅人都有一定嘅影響性,不過問題亦都係一樣,究竟點樣先至知道佢哋有幾大嘅影響力?講到尾做銷售嘅就係生意,無新意講乜都無用.
Also published on Medium.


text:
阿仔病了! 仲病得好嚴重! 係腸胃炎!
呢幾日, 我地都係醫院出出入入, 因為阿仔一時要留醫, 一時又可以出院, 不過係回家渡假!
事源……
2月3日星期五
果晚我OT到9點, 收工就接到電話叫我去將軍澳醫院, 因為阿仔係屋企嘔左三次, 初時仲以為係因為跌過落地 (但有阿仔張細梳化墊住), 所以驚佢有事.
於是即刻搭的士去醫院, 佢地都係早我少少到.照左X光, 再照埋腦掃瞄, 都冇咩特別.
但由於去到醫院仲係咁嘔個不停, 夾埋有成十次啦!! 所以醫生決定要阿仔入院! (阿仔係第一次有腸胃炎, 呢一晚既印象都好深刻…因為見佢真係好慘好辛苦….)
就係咁, 呢晚由爸爸睇住佢, 我就朝早先黎”接更”.
2月4日星期六
阿仔都有嘔, 一定要好少好少咁食, 唔可以一次食太多, 我試過俾左一碗定大半碗佢食, (佢太肚餓了…我見佢咁樣好心痛) 食完之後就好似噴泉咁嘔出黎! 好在張床最近洗手盤, 一見佢想嘔就衝埋去! 後來學識左要食少D飲少D, 就開始冇嘔, 而且應該係因為開始唔再咁容易嘔了! 醫生話呢排D腸胃炎好勁! 多數都係開頭嘔, 之後就開始痾啦!
另外就係肚痾啦! 褲都不知換左幾多條了! 我朝早都有帶去, 不過係醫院我又覺得可以唔同佢著褲, 而且阿B都經常訓覺, 有被蓋住.
下午醫生巡房時話阿B可以選擇回家渡假, 又或者直接出院, 我地揀左渡假.
但惡夢黎啦! 返到屋企阿仔痾得超勁而且好多次! 由於冇咁既心理準備, 真係攪到措手不及!! 成床都係! 換床單都換左幾次!
痾同病令到阿仔好累好累, 食完即訓.
2月5日星期日
由於要做紀錄, 所以第二朝返去覆診後, 醫生話因為阿B痾得太勁, 所以要再留院!!
就係咁, 星期日呢一日, 又再係醫院中渡過! 阿仔仍然痾得好勁, 經常要換床單, 因為多到漏, 點換得密都係會漏! 仲有就係佢PAT PAT損得好緊要! 星期六果日我都見開始紅, 阿B又好似有D痛咁, 已經問左姑娘拎藥膏.
夜晚探病時間爸爸黎接替我, 我返到屋企, 臨訓之前開始覺得唔多舒服, 冇諗過原來自己已經被傳染了!!
2月6日星期一
朝早繼續去醫院, 今日冇乜胃口, 又唔多舒服, 本來仲想唔過黎, 不過爸爸捱左成晚都唔想佢咁辛苦, 可以返屋企休息下! 點知我自己到下午三點幾已經忍唔住要打電話叫佢返黎!
而阿仔今日個PAT PAT真係損得好勁! 每次同佢換片都喊得好勁, 而且擰開個身, 真係好心痛呀! 問醫生都話係咁…叫我地同佢搽藥膏, 我話搽左都係咁, 佢就話一係唔好包片, 等佢通爽D就會快D好返! 真係冇可能囉! 痾成咁仲要唔包片, 除非長期係TOILET啦! 但就算係屋企都唔會長期係TOILET啦!! 傻架咩….雖然我都知道咁樣對阿B係好D…但係真係唔可以唔包片!
爸爸黎左之後, 我岩岩行左出病房就忍唔住要去出面個TOILET , 因為果一刻我好想嘔.但嘔唔到.
返到樓下商埸, 我竟然忍唔住啦! 走左去TOILET嘔!! 今次真係嘔得出! 今日只食過一個奶黃包, 嘔既全部係淺黃色既野.我份人最怕就係去公廁, 都就返到去都忍唔住了! 於是去左睇醫生.
夜晚爸爸打黎話阿仔可以渡假, 所以返左黎.本來我想買床墊/隔尿墊果類野俾阿仔墊住訓, 不過因為唔舒服又發冷所以冇野可以準備到, 都係舖毛布訓, 所以仍然係因為漏, 所以又整污糟了!
2月7日星期二
我仲係好病, 爸爸帶阿仔去覆診, 仲出埋院.阿仔精神算好多D! 肯玩下, 不過都少, 訓覺多!
2月8日星期三
今日我都繼續請假, 因我朝早起身時感覺仲係唔多妥, 仲諗緊如果行去搭車, 或者落車後要行果段路咁遠, 會唔會暈或嘔呢?? 驚緊之際, 阿仔又痾到周圍都係, 所以都係決定係屋企照顧佢多日! 而佢今日精神左好多! 仲係都要玩添! 真係開心呀!!!
Follow / Contact Us :
Our Diary 家庭育兒生活旅遊分享
Please support & like my page!


text:
又一個因為疫情而入坑露營的例子.
旅遊平台MIDWAY.VOYAGE主理人Rita直言,以前可以靠旅行抒發日常生活嘅鬱悶,直至疫情來臨不再話飛就飛,愛行山卻有感喺香港行山來來去去都係咁……在熱愛露營的好友推波助瀾下,終於決定kick off一直想做嘅事 ── 去露營!結果如命中注定般一試愛上,身為選物店店主的她邊享受露營樂邊試用裝備,試過好用認定夠靚先至推介俾大家,真正寓工作於享樂﹗雖然自認露營新手卻滿口經驗之談,今回有請Rita分享佢嘅露營美學!
Rita
- 選物店SHOP 創辦人
- 旅遊平台VOYAGE作者
- 咖啡店PRESS THE BUTTON店主
背包 /山と道MINI Custom Edition
帽子 /MUJI Water Repellent Sealing Taped Safari Hat
帳篷 /Six Moon Designs Haven Bundle Backpacking Tarp (Pan之物)
藉露營抒發無得飛嘅鬱悶
旅遊平台MIDWAY.VOYAGE主理人Rita強調,自己唔算非常熱愛戶外活動嘅人,然而當疫情來臨不再話飛就飛……「有時會好想離開平時生活嘅環境,藉著旅行抒發日常生活嘅鬱悶,而家無得去旅行變咗要搵第二啲活動做.我鍾意去世界各地唔同地方行山,但係喺香港行山來來去去都係咁,所以決定kick off我哋一直都好想做嘅事,就係試吓camping.點知一試就鍾意咗,我enjoy camping,因為喺戶外瞓覺嘅感覺幾好,睡眠質素都好,除咗有時遇到啲人會播好大聲嘅歌或者好大聲傾偈,喺戶外瞓覺真係好靜﹐同埋無光害嘅地方真係好黑,太舒服.外套 /UNIQLO U Ultralight Down Coat
小袋 /TO&FRO Packable pouch (MIDWAY)
上衣/no more heavy 4 Pockets Pullover
褲子/MUJI LABO Unisex Stretch Chino Easy Wide Cropped Pants
襪子/中川政七商店 步行襪 (MIDWAY)
涼鞋 /Chaco Women's Z/1® Classic
買靚裝備係去露營嘅動力
曾幾何時,筆者堅持租借裝備,因怕入坑之後會買到不能自拔,原來當初Rita唔敢去camping,都係驚忍唔住瘋狂置裝.Rita:「之前唔係無諗過去露營㗎,只係諗起露營要添置更多嘅裝備器材就卻步﹐但到最後都忍唔住要開始啦﹗我覺得第一次應該要跟啲有經驗嘅人去,一來我哋無咁多裝備,二來重要嘢佢哋都有哂,我就純粹帶啲好personal嘅嘢,食物,同埋一啲輕裝嘅嘢,試咗第一次之後就知道自己需要買啲咩.去露營最大樂趣除咗join朋友一齊玩,另一樂趣就係試用gear,我同Pan(Rita先生)鍾意source一啲我哋覺得好嘅裝備,用過真係好就擺喺舖頭(MIDWAY.SHOP)賣.買靚裝備係去露營嘅動力,所以我會好留意啲日本露營網站,因為佢哋好多係開賣第一日就已經即刻賣哂,好緊張 ﹗」
功能,美感,顏色都重要
每個camper都有屬於自己嘅checklist,對Rita而言,最重要係帶埋老公︰「一定要帶阿Pan,因為佢會搵好多資料,睇吓邊度適合我哋去,而且知道我需要乜嘢,同埋我用緊嘅部分gear都係屬於佢嘅,例如今日呢個tent.」作為選物店店主,唔知Rita選擇露營裝備有咩要求.Rita︰「我覺得功能同埋外表兩樣嘢都重要﹐最好就係平衡到,我嘅preference係唔會揀一啲好colorful嘅嘢.幾年前成日行山嗰陣,即係Yamagirl(山系女孩)好興嗰個年代,女仔鍾意好colorful嘅顏色,所以我以前用嘅背囊,著嘅衫全部都係好Colourful,到我第一次去camp嘅時候拎返出嚟用就覺得好似out咗喎,所以就開始搵囉﹗同埋近年係興返啲Earth tone或者低調啲嘅顏色.」
「雖然我好鍾意黑色,但係又未去到要買晒全部黑色,因為我覺得match顏色做配搭都係樂趣.我嘅露營裝備以素色為主,其實我哋一齊去camp嘅朋友大家都係好Earth tone,或者顏色比較subtle啲,咁樣影相出嚟效果都會靚啲,同埋唔會影響到大自然個景觀﹗如果你拎啲好肉酸嘅顏色出嚟會被人笑㗎(笑)﹗不過有啲我認為需要即刻搵到嘅嘢,我就會用sharp啲顏色嘅袋去裝住,或者First Aid嘅嘢我都會用紅色袋裝住,其他所有gear就會係素色為主.」
小碗/TSUBAME 黃銅露營杯 (MIDWAY)
杯子/TSUBAME 可堆疊不銹綱杯連水松杯套 (MIDWAY)
餐具/GLOCAL STANDARD PRODUCTS不銹鋼戶外餐具 (MIDWAY)
咖啡/BUNDY BEANS LOCAL SELECTION (PRESS THE BUTTON)
蚊香/DAILY INCENSE3小時螺旋蚊香 (MIDWAY)
「我嘅架步其實好簡單,因為去camping最緊要係食嘢同埋傾偈,仲有咖啡,我每日一定要飲咖啡,不過我哋通常會帶drip bag,細細包已經可以解決咗我對咖啡嘅需要.呢個係可以套返隔熱墊嘅杯,飲熱嘢嘅時候唔會熨到手,仲有一個簡單嘅燒多士架,呢個已經係買第二個,第一個已經燒到好肉酸爛哂.除咗燒麵包,我哋仲會用嚟擺串燒喺上面燒,佢可以摺埋,收埋一細塊咁幾好.必帶嘅仲有基本嘅煮食工具,用來煲吓水,除咗多士架,呢啲全部都可以喺我哋鋪頭買到.」
毛巾/SHINTO TOWEL 2.5層有機棉棉紗布毛巾 (MIDWAY)
牙刷/MISOKA 免牙膏礦物塗層旅行牙刷 (MIDWAY)
蚊怕水/HINOKI LAB 日本岡山手摘檜木無酒精蚊怕水 (MIDWAY)
小物袋/TO&FRO MULTI POUCH - Red (MIDWAY)
潔面紙/MUJI 卸妝濕紙巾
洗頭粉/LUSH 免沖洗爽髮粉
紙巾/MUJI 牙齒清潔紙巾
女仔去露營的確特別麻煩
好多人話女仔去露營有好多心理關口要過,Rita又點睇?「係,女仔係特別麻煩嘅!(笑)例如好多時去camp會搽防曬,但係喺戶外又未必方便洗面,所以落妝嘅濕紙巾,例如呢個喺MUJI買嘅Cleansing Wipes係一定要有,仲有呢個MIDWAY有得賣嘅MISOKA 免牙膏礦物塗層旅行牙刷,蚊怕水啦﹗我都係好惹蚊,呢枝係用檜木造base嘅天然蚊怕水﹐細路仔都用得.另外呢個就係LUSH嘅洗頭粉,因為個頭𥹉嘅感覺真係好唔好,尤其是香港喺潮濕嘅天氣去露營,個頭點都係好似黐住咁,將洗頭粉倒少少喺個頭到﹐等個頭乾爽返.如果天冷就要帶定保暖物品(見後頁),仲有就係帽,日頭太曬喇,用來擋吓風遮吓太陽,同埋遮住個𥹉頭.有時我會帶兩頂,一頂就係日頭有太陽用,收太陽夜晚開始凍我就會戴另一頂帽.」
冷帽/COS raw cut wool hat
腹卷/日本版Columbia Omni-heat 腹卷
冷襪/YAECA pile wool socks
小物袋/MUJIParaglider Cloth Drawstring Bag - Orange
願去北歐露營睇日落日出
疫情逐漸放緩,出走旅行似乎指日可待,假如機會來了,你會想試吓點樣嘅露營體驗?Rita:「如果喺香港練習咗而我哋嘅裝備又OK嘅話,咁就可能會試下去外地露營.我諗Dream camping會係去北歐囉,曾經睇過有條YouTube片,唔記得係行一個月定一個禮拜,有啲spot係有好靚嘅避難小屋,有啲中途比較遙遠啲嘅就要自己紮營,沿途嘅風景好靚,北歐嗰個好夢幻嘅日落或者日出,如果去camping望到會好開心 .」
Guest / Rita Chan
Text / Phoebe Chan
Art Director / Kenneth Chan
Assistant / Bonita
Photographer / Marie Anson
Design / KiKi Wong
Special thanks / Pan Tang
--------------------------------------------------------------
追蹤《GO OUT Hong Kong》
Instagram / goout_hongkong
Facebook / GoOutHongKong
YouTube / GO OUT Hong Kong
Online store / goout.com.hk


text:
窮中產移民計劃
香港地四五六七百萬嘅窮人恩物我真係住唔起喇,幾千蚊租個蚊型劏房又唔想.不如試吓逃離市區,搬入離島啦!長洲?賓客人數太多.南丫島?租有啲貴同埋我又唔係ABC,鬼識同外國人溝通咩.而坪洲呢,佢好似你中學裏面最唔起眼嘅同班同學咁,暱埋一角唔多覺,加上佢上面無渡假屋,閒雜人又小,逃離感倍増.據本人非精密統計,十個香港人有五個話未去過坪洲,去過嘅有兩個以為東平洲係坪洲,你話坪洲幾咁唔覺眼呢,真係逃離嘅首選.
根據維基百科,坪洲人口五千幾,生活設施基本上都有,一個三百呎單位租四千至八千,係冇七仔冇私家醫生睇(最近終於有返),舖頭又早收,又遠又要趕船又冇夜蒲乜娛樂都冇.如果真係頂唔順,離島真係唔係咁啱你.就算你頂到,實有花生友話又要搭船又剩,又花時間交通費又貴,幾平租都冇用啦.無錯,如果你返工返新界,堅係遠,但返港島區呢? (中環最無敵,落船即到)我親自計過,由上船一刻開始,到轉港鐵去炮台山行多一陣到公司,有多冇少一粒鐘.慢船35分鐘$15.3,港鐵中環到炮台山$5,全程$20.3其實同一般新界出九龍巴士差唔多,都未計你塞車同等車排餐死嘅時間.船就超級準時,你趕到就實上到,話七個字到就七個字.要開OT或者夜蒲,唯有搭灰姑娘十二點半尾班船或者子夜場半夜三點個班,咁咪當訓練自己做嘢決斷啲,時間控制再絕核啲,Hea少啲,激發潛能喺尾班船前做晒啲嘢,十二點好除定玻璃鞋跑去碼頭.
當然除咗趕船呢啲最基本問題,坪洲都有唔少令我哋啲市區人唔慣嘅嘢,之後再講.不過呢度確實有太多你市區唔會體驗到嘅奇幻經驗,至小,你要有呢個無敵海灘景,我響市區要租幾錢嘅單位先有呢?
(編按:今朝凌晨新開的專頁小島洋菜,like啦like啦~)


text:
深圳高鐵新時代 香港發展如龜爬
行路上廣州,代表做事堅毅不拔,定係做人傻傻更更?答案見仁見智.不過,有一樣可以肯定,就係行路上廣州速度慢過蟻躝.咁今時今日,香港人上廣州嘅快捷途徑又有乜選擇呢?嗱,啱啱多咗一樣:搭高鐵.
廣州至深圳高鐵剛剛通車,列車以最高時速三百公里馳騁於深圳同廣州之間,象徵雙城發展一日千里.香港市民以後由深圳搭高鐵上廣州,最快只需三十五分鐘,比依家節省一半時間.大家可以感受風馳電掣嘅高速快感之餘,慳出嚟嘅時間仲夠做多次腳底按摩添.
當然,廣深高鐵惠及港人,但最大受益者梗係廣州同深圳嘅市民啦.尤其係後者呀,正式邁向高鐵時代,唔止城市形象提高咗,對經濟同民生亦會有唔少裨益.
即係咁,深圳同廣州長足發展,一日千里,港府高官唔知有冇少少斯人獨憔悴嘅失落感覺呢?呀,差啲唔記得同大家講,廣深高鐵全名其實叫「廣深港高速鐵路廣深段」,即係廣深港高鐵位於內地嗰一截.咁香港嗰截呢?對唔住,仲未見影!
以前啲人鍾意用龜兔賽跑來比喻香港同內地城市嘅發展形勢,香港係健步如飛嘅兔仔,內地係舉步維艱嘅烏龜.依家呢?龜兔賽跑嘅比喻依然入木三分,不過角色就對調咗,喺港府議而不決,決而不行嘅施政作風下,香港發展慢如龜爬,連起條鐵路都龜速過人.如果靠佢,香港人真係要行路上廣州,叮!
話時話,香港大型基建蟻躝龜爬,廣深港高鐵進度落後形勢亦只係冰山一角.其他唔講吖,港珠澳大橋拖拉廿年,本來終於準備動工,居然因為港府環評甩漏,被人以司法覆核煞停半年.港府咁樣推動跨境基建,話佢係行路上廣州,一啲都冇錯.嗱嗱嗱,港府唔會以為太一叮讚緊你意志堅毅吖嘛?
港府興橋建路超低速,日前裙拉褲甩宣布廣深港高鐵香港段開始動工.而港珠澳大橋更加要壓縮工程,以追趕完工限期,以免將來珠海同澳門大橋落成之後,香港仲係起緊橋躉,到時Y形大橋變咗V形斷橋,咁就醜死人咯.
不過,咪話太一叮唔提醒港府,趕工還趕工,安全第一最緊要,千祈唔好貪快而粗製濫造呀.溫州高鐵慘劇導致死傷枕藉嘅教訓,港府應該仲記得o架,萬一提速趕工嘅高鐵出現後遺症,你哋一定走唔甩o架,叮!


text:
根據上次同 Winnie 一齊整玻璃曲奇嘅經驗,我知道星期一果日整蛋糕一定又係 "摸吓摸吓" 就攪到好夜,為咗唔想好似上次咁攪到成 10:30 pm 至食晚飯,所以今次我就醒啦,喺 Winnie 未嚟到之前,整好定個薯蓉沙律做 dinner,加埋可以即食唔駛煮嘅麵包,咁就可以快快手手開飯啦,仲乾手淨腳唔駛煮 o添!
材料:
薯仔
礦泉水吞拿魚
罐頭粟米
罐頭菠蘿
調味料:
千島醬
糖
鹽
- 薯仔刨皮後,切粗片,隔水蒸熟.
- 之後壓成薯蓉.
- 菠蘿瀝乾糖水,切粒備用.
- 吞拿魚同粟米盡量瀝乾水份.
- 將所有材料拌勻後,加入調味料再拌勻即成.
係咪好簡單呢!眨吓眼就整好 lu!
除咗薯蓉,我仲搭咗 Winnie 幫我去 A1 Bakery 買個合桃提子裸麥包,點知佢又唔收錢,變咗又係佢請我同我老豆食!呢個包真係好好食,百吃不厭,難怪係 blog 友阿 Keith 嘅至愛.意大利什菜湯當然唔係自己煮啦,無咁好心機同精神喇,只係罐頭湯啫!不過我自己再自行調味,加入黑椒碎,迷迭香同肉桂粉.
我另外喺 Panash 買咗個脆薯法包俾我老豆試吓,我覺得佢
係 Panash 咁多 products 之中最好食,最吸引我.
除咗薯蓉,係咪其餘全部都係現成呢!所以果日可以準時 8:30pm
開飯囉,哈哈!


text:
FIFA 新會長恩范天奴當選無耐,轄下嘅國際足球協會理事會就搞搞新意思,將講左好多年嘅錄影重播措施推上檯面,試行兩年,喺 4 種情況之下即時翻睇錄影片段,包括係咪入波,趕人出場,判十二碼,懷疑認錯犯規球員,等到少啲爭議,同時,亦蘊釀緊改球例,以後單刀唔駛紅牌,加時增加換人次數,呢幾項就因為爭議比較大,暫時未有定案.睇得出,新會長上台想做啲野,保住 FIFA 個招牌,廢事俾白禮達影衰曬.
對於用高科技改善執法,筆者舉腳贊成.但硬係唔知點解,每次一話引入高科技執法,有好多人食飽飯無事做就好鍾意話「足球運動涉及人,人難免會出錯」,「錯判係足球一部分」,聽到呢啲言論,真係唔知好嬲定好笑.咁每個人都會死架啦,唔通你又走去死喇喎?香港咁多人咁抵死,果啲又唔見佢地去死?係咪先?人唔應該抱殘守缺,你睇特首都「知」咩叫洗版,局長又見過 Steve Jobs,白宮發言人仲識 facebook add 索女做 friend 子,你睇科技幾咁重要呀?香港再唔發展高科技好易俾人邊緣化架喇,足球唔引入高科技好易輸俾籃球排球哥爾夫球架喇!
Sorry,講得遠左少少,講返正題先,錄影重播應該都唔錯嘅,只要控制好每場可以重播嘅次數減少停頓,咁對場波嘅節奏都無咩大影響嘅,又可以減少啲誤判,起碼輸波條氣都順啲啦.之不過,我始終覺得球證無特首咁超然,即使有科技,有法治,都一樣可以打茅波,有埋新科技仲可以冠冕堂皇咁打壓你,到時球迷可能仲嬲嬲豬啊.
好似上嗰場,筆者好欣賞嘅高普帶住利物浦補時贏水晶宮 2:1,好多球迷賽後質疑賓迪基插水,馬連拿唔應該俾十二碼,咁如果有得睇錄影,情況又會唔會唔同?我就覺得無嘞.好多人會話,迪蘭尼掂到賓迪基果下咁細力,賓迪基無可能跌,一定係插水,但係迪蘭尼又真係掂到佢喎,球證可能睇完錄影都照判十二碼啦!再講,熱刺對阿仙奴場北倫敦打吡,迪亞侵犯阿仙奴球員,點解唔駛兩黃一紅趕出場?球證當時其實見到,只係選擇網開一面,如果有得錄影重播,咪又係繼續比賽!
講到底,有科技幫助,誤判情況會好少少嘅,但比賽有好多野涉及人為判斷,點解打欖球得?踢人就唔得?球證要偏幫一隊,你都吹佢唔脹!唔信你可以睇睇今時今日嘅香港啦!


text:
我諗好多人都成日會有負面情緒,我哋要做嘅唔係壓抑佢,而係要學識點樣同佢相處,點樣喺適當嘅時候釋放佢,負面情緒就好似一隻住喺心入面嘅怪獸咁,愈困住佢,佢就會愈癲,甚至令你傷害自己,所以你得閒要帶佢出嚟散吓心,畀啲好嘢佢食,佢就會乖乖哋變返隻狗仔,每個人對付佢嘅方法都唔同,我就分享吓我嘅做法.
腦細都係一如既往,諗到乜就叫你做乜,即叫即蒸,無時間畀你plan,往往都係好倉卒,只可以勉強交啲行貨出嚟,最慘係今日的我打倒昨日的我,幾個鐘內變一次,講過又唔認數,成日要我哋成班同事登上月球,但淨係畀架單車你,大佬呀點飛上去呀?除咗減人工,佢仲諗咗好多方法整走我哋,令到大家最近都好大壓力.
同事日見夜見,有好感真係唔出奇,但係由好感提升到變成情侶真係一啲都唔易,又唔可以做得太明顯,驚畀其他同事發現,通常呢啲情況一畀人起哄就玩完
我都算係個機不離手嘅人,所以我通常都會好快覆人msg,除非忙緊,miss咗或者唔識覆,當然有時講無聊嘢都會已讀不回,朋友入面都有啲人係好似我咁覆得好快,有啲就時快時慢,有啲就勁耐先覆一次,甚至係經常已讀不回,但係唔覆嘅朋友其實都好熟,出嚟面對面都有大把嘢傾,只係平時真係少玩電話.
拍拖,話易唔易,話難唔難,老土啲講有時都幾睇緣份(講完都覺得自己好old school),當然都睇你係想認真拍,定係散拖都OK啦,但我覺得年紀大咗,考慮係會多咗,唔似得廿幾歲嗰陣,有feel就試咗先,唔得咪散,然後再搵過,因為每次試其實都好攰,要重新認識一個人同畀人去認識,相處嘅時候要互相遷就,磨合,需要好大耐性,當中有開心,有感動,有失望,有傷心,即使到頭來係提出分手嗰個,其實都需要時間去復原,總括嚟講就係「心很累」.
話說已經home office咗一段時間,最初夜晚都仲會戴住個口罩落街散步,但係而家直情街都好少 […]
「Brenda,條片加返中英文字幕,然後再拍一條關於公司新嘅產品插入去,而家果條唔夠update呀.」Michael說. 「但係咁樣改條片會好貴,我哋又無條原片,不如直接刪咗唔update嗰啲頂住先,等有多啲新產品再拍.」我說. 「梗係唔得啦,你照我意思做啦!」Michael說.
「你今日有無食煙?」我問.
「無呀,戒咗好耐啦.」男友Nic說.
「但係我聞到有.」我說.
「喂,你日打夜打,唔使出去溝仔㗎?」男同事Roy 說.
「唔使喇,我溝啲島民算啦,自戀型嗰啲都氹得我幾開心.」我說,心諗關你叉事.
其實減薪係好聰明嘅決定,因為你應承咗,之後炒你都賠少好多,至於點解唔繼續放無薪假?因為個個放晒假,咪無人比腦細點嚟做嘢?點得呀,而家減咗你三成人工,人又走咗咁多,工作量加你幾倍,咁就抵到爛喇.
唔知係咪踏入咗中女年紀,身邊愈來愈多90後00後出現,通常我都當佢哋係dede,小朋友,劃入friend zone,但係都出現過例外,不過自從果次之後我就怕咗啲dede,因為我好怕果種好似拖住細佬出街嘅感覺,覺得自己好似好老咁,雖然佢話完全唔介意,而且一齊嘅時候有好多反白眼嘅事發生,果陣我覺得自己喺屋企煲劇仲開心,所以最後好快就分開咗,我承認我係鍾意比人照顧多過湊仔,我無乜母愛,又或者,係我對佢根本唔夠愛.
其實我都唔係好清楚(嗱唔好打我),不過以下有幾點可以畀大家參考吓.首先,你會乜都想同佢講,就算係啲無聊低能嘢,當你工作上好大壓力或者遇到唔開心嘅事,你都會同想同佢講,因為你知道佢會靜靜哋聽你呻,雖然唔一定會幫你解決到個問題,但係女人要嘅從來都只係關心同理解,並唔係理性分析,甚至話錯嘅係你/你太緊張啫等等.
搶口罩熱潮完全無停過,我記得好早之前喺旺角藥房買咗盒口罩,果陣都仲係$60/盒,之後好快已經變到周圍都無得賣,於是我就上網睇啦,見到有啲Facebook page話留言話最快果XXX個就有,我果陣都懶懶行無理到,但係當屋企嘅口罩愈來愈少,我開始淆底,加入2盒thx行列,但係2盒thx好快又進化,除咗留言仲要like同share先有機會抽到,作為一個marketer,完全感受到當中嘅伏味,唯有再搵其他辦法.
「你都知最近武漢肺炎少咗好多生意,所以希望你可以同公司共渡時艱,放兩個星期無薪假.」經理Carol說.
我果陣仲係好細個,覺得「生日」係一件好重要嘅事,全家人都要隆重期待,前一晚要一齊倒數,搭正12點就同我講生日快樂,然後正日我係大晒,個個都聽晒我話,會一齊出街食大餐,返屋企再食生日蛋糕同收禮物,所以當呀媽唔記得咗我生日嘅時候我真係好嬲,發晒小姐脾氣.


text:
2014年11月7日星期五
腰果
37 則留言:
王后要就你, 所以用 microwave 來叮?回覆刪除
你唔曉用焗爐架,微波爐好大鑊 !回覆刪除
腰果可以用黎煲湯!回覆刪除
未焗嘅腰果我度好易買到,你去邊個section?回覆刪除
咁其實你食腰果同花生架?回覆刪除
我媽子都興炸腰果, 用密實樽儲存, 淨食或炒餸用, 不過, 都係要快手食完, 淋左就浪費功夫.回覆刪除
我自己無整, 食就買現成的.
你有一大包, 可以加糖加奶打碎...等, 做腰果露.回覆
未焗嘅生腰果你去啲賣有機野或健康野嘅超市應該有.回覆刪除
你可以用焗爐焗,撈啲橄欖油加小小鹽,都可以加其他香料,好似焗薯角咁.
又可以用嚟煲湯,中湯西湯都得,煲西湯煲到淋晒時就打蓉,就好似你之前個栗子合桃湯咁,都可以用腰果代替.
營養師話因為熱量高,脂肪高每天限吃5粒有益腰果,可以降血脂,多食會搞大你個肚腩.不過,我都次次食好多,好在我唔會常食.回覆刪除
腰果雞丁話我會揀哂香口嘅腰果黎食,留番啲雞丁俾人哋執我口尾.
等我都試下用微波爐焗先得回覆刪除
一見到腰果就唸做節亞媽整嘅炒粒粒,我都係唔多吼.回覆刪除
王子,原來你未吃過腰果露??? 咁合桃露有無食過?回覆刪除
微波爐叮方便好多,唔駛成鑊油唔知點處理好回覆刪除
有冇試煮腰果露,也很可口.回覆刪除
王子想念王太后嘅美味!回覆刪除
煲素湯唔落肉用腰果, 好好味架, 試吓喇!
新的方法叮腰果,有趣!回覆刪除


text:
新型肺炎肆虐,冇生意,趁而家得閒就講下一樣我執業左四五年之後,先真真正正學懂嘅道理.
眼科視光學係一門醫療有關嘅學科,喺受訓練嘅時候,我哋都不斷被灌輸一個名為循證實踐/醫學(Evidence Based Practice/Medicine) 嘅概念,佢係醫護人員喺做臨床決定嘅時候,個腦海有三樣要諗嘅嘢 :
1)喺做呢個決定嘅時候,究竟有冇一啲最佳嘅醫學研究,證明你嘅決定係對病人有利?
2)喺做呢個決定嘅時候,究竟有冇相關嘅臨床經驗?
3)喺做呢個決定嘅時候,究竟有冇顧及到人客或病人嘅價值和期望?
第一同第二點,基本上冇乜嘢可以講,做好佢係身為視光師或者醫護人員應該要做嘅事.而第三點反而我覺得先係循證實踐/醫學嘅精粹或者最人性化嘅一面,有好多時候當我地日復日去做同一樣野嘅時候,就會有個潛意識覺得對住呢個人客或病人,就一定係用某一個方法去處理,好多時就係忽略咗人客或病人嘅價值同期望,其實或者嗰個人客根本就唔想接受呢一種嘅處理方法.所以細心聆聽人客講嘅說話和了解佢哋嘅需要,其實係喺實踐循證醫學扮演一個好重要嘅角色,尤其係我哋視光師呢一個行業,因為有好多時我哋做嘅決定都未必關乎生死,人客其實有幾大嘅自由度去選擇,而我哋嘅角色就係講清楚每一個選擇嘅利與弊,根據人客嘅期望,先作出一個最終嘅專業決定.
我仲記得起初畢業嘅時候,明明覺得某種方法係對呢個人客來講,係一個最好嘅決定,但最後佢冇接納到而感到唔開心,不過當我真真正正咁了解循証實踐/醫學嘅時候,已經冇咗呢種唔開心嘅感覺,反而它令我有更大嘅動力去真切了解每一位人客嘅要求和期望,為人客尋找最合適佢地既解決方案.
陳家豪, Paco
註冊視光師 (第I部份)


text:
Non-JUPAS 報名嘅時候,院校好多時都會要求你寫 Personal Statement.JUPAS就寫過啦,咁但係 Non-JUPAS Personal Statement 又可唔可以直接用返之前個個呢?等AfterSchool小編教你點樣寫一份專業嘅 Non-JUPAS Personal Statement 啦~
如果大家好似小編咁懶嘅話,你可以照用返JUPAS嗰個Personal Statement,之後作少少修改.最緊要你份Non-JUPAS Personal Statement可以感受到你嘅誠意,同埋你能夠承認你喺DSE同JUPAS成績上嘅不理想,以及解釋下當初發生咩事.同時亦要令院校感覺到你對呢一科有強烈興趣同埋知道你嘅優勢.
1)靚靚 Introduction
Credit: unsplash @Lesly Juarez
Introduction非常重要架,啲Professors要一次過睇咁多Personal Statement,你係佢你都悶啦.所以你一定要有一個靚嘅開頭,先可以將自己喺咁多位學生之中突圍而出.小編個陣寫自己點解會覺得呢一科會係自己想要嘅野,例如話有冇咩經歷令你覺得呢一科係你最想讀同追尋嘅?有冇參加過同個科有關連嘅比賽或者活動?你亦可以寫有咩引發你自己想讀個科又得,順帶提一提自己嘅acheivements都得.最緊要係夠eye-catching 同有趣,令Professor想繼續睇你篇Statement~
2)你喺有關方面嘅成就
Credit: unsplash @japhethmast
你之前有無參加過啲咩比賽呢?有嘅話就好啦,你已經令自己嘅profile比其他同學突出.記得寫比賽成就唔需要詳細講比賽嘅過程,略略講下你贏咗嘅獎項同比賽嘅名,亦可以簡短地講下你學到啲咩,但係一定要同你個科有少少關係.咁樣先可以show到你嘅呢一科一直以來嘅興趣同誠意.
3)GPA 成績
Credit: unsplash @campaign_creator
有唔少人都會選擇將自己嘅GPA寫埋落去,成績唔錯嘅話就梗係冇問題啦,但係如果麻麻地就考慮下唔好寫出嚟啦!
但係Non-JUPAS點先係好嘅GPA呢?即刻襟入嚟
睇下啦~
如果GPA麻麻地嘅同學仔就可以主要寫自己參加過嘅比賽或者有關嘅工作經驗都可以.最緊要係見到你同個科有啲關係~始終Personal Statement都係希望可以睇到你嘅優勢同優點,如果GPA麻麻但係都寫埋落去就可能影響印象架啦.
4)你嘅性格同抱負
Credit: unsplash @Aaron Burden
你嘅性格亦都係大學department想知嘅嘢,但係唔係好多學生會寫想去personal statement,感覺好似hard sell自己咁.其實形容自己唔一定要不停讚自己,可以用一啲比較中性嘅字眼,例如confident,open-minded,curious等等.最好就解釋埋點解你呢啲personalities會連繫到你想入嘅科目.唔需要太長,一句起兩句止就可以.小編就建議放喺introduction或者conclusion度,再延伸到你對呢科嘅抱負同目標等等,咁樣sell自己都會自然啲啦!
5)DSE/JUPAS 失手原因
Credit: unsplash @theblowup
一年內有好多人申請Non-JUPAS希望可以入U,其實department都想知道各位學生當初DSE點解會失手.點解會係一年內突然又攞到唔錯嘅成績?解釋有兩大好處,第一就係你肯承認自己嘅失誤,第二就係你作出努力嘅承諾,延伸到你未來入到嗰個科嘅未來計劃.如果仲有位寫,可以講埋你點樣面對失敗,同埋你點樣將失敗變成你嘅動力等等.咁樣你嘅形象就比較成熟同埋有抱負啦~
6)科目認識
Credit: unsplash @sharonmccutcheon
寫Personal Statement之前,可以去大學網站睇下你想去嗰科嘅syllabus,睇下要學啲咩.你可以做下research,之後寫低你曾經學過有關嘅嘢.拋少少書包都可以,起碼可以show到你對個科同industry有唔少嘅認識.咁樣可以提升professors對你嘅興趣,希望可以喺interview見到你同你傾下計.但係記得唔好吹咁大啊,以免interview嘅時候唔識答出醜啦~ Interview可以點準備?即刻襟入嚟
睇下啦~
7)Soft skills/軟技能
Credit: unsplash @krakenimages
咩係Soft skills? 即係係你喺人際關係方面嘅特質,如果冇嘢寫都可以寫少少.例如你可以講下你teamwork可唔可以做到互相合作,或者你負責一啲活動或者societies有無做到leadership領導?不妨Google下Soft skills,有可能令Professors對你刮目相看.
Credit: unsplash @cytonn_photography
一份好嘅personal statement唔可以太長,太籠統.啲Professors要睇咁多篇statements,你太多字佢都費事睇啦.最理想嘅字數係大約300-400字,最多都係大約500字.Personal Statement最好係精簡,結構,分段清晰,咁樣個個都睇得舒服,對你嘅印象都好啲啦! 太多字嘅話可能會令Professor費事睇你辛苦打嘅Statement架~
院校通常都會要求學生以PDF/Word檔案上載,小編想提醒大家上載你份靚靚Personal Statement之前,要考慮下你份嘢有冇達到以下要求:
- 字體會唔會太大或者太細?(小編建議使用Arial 11大細 或者 Times New Roman 12大細)
- 行距會唔會顯得太迫?(小編建議使用Double spaced/2.0,睇起嚟舒服啲)
AfterSchool
AfterSchool 是一個針對DSE而設的網上補習平台,課程涵蓋多個 DSE 科目,讓同學足不出戶就可以享有優質教學.註冊用戶人達 50,000 人,當中超過四分之一學生為應屆文憑試考生,是全港最大型網上補習平台.


text:
2 FEBRUARY 2015(MON)
小小豬古古怪怪係度做乜? 知唔係因為好心急好想快啲入去學彈琴囉~
係呀...小小豬又去學課外活動, 就係鋼琴啦! 不過其實小小豬都唔係學好多活動, 都係踢足球同彈鋼琴兩樣, 一文一靜都唔算多啦!
我地點解俾小小豬去學彈鋼琴, 其實都係同小小豬嘅專注力比較弱有關. 事緣係暑期班時同社區中心嘅姑娘傾開計, 問有學啲咩活動對訓練專注力有幫助, 姑娘就即刻話去學彈鋼琴啦, 因為彈琴時係需要手,眼,腳嘅協調, 同時亦需要好專心去睇住琴譜去按琴鍵, 加上又要坐定定去彈, 所以對整體嘅專注力好有幫助.
既然姑娘建議, 加上小小豬一向都比較鐘意音樂, 係屋企都有玩開電子琴, 所以就決定俾佢試下啦!
我地都係決定俾小小豬係返開暑期班嘅社區中心學, 嚟近屋企方便啲, 另一個原因就係依度學比較抵, 初班堂都係$90. 初初學唔知小小豬係唔係真係鐘意同有冇恆心, 所以平平地試下先都不先啦!
不過亦都係因為幾抵關係, 我地由八月開始登記排隊, 終於等左差唔多半年, 可以今個月開始啦~
小小豬一聽到話可以去學彈鋼琴, 佢地不知幾開心, 仲超心急添~
哈哈哈...等到夠鐘, MISS就帶左小小豬入琴室上堂~
由於家長唔入得去, 所以我都心思思咁諗下小小豬上堂會點呢? 佢會唔會識彈呢? 滿腦子都係問題, 正一問題媽媽呀!
不過隨著上完堂, 我嘅問題都解決晒啦! MISS話小小豬都好乖好留心上堂, 對音樂個敏感度好好, 而且上堂所學到嘅嘢都好快吸收晒, 教嗰幾個音符同手拍擺位佢地掌握得唔錯, 以第一堂學嚟講, 都算唔錯啦!
哈哈哈...聽完MISS咁講我都真係放心晒, 希望小小豬嚟緊可以俾心機, 唔係想佢學識彈到幾叻幾叻, 只想佢可以真心愛上彈琴, 同埋專注力有所進步, 我地就開心啦!


text:
繼上次港島香格里拉淺嘗過Nadaman灘萬晚餐(自費$350)之後,咁啱同事聚餐有機會再次嚟到Nadaman,就可以試一試佢個商務午餐!由着住和服嘅資深侍應姐姐,帶領我哋入到去一個同其他枱有間隔嘅小包廂.
響厚厚嘅Menu入邊,望住價錢,我咩都揀唔落手,最後都係跟同事叫咗一個「ミニ(Mini)懷石」套餐!耶!侍應姐姐問我要揀牛定魚,仲洗問嘅梗係揀牛着數啲啦⋯⋯侍應姐姐仲好心提醒,本身個餐都有好多魚架啦,揀牛正d.
餐巾上面有Nadaman嘅日文名
話咁快前菜就上咗,嘩,成間草屋,我仲以為係張牙籤嘅添.打開草屋,入面有日本菇,蝦,同埋一粒杞子.右上角有一對講唔出名嘅野菜,勾咗欠,幾好味.左上角有兩舊肥美嘅海膽,上邊配上新鮮磨嘅山葵,好鮮甜,下面有一舊謎團米糕,味道唔係好食得慣.中間係為咗提升飲食氣氛嘅(應該係)樹葉,有同事個餐上面係紅葉嚟㗎,仲附送紅色嘅果子,可惜同事唔肯試吓食唔食得⋯⋯
第二道菜係疑似茶碗蒸,一打開個蓋,蟹味撲鼻而來.原來浮面嘅有蟹肉,瓜粒,瑤柱,混合響企身嘅羹入面,一畢落去,底部有撈左蟹膏而製成嘅蛋漿,又或者話撈左蛋漿嘅蟹膏,濃郁度會嚇你一跳.當其時心諗,如果叫咗呢一個餐嘅人,本身唔食蟹,咁點算?天馬行空嘅想法.
第三道菜係刺身,有兩隻鮮甜嘅甜蝦,兩片深紅色嘅吞拿魚(赤身?),兩片疑似油甘魚(呢個人識食唔識辨別魚嘅品種),仲有鮮磨嘅秋葵,真係憑秋葵嘅味道就可以知道日本餐廳嘅質素.
第四道菜係魚壽司,我個人覺得有啲失色,雖然佢終於俾咗紅葉我⋯⋯侍應姐姐會教,用筷子夾起魚肉連飯,用紫菜包住一齊食,壽司已經調咗味,唔需要額外加豉油.可能我都唔係好好有皮嘅魚刺身壽司,一般般.食完一舊,試吓食啖薑嚟沖淡下口腔嘅味道,點知辣到我往生,努力食埋剩低嗰舊,感覺都係一般般.
第五道菜係熟魚塊,侍應姐姐果然冇呃我,就算唔揀魚,個餐都已經有好多魚.共有兩塊魚肉,應該係唔同部位,一舊林啲,一舊結實啲,上面嘅蔥絲同檸檬皮有驚喜,旁邊嘅椰菜同花形紅蘿蔔都幾吸引.斷估唔到最底用嚟薦底嘅蘿蔔先係最大嘅驚喜,廚師將大根切成圓柱體之後,仲好細心地幫上面嘅邊緣位置批邊,雖然蘿蔔嘅量會少咗(師奶化),但感覺到料理過程嘅用心.
第六道菜係牛肉,唯一牛同魚嘅迷你懷石嘅分別.上面一條係爆米花,真係用米爆出黎嘅,唔係用粟米.侍應姐姐教我地剝開個殼就可以食,食咗幾粒無味嘅米粒,唔,好睇唔好食.隔離有一條烤過嘅疑似豆角,同埋蔥絲.由於前後得兩舊牛卷,要慳住黎食,一夾起其中一舊牛卷,就聞到和牛嘅味道,一入口發現黃牛片包裹煮牛蒡,即是唔會比黃牛嘅柔美搶走注意,維持清爽感覺.懷着感恩嘅心,食埋剩低嗰舊.
第七道菜係蒸飯,懷石料理果然係食食具,所以要俾個close up個飯盒蓋.有雞肉同香菇嘅蒸飯,漬物,麵豉湯,蒸飯用嘅係糯米,每筷子夾落去拎上嚟都係黏黏der,食食吓仲發現碗底係有氣孔,真.隔水蒸飯.
最後一道係焦糖燉蛋加雲呢拿雪糕球,呢個比起各大自助餐嘅焦糖燉蛋簡直天淵之別,係人生目前食過最好食嘅一次,沒有其中之一.蛋入邊加咗雲呢拿黑子,但唔會太膩,碟身較薄,可能用嘅糖都係靚糖,烤出嚟嘅焦糖好香,再加埋用咗嘅雲呢拿雪糕,太太太creamy!
始終係貴價餐廳,餐具嘅清潔度非常高,餐具唔識亦係日本嘅感覺,除咗上菜時間有啲慢,有較長嘅午飯時間嘅各位,都可以去試一試.
在線相關閱讀:
Mandarin Oriental’s Clipper Lounge – Lunch buffet
JW Marriott’s JW cafe – Lunch buffet
Shang Palace 香宮 @九龍香格里拉(KSL) – 晚餐
Nadaman 灘萬 – 商務午餐 – ミニ(Mini)懷石
Nadaman 灘萬 (九龍) – 商務午餐 – ミニ(Mini)懷石 (第二彈)
Marriott’s Sunset Grill – Executive Lunch


text:
黃埔呢個社區基本上你諗得到嘅餐廳都有,唯獨是就係冇港式火鍋店.
因此,知道厚福館係黃埔落腳後,都幾開心,十二月底試業之後,一直想搵機會過來.
終於呢個下午過來黃埔買東西,就來拜訪一下.
成間餐廳嘅裝修都非常精美,同舊分店當然好大分別,係冇晚餐堂食嘅時候,三點幾嘅下午,呢度竟然可以坐到半滿,可見香港人幾鍾意打邊爐.
呢度嘅午餐以一人一鍋為賣點,你可以隨意加上自己喜歡嘅火鍋配料同湯底.
真龍皇出巡,係龍蝦湯湯底,加上半隻活龍蝦,青口,仲有海蜆.
最正嘅仲有詳細說明教你點食.
飲一口湯非常精彩,大部份嘅海鮮味道都唔錯,唯一要投訴嘅係有幾粒蜆都有好多沙.
追加了花膠,汕頭牛丸,封門柳同牛頸脊,以厚福館嘅水準當然係非常出色,價錢唔貴,可以樣樣試少少叫多啲,最適合三心兩意嘅你.
還點了份炸魚皮,小小一份,幾好食又夠脆,不用怕太熱氣.
呢期除咗流行沙嗲牛肉之外,仲有芫荽.相信芫荽迷最興奮嘅係呢度竟然有芫荽麵選擇.
雖然冇令和酒場個湯底咁震撼,但有芫荽麵都叫一班芫荽迷一定要到訪嘅理由.
另外一位點了龍披金甲,呢個其實係芝士黑松露焗青口海蜆配拉麵底,上枱一刻完全係成碟意粉一樣.
加上俾咗個湯底你,你可以照加配料打邊爐同飲湯底.
如果主力想打邊爐可能食呢個會有少少失望.
另外一位叫了海之戀,同樣係海鮮為主,不過海鮮選擇多元化少少,加上姬松茸野菌湯,飲一口,喺呢個冬日天氣,特別暖身.
三個人每人埋單都係$120,叫左好多野食,以黃埔嘅餐廳水準算幾高.
PS 根據香港沙嗲牛肉麵關注組的post介紹,佢哋特別推介左呢度嘅沙嗲湯底,聽講直逼方榮記,LM下次再試試.
厚福館
紅磡必嘉街121號黃埔花園一期(奇妙坊)地層G9號舖


text:
「財爺」
好老實講,曾俊華做財政司做得好唔好,或者見仁見智.我個人認為真係好一般啦,因為大家對佢每年嘅財政預算案都係冇乜期望,但係好多時唔知點解覺得佢講嘢同我哋所謂嘅特首時不時都有所偏差.當然嚟樣嘢就得佢自己先知,不過有時就見到佢講啲嘢同做啲嘢都似返一個香港人,最起碼唔似我哋個特首咁.不過某啲言論就真係會令人憤怒嘅,就正如佢話自己係中產咁.
「感覺」
你需然未必鍾意曾俊華,但係嚟個財爺最少親身去支持香港嘅運動員.就好似香港昨晚係世界盃外圍賽對卡塔爾,雖然最後不敵落敗,但係一句「香港好波!」就已經足夠!與此同時之前亦知道佢同一班創業嘅朋友食咗餐飯,雖然唔知個晚佢地討論嘅內容.但係就嚟兩樣嘢,我覺得最少佢肯親自去感受.講真你會覺得其他政府官員會去做啲咁嘅嘢?就算係做,都係去做騷咁做,根本毫不關心.
「政府」
點都好,係嚟個特首嘅管治下面嘅一班官員,老實講真係無運行.齋係睇佢管理之道就好有問題啦,以為自己係商業社會咁,話炒就炒啲官員.講真如果唔係特首嘅影響,或者曾俊華嘅形象會好啲.而家睇返其實財爺都好似幾玩得,有時係無聊啲,不過有時都真係幾好笑.睇佢網誌啲標題都幾得意,如果佢自己係社交網站再公開啲,透明啲就好啦!今時今日做公眾人物就預咗無私隱㗎啦!


text:
上個月公司就已經發左通告話今個月會有員工活動,因為鬼節,所以會去靈探,仲要要求所以同事都要去.所以就算其實有好多人都好驚,包括我在內,但大家都頂硬上.為左份工,大家真係揾命博...
我地靈探嘅地點係一間廢置左嘅學校,一開始其實我都唔係好怕,怕嘅可能就係怕黑,所以除左手機電筒,我自己都帶左支強光電筒,光啲好似都冇咁驚.
一入到去就覺得好一陣涼意.我地就幾個幾個一組去行左一次整間學校.行過一間課室,竟然聽到啲拉椅子嘅聲,但明明果到一張椅子都冇,到而家諗左好耐我都諗唔明係咩聲.因為我都怕,所以我其實手機down左個測鬼App,雖然唔知佢準唔準,係真定假,但佢測到個電波訊號好強,好似話訊號愈強即係代表有靈體出現.所以我拉住啲同事好快行走,希望我只係路過,唔好得罪佢地.
行完之後仲有團體活動,我地一班人圍住個圈坐底左,放左好多支電筒係隔離照住,公司唔知係邊到準備左個靈魂盒子,用嚟問靈體問題,我地問左問題,部機都真係有應到真係有靈體答我地,佢係一把好老嘅男人聲.正當我地想追問嘅時候,我地放喺隔離嘅電筒突然全部熄左,全個場黑晒,好多同事尖叫仲跑走左...
因為大家都好驚,呢個員工活動就咁就完左.不過有啲同事就冇咁好彩...


text:
九龍水塘位於金山郊野公園,雖然水塘名稱有九龍兩個字,但係九龍水塘並唔係位於九龍,而係屬於沙田區.九龍水塘群由九龍水塘,九龍副水塘,九龍接收水塘同石梨貝水塘組成,由於水塘並唔係好大,所以好容易行完呢幾個水塘!如果大家嘅體能好好,不妨從城門水塘起步,沿麥理浩徑6段行到去大埔道,更加可以觀賞到二戰時期醉酒灣防線嘅遺跡添!
歷史
港英政府為咗提供食水比九龍同新界南部嘅居民,於是係上世紀初展開興建水塘的工程,係針山以南及同畢架山以西一帶建造儲水設施.及後,九龍水塘於1910年落成啟用,成為新界第一個水塘.
戰時碉堡
由城門水塘出發,大約15分鐘之後就會見到碉堡遺跡,呢度係香港保衛戰嗰陣嘅重要據點,宜家仲保留咗好多戰時遺跡,例如軍事座標,機槍堡同碉堡陣地.碉堡以地下隧道連結,隧道就用倫敦街道命名,例如牛津街同舒佛畢利巷等,用意係為咗方便英軍溝通同慰藉思鄉之情.城門碉堡嘅功能在於防禦日軍突襲.不過係1941年12月,碉堡受到日軍突擊並隨即失守.時至今日,我地依然可以見到機槍堡天花密集嘅彈痕,感受到戰時嘅光景.
馬騮天堂
相信大家都聽過金山有個別名,就係馬騮山!山如其名,金山郊野公園入面真係住咗好多馬騮,佢地大多都係獼猴,並穩定咁係金山同城門水塘一帶繁衍.咁大家又知唔知點解香港會有馬騮呢?事源港英政府建造九龍水塘嗰陣發現一種叫馬錢嘅植物,如果人食用咗會中毒,但係馬騮食咗就無事,所以就引入咗馬騮,幫手食有毒植物.呢份絕世筍工淨係食玩瞓,令到馬騮大量繁殖,直至近年漁護署幫馬騮做絕育手術,控制返佢地嘅數量係2000隻左右.
九龍水塘
九龍水塘嘅堤壩以花崗岩建成,而且採用弧形設計,非常獨特㗎,充滿殖民時期嘅特色.唔單止咁,為咗增加儲水量,九龍水塘嘅水壩亦都十分高,企係水壩上面更加可以遠眺九龍半島嘅景色!另外,九龍水塘嘅建築物群落亦係2009年被列入法定古蹟,好有歷史價值㗎!


text:
-
素食Buffet有外帶!無肉食自助餐仍供應任夾外賣飯盒 全港5間分店抵過堂食低至$50
(#外賣自助餐)如果因為拍拖兩個人唔想堂食,可能失去好多機會,因為有部份餐廳係拒絕供應外賣,自助餐就係其中之一,而事實上有啲嘢唔係做唔到,只係店家肯唔肯選擇去做,編輯就用外賣事實證明,有一間全港有5間分店嘅素食...
-
走肉風潮!沙田石門新派素食安心入素 星洲海南雞飯還原度高
(#新派素食)近年,香港人愈來愈注重健康,素食者日益增加,令素食店大行其道,唔少人都由葷食者蛻變素食者,即使肉食人士亦會找尋素食,而素食當中分為傳統素食同新派素食,拍拖兩個人要搵素食店都有唔少選擇,而沙田石門就...
-
毗連窩子!佐敦酒店搬到新蒲崗 精緻一汁三菜素食料理人均$100
(#精緻素食)新蒲崗西式咖啡店窩子向來係人氣店,由平日到假日都可見人龍,但事實上唔少人只顧熱門食店,忽略咗其他可以一試嘅小店,例如同區一間極有水準嘅小春日和已經支持唔住結業,編輯期望讀者拍拖兩個人可以多留意一啲...
-
超隱秘!素肉骨茶湯底!荃灣巷弄素食車仔麵$50有找 24款純素/蛋奶素車仔餸任揀
(#巷弄素食)香港地茹素之人愈來愈多,而素食本身較健康,唔少葷食者亦愛間中挑選素食,以至現時素食店數量與日俱增,素食都可以慢慢精挑細選.荃灣有一間標榜「素食車仔麵專家」嘅小店,位處巷弄之間,極為隱蔽,一般人行過...
-
尖沙嘴鬧市高質素食店 套餐抵食值得Encore
呢排小編成日喺app search良心店,兩個人行過尖沙嘴鬧市search到呢間素食店.上去試吓,素食嚟講,賣相同味道都好高質,部份整到似葷食嘅素食.有dinner set可以揀,由前菜到甜品逐個點,兩個人食好...
-
北角清新素食唔使50蚊 足料靚湯配墨西哥卷
兩個人行過港島,試咗呢間素食小店,發覺質素唔差,食完平均1個人可以唔使50蚊,兩個人一舊水搞掂! 餐牌上面有中式有西式,有飯,又有意粉,有沙律,又有墨西哥卷,仲有唔少小食,湯水,拍拖出街一樣可以食到住家菜. 茶...


text:
有個同事走咗3個月,最近無啦啦打畀我求救,佢話自己啱啱見成咗一份工,offer都出埋,不過臨門一腳有啲阻滯,因為對方需要佢提供薪金證明,即係糧單,咁我當時就以為佢唔見咗,想我幫手諗辦法再print過出嚟,點知講多兩句發現唔係呢回事.
呢位已離職同事解釋,佢去interview填form嘅時候刻意報大數,即係寫上一份工嘅salary高啲,希望藉此去爭取到新工有大增長升幅,但勢估唔到人哋竟然喺出咗offer之後先至要佢補返薪金證明文件,所以而家企咗喺度.
我:「你去見工冇帶齊資料就已經出offer畀你?」
「其實見工嗰陣個HR問過我拎糧單㗎喇,咁我咪話冇帶喺身囉,見完HR再見個manager,一take pass,第二日就收到佢哋電話,出晒offer決定請我,仲話後日可以返工,但就叫我記得返工當日拎返糧單畀佢影印.」
我:「冇得唔畀?」
「如果佢唔係出晒offer,我一定唔會畀,但而家又有offer又有返工日期,唔畀咪即係放棄份工.」
其實點解佢要搵我呢,係因為糧單需要簽名同蓋印,office裡面得幾個人有公司印,一個老細,一個係HR,一個係會計個阿頭,另一個就係我呢個Admin,舊同事話唔敢勞煩前面三位仁兄,因為張糧單要配合做假,特別mark高人工.
我:「咁唔得喎,你都係搵返HR或者會計啦,我冇資格吸印落糧單度㗎!」
「HR同會計阿頭以前一年都唔會講十句嘢,你叫我點搵佢哋呀?幫幫手啦!我都係諗到冇晒辦法先搵你啫,又唔係借錢,幫我吸一吸個公司印咋喎!」
我:「唔係吸一吸個公司印咁簡單呀!我要做手腳改埋你份糧,講緊偽造文書呀!有咩事我要坐監㗎!不如咁啦,你自己去嗰啲卡片皇又好乜都好,可以print到公司信紙同整公司印㗎,總之我唔想參與.」
「你估我冇諗過咩,趕唔切吖嘛!佢哋叫我後日返工,我而家去整信紙整印仔真係趕唔切㗎!」
我:「唔好意思,我真係唔想無啦啦做埋啲犯法嘢,如果你係唔見咗糧單,我可以幫你吸公司印,如果要改埋人工填假資料就幫唔到喇,幾熟都係咁話.」
已經講到咁,但係呢位舊同事仲未罷休,最後提出一個咁嘅要求.
「得啦,你咁正直,唔使你做假,淨係借個公司印畀我得喇啩,我自己print自己親手吸印,咁咪唔關你事囉!印仔冇記認,就算出事都冇人知係你借畀我啦!」
我:「你冇嘢呀?將心比心,如果你有間公司,會唔會容許員工借個公司印出去畀人亂咁吸?我借個印畀你直頭可以出埋contract㗎!如果有啲咩損失,我點孭得起呀?」
仲未完……
「Ok,咁我退一步,你拎埋個印出嚟吸落張白紙度,我自己就返位print份糧單.」
我:「咪就係唔可以亂吸囉,同頭先個point同一道理之嘛!」
結果我哋之間嘅對話不歡而散,咁都好吖,我冇所謂呀!點估到佢隔5分鐘又再打嚟,今次打慘情牌.
「你幫我整過張糧單啦,吸個印,改個人工啫,我真係趕住要㗎,好想返呢份工呀,而且我都係作大咗$5,000啫,同原本份糧唔係差太遠,我搞唔切吖嘛,一場舊同事,我冇工返你過唔過意得去呀?大家都係打工仔,梗係想份糧叫高啲,後日冇糧單我就冇工返,係咪想睇住我失業吖?你係咪幫我找卡數先?我都話啦,唔係問你借錢,吸個印啫,對你係零成本㗎喎,舉手之勞都唔得?咁絕情?」
我:「你搵到工我好開心,你用你嘅方法爭取到好人工,我都會替你高興,但你唔可以拉埋我落水去做假嘅證明文件,無論件事會唔會揭發,我都唔可能因為要幫你修補個大話而犯法,偽造文書我要上身,你今日過到骨,幾年後唔知因為咩事被發現,我都仲要孭㗎!你識得為自己嘅前途事業打算,唔通我就唔可以諗自己嘅前途?」
「點會無啦啦有人發現呀?」
我:「無啦啦又好,有啦啦又好,我唔想擔驚受怕,總之合理嘅幫忙我會配合,要做虛假文件就點都唔得,你唔好講到係我斷你衣食,唔好情緒勒索我.」
我有將呢件事同個別同事講過,反應兩極,有人話我做得啱,但竟然有人話我衰,話我企喺啲僱主嗰邊,唔諒解一個打工仔想爭取多啲人工嘅心情……
首先,人工點先為之多係好睇個人,冇一個打工仔會嫌自己人工太多,亦都冇一個僱主會覺得自己出手太低,所以每個人都有唔同嘅角度,但無論人工呢個數點樣衡量都好,我都冇義務為咗個舊同事做犯法嘢,因為有咩事最終都會由我自己承擔,再講,你可以搵老細,HR,會計,不過唔夠膽,結果喺我身上打主意,咁即係恰我啫!


text:
由於前排我預到啲好唔開心嘅事,大肥豬就主動提意帶我入去開心一吓,就係咁....我地今日就又左迪迪尼玩返日啦.
除左我地一家三口之外,今次仲約埋小肥肥一齊入,因為佢係我地一家嘅預用攝影師嘛!
原本約好左兩點幾,不過為左小小豬有好好嘅精神,係出發前俾佢瞓左一覺先去,所以我地都差唔多三點幾先入到去.
一入到去見公仔唔多人,所以我地就先去影公仔.好明顯小小豬係唔鐘意DUFFY,見到佢係冇反應呀~
睇吓....小小豬同高飛玩得幾開心~
影完相我地就行過去睇獅子王SHOW,其實開頭我都擔心小小豬會好驚,會大喊咁要中途離場.不過依個小小豬真係好叻叻,只係開頭時有少少不安情況出現,之後我就抱實佢,咁就可以睇晒全場,完全冇喊冇扭計呀!
睇完SHOW我地又去BABY-ROOM同小小豬飲奶奶叉叉電啦!
上次小小豬好鐘意米奇咁,所以原本打算同小小豬影五周年米奇,不過勁多人又截左人龍,最後我地就短短地去搵唐老鴨影.不過估唔到小小豬原來好鐘意唐老鴨,佢地仲好開心咁玩左好耐呀~
仲錫錫添~
就係因為佢太愛唐老鴨,所以影相時唔肯望鏡呀~
見個太陽開始下山冇咁晒,所以我地就係城堡影吓相.今次小小豬個表現勁GOOD,好多張都好開心呀~
有小肥肥係度,當然有啲靚靚全家幅啦~
我地今日都玩到成七點幾先走,不過整體上小小豬個狀態都好好,冇扭計又乖乖咁,好開心咁.(真係要讚吓佢先得呀!)
不過因為天氣實在太熱,所以可能下次再帶小小豬入園時都應該要等九月,到時冇咁熱,相信小小豬仲會玩得開心呀!


text:
「籃球」
相信好多香港人除咗係足球迷之外,佢哋應該都會係一個籃球迷.如果講到職業籃球嘅話當然大家最關注嘅就係「美國職業籃球聯賽」,一般嘅賽季都會係每年十一月嘅第一個星期嘅星期二開始,分為常規賽同季後賽兩部分.而常規賽係以循環賽制進行,每支球隊都要完成八十二場比賽.每個聯盟嘅前八名,包括各個組別嘅冠軍,將有資格進入接下來進行嘅季後賽.季後賽採用七戰四勝賽制,分四輪!季後賽嘅最後一場總決賽由兩個聯盟嘅冠軍爭奪最高榮譽!
「高比」
無論你係唔係一個籃球迷,我相信你都有可能聽過「高比拜仁」嚟個名!一個足足係美國職業籃球打咗二十年波嘅人,一個係美國職業籃球史上唯一一個效力同一支球隊「洛杉磯湖人」,一個可以同「米高佐敦」相提並論嘅球員,試問邊個唔會佩服佢?美國當地時間二零一六年四月十三號,高比二十年嘅籃球生涯最終戰,而當日亦被稱為「Mamba Day」,以示對佢嘅尊重.
「貢獻」
高比佢嘅一生貢獻咗比籃球,不論你鍾唔鍾意佢都好,佢唔單止係一個球星咁簡單!因為好多人都無真正了解佢嘅付出!十七次入選明星賽,最有價值球員,五次為湖人贏得總冠軍,兩枚奧運金牌及不屈不撓嘅工作態度!不論是在總決賽競逐,抑或夜間係空無一人嘅練習場跳射,高比對籃球付出無條件嘅愛.而每個球員最大嘅敵人係乜嘢?就當然係傷患啦!
Also published on Medium.


text:
五成上會的煩惱
最近D代理又開始生猛晒,無他Ge,因為呢家個市郁緊,變相有好多貨跳價,佢地見到仲有人未知價的賣番之前小小的所謂高價,今日已經變成好合理的價時,就第一時間打黎同隊長講,話有件荀啊,呢件入得過啊,唔會呃你啊咁.講真,聽到呢D野隊長真係嚇一跳,然後得啖笑. 當然如果係荀的我都唔會唔知,但呢D所謂相熟的代理有時質素低或者當我Kai子都無辦法,好話唔好聽我買開果堆貨究竟係咩價我點會唔知,升左上去小小有叫做Market野,你同我吹到上九十九樓話係荀貨,我屌足呢個代理兩三年都係咁,成日比D普通貨我就講到好似世紀難得大荀盤,嘥鳩我時間都算,仲要講到好似我走寶咁,講真我話你呢件最多都只係市場價,同個荀字真係無撚任何關係,如果件件市場價我都同你入一間,咁一來我仲駛唔駛賺錢,二來你覺得我入得幾多間?有時做生意我明你想開單,但對住D已經買到成個屋苑管理員都識晒我的投資者黎講,你唔好真係得把口Sell啦,而且得把口係無用. 其實換個角度,我同佢講我話如果真係荀到爆的你唔自己入左去?佢話邊有咁多錢?咁我話你咪玩我啦,你地自己做代理如果真係有個傻客係300萬野200萬比你,你死都死都舊錢出黎自己執啦?當然我又唔會話完全你唔會比到任何荀野比我,不過你唔好300萬野賣298萬就好似當我傻仔咁吹先得ga? 計番自己條數,其實今時今日我真係未必再買樓住,原因唔係話我睇淡樓市,但問題係個槓桿已經令到個本好唔合理.我試講一下呢家買層300萬樓,下下隊長5成上會就要攞150萬出黎,打埋Stamp + DSD又去多我十皮,再加代理佣金3皮,律師啊乜乜物物再簡單執一執裝修,當大約170萬,以4厘回報計係收番12萬,即每個月1萬銀.以呢條收,假使間我完全唔買樓,直接掟170萬落任何一隻收息股,呢家好易有6-7厘息一年,即收番102000 - 119000左右,兩者租金/息口回報差唔多,但一個就要過五關斬六將先借到mortgage番黎而且爭多人150萬仲要供每月8000蚊,一個就剩袋,計落都好明顯股票回報相對有著數. 呢個情況係建基於幾個條件,第一就係好似隊長咁你已經成身都係樓,所以你借最多5成,槓桿得2倍先會成立.但假使間你仲可以借5成以上,回報的差距就會拉開番.而第二样野就係股票黎講而家仲係好低位,雖然都升番一部份,但有好多股票的股息回報仲係好鬼高,而如果去番舊時正常化的情況下,咁你買


text:
中移動新客係咪$78已經最平?
中移動新客係咪$78已經最平?
咁以家居寬頻嚟講,中國移動新客係唔係$78就已經叫做最平?咁大家都知啦,網絡商經常都會推出層出不窮嘅優惠嘅.咁即使而家呢一刻可能係最平,又係唔係代表睇片嘅呢一刻係最平呢?不過根據以往嘅經驗呢,中移動係有優惠嘅時候呢甚至乎係可以做到$68一個月或者係$58一個月.咁相比起其他網絡服務供應商例如係香港寬頻hkbn,或者係網上行netvigator似乎就比較少見到佢哋係可以平過$78,或者係$58一個月.其他網絡服務供應商比較,接近$78呢一個價錢呢可能就只係得返有線寬頻I-cable同埋環球全域HGC.咁呢幾間呢有時呢都可以見到呢喺某一啲地址呢係做到$78或以下甚至乎更平嘅價錢嘅.咁但係如果你問有冇一間網絡商家居寬頻絕對係最平呢?相信都好難有人直接答到你呢個問題嘅.因為有時呢一間網絡服務供應商係做緊優惠,另一間係冇做緊優惠.另外有一點比較難衡量係唔係最平,就係通常佢嘅家居寬頻呢,都會附送某一啲贈品嘅.例如佢嘅家居寬頻可能係包括固網電話或者係寬頻電話,又或者可能附Mytv super,Netflix,Disney+等等嘅影音平台訂閱嘅.同時,有啲計劃可能會附送路由器,又或者係限量版嘅演唱會門票.咁呢啲其實都好難衡量佢嘅價值嘅.因為有啲人可能好鍾意睇電影嘅,咁一啲影音平台嘅訂閱呢對於佢嚟講呢,就非常之好用.咁但係有啲人可能就會話我本身已經有個路由器啦,你再送多個路由器畀我都冇用㗎喎.咁喺呢個情況睇下網絡商所送嘅贈品呢對於佢嚟講呢,可能就係完全唔值錢.所以總括嚟講當你問中國移動新客係唔係78蚊已經叫做最平呢?最好嘅方法可能就係當你需要家居寬頻嘅時候,就要查詢各間嘅網絡服務供應商睇下佢哋最新嘅優惠同埋計劃詳情.咁當你比較完之後就會知道最適合你嘅選擇係乜嘢.
如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我嘅頻道,我哋下集再同大家分享其他資訊,拜拜!


text:
Jun 2017
Berlin City
其實今次去柏林都係為左老豆可以見下十幾年無見既朋友,所以無咩景點特別想去,因為以前都去左,約左佢夜晚,去完Potsdam之後就有幾個鐘時間係市區行下,無咩目的,大城市同埋先進既感覺,無Zurich咁寧靜同乾淨,好大既mall同shop.係柏林會絕對感覺到佢地有種族優越感同脾氣一般.
體驗到德國人真係好守時/規矩,因為經過左一個gallery,諗住入去睇下,不過岩岩過左opening hour幾分鐘,佢就話佢地close,無論你由幾遠黎都唔會比面你,幾得意.途中仲行過左爛左既The Kaiser Wilhelm Memorial Church.
Berlin Wall
爸爸既朋友Ludwig叔叔係個會講日文既德國人,差唔多廿幾年前佢地係日本識的,之後我地小時候去柏林都有去探佢,上一次見已經有十年,佢帶我地去東西柏林遊走,去左柏林圍牆既遺址.其實係好多地方都可以睇到圍牆既遺址,因為係好長的嘛.
之後去左河邊好多local既餐廳望下,有好多人係度跳舞,好似係隨便都可以行入去跳.
Berlin Concert hall夜既都幾靚,因為落雨所以都無去好多地方,


text:
「市場」
創業有時係好睇天時,地利,人和.要成功嘅當然就係搵到啱嘅市場,而好多時要成功做第一亦都可以,不過就要不斷開荒,不斷背水行舟.所以有時真係一不做二不休,一係就做市場最大嗰個,一係就係做市場嘅第一個.因為好多時真係行先一步,理想達到!霸咗地頭,插座旗,之後先至見步行步!當然好大機會係嚟段時間不斷出現競爭者,但係只要比人快,比人有名,比人有信用,不斷走在最前做第一亦可!
「認證」
其實一直我都好想公司可以成為 Google Analytics -(谷歌分析)嘅 Certified Partner -(認證合作夥伴),而香港一直都未出現.雖然過咗五年,而嚟五年我一直擔心做唔到第一,因為五年係一個好長嘅時間,而競爭者係好大可能出現.結果終於係今日公司得到認證,正式成為香港本土第一間谷歌分析合作夥伴!得到嚟個消息之後真係好開心!不過前面條路仲有排行!要更加努力!
「困難」
其實點解要搞咁耐?因為香港真係一個未開發嘅市場,而要做認證夥伴係需要有一定既客戶同專業知識,唔係隨隨便便就可以得到認證.而過去五年,我哋好努力咁不斷去開發數據分析市場,但係香港始終非常落後,而好多現時市場所需要嘅分析都係巿場推廣比較多.而要達到谷歌嘅要求係要處理複雜嘅數據分析項目.所以要等五年先至可以做到呢個香港第一.真係有血有淚!


text:
講緊舊合約係要拎而家去比,打橫黎講
講到好似我今日落單拎到12k gundam 咁仲唔滿足咁
而家無啦啦等完幾個月拎張唔係本身想要既野仲要貴50%呀. 你話keep住等唔派貨咪得仲好笑, 間間都比退訂係法奧收半唔比退咋
如果佢有退訂Option 我一月中已經轉左第間落,人地第間2月派埋貨,2k訂隨時無條件退, 都係8000呀
係咪要咁樣比? 你如果一月都有落單我諗你唔會鳩up到呢段野出黎
當初唔去飛鹿訂因為最終價會轉先唔去佢1k任退訂, 我想lock price先搵法奧仲要無得退半數訂, 而家lock你老母個price? 訂黎托柒? 我1月9k買到現貨啦, 而家time cost 3個月無新卡用仲要比貴50% .而家放又唔係, 唔放又唔係,反映返個option對客唔fair, 市價關我撚事? 我放完張全新gundam個價都唔撚夠我現時市價入張suprim x 二手呀, 賺乜撚? 成本仲8 >12k
我上面講得客氣咋, 而家明明係我蝕底仲講到佢派錢比我洗咁
我唔撚想貪個幾k差價, 我想要張心水卡咋,比張rog 1皮我都唔會出黎講啦, 我而家又唔係追special ver要我比4k premium托咩
我一開始就係問可唔可以keep單, 佢客服都講到suprim 唔使指意拎咁樣, 我仲要永遠放訂係佢度咩. 佢轉制係之後既事, 我係舊制關我鬼事, 事實而家咪又係比佢個現價買,仲要貴過人地上個月先砌既人


text:
「分享」
好多時都會有人無啦啦打電話嚟話有乜嘢講座想搵你做分享.尤其係年尾,好多講座同培訓課程,所以特別多咁嘅邀請.當然好多時我聽到啲人搵自己去分享數據分析有關嘅題材我都會有興趣,只不過年尾真係太多咁嘅邀請,但係有時一啲同數據無關嘅邀請就要諗下去唔去.事關做分享唔係問題,只不過真係邊有咁多時間去準備咁多嘢.當然你可以話用啲講過嘅題材,但係有時真係唔得.
「目的」
自己去做講者,去同人分享,其實目的好簡單.有啲人認為係免費宣傳同提高知名度,而事實上好多時大家以為係咁.不過都好睇你分享嘅內容同功力.反而對我嚟講,我只係希望多啲人了解同認識數據分析嚟個行業同重要性.只不過有時大家搵講者嘅時候要記住好多時人哋都係義務性質無收你錢,真係連時間同精神都要蝕埋俾你.所以有時好怕一啲人抱住奉旨嘅態度去搵你做講者.
「準備」
要做好一個講座,最困難嘅地方係控制時間!因為有啲講座得三十分鐘,有啲就成三個鐘.所以準備材料係要花啲時間同心機,真係無得馬虎.好多時都要諗過晒啲材料嘅鋪排,唔係一兩個鐘頭就可以搞得掂嘅嘢囉!最慘嘅就係好多人以為份材料係變出嚟,變完出嚟又話要改題目!當然改唔係問題但係點解唔一早講呢?所以依家如果唔係一啲識嘅朋友介紹,或者係一啲覺得值得去嘅講座之外,我通常都唔會義務去做.


text:
咁耐無飛,你地仲記唔記得乜野係拉麵? 記得? 咁配搭拉麵最常見五大食物係咩呢?
俾你諗一諗…
再加多三秒…
仲有二秒…
最後一秒…
答案就係蛋,青蔥,叉燒,筍乾同埋海苔!
如果答中最少三樣就算你合格啦.
拉麵之中,成日都見到溏心蛋,半熟溏心蛋帶有流心蛋黃,甜咸度洽到好處,一試難忘,真係見到都想即刻買黎食.以前去日本旅行,夜晚都會忍唔住去便利店買隻返酒店做宵夜,至於而家呢,網上購物咁方便,去入少少貨做後備都未尚唔係一個好主意.
青蔥,筍乾同埋海苔都係超級市場或者街市就可以簡單買到,拉麵呢去Donki買住先啦! 咁就有埋湯底.
但係日式叉燒就無咁輕鬆喇,不過一碗拉麵無左叉燒仲叫唔叫做拉麵呢? 喱一個問題仲難過有雞先定係有蛋先,不如睇下日式叉燒要自己整的話要點做啦!
要自己整叉燒,首先要薑去皮同埋切片,預先準備好所需醬料,大蔥切好備用.然後五花腩就要去骨鹽醃半個鐘頭,並且用繩綁起.再跟住就係將叉燒加入蒜薑煎下,要有香味,又要已經上晒色先得,哩個時候就要加入蔥同埋燒汁一齊煮,令叉燒入味.而為左令叉燒軟身就要煮60分鐘或以上,煮完就浸住汁放置室溫,然後就入雪櫃一晚就完成!
不過咁多功夫,係唔係去拉麵店食就算呢?


text:
《結他換Fret》完整工序逐格睇
Updated: Apr 16
結他換fret~~ 算係一件好多工序嘅工作之一,而未講工序,先應講有冇需要去做,因為有好多客人都誤會咗,以為自己支結他需要換fret,例如痴fret,原因有好多,而好多時都同換fret其實冇關係;另外有啲fret彈凹咗,就以為必須更換,其實都未必一定係咁,所以遇到呢啲情況大家唔好太過擔心,先去了解係咪真係有需要先
第一步~拆fret 用把口講,係好易的,用個鉗,鉗起去,完~ 當然唔係咁簡單啦,有好多野需要去衡量,最簡單就係究竟佢有冇膠水黐住啦,原本佢裝落去有幾實啦,而拆出嚟嘅過程裏面一定要慢慢啦,唔可以隨便用力就拆出嚟啦,要一下一下退佢出嚟,加油💪🏻,將呢個動作重複20幾次 第二步~做返平fingerboard面 拆咗啲fret出嚟,係要磨平返呢個fingerboard面,因為呢一個表面經過歲月嘅洗禮,其實已經唔再平滑,而finger board平唔平係好緊要,一定要做返平先得㗎,咁當然要跟返個弧度啦 第三步~清木硝 拆咗啲Fret出嚟,其實每條坑之間係會埋藏咗一啲好細好細嘅木硝,係需要每一條逐條逐條清返乾淨,同埋每一條坑嘅深度都要留意,係咪可以適合安裝新嘅fret 第四步~裝 每條fret要做返相應嘅弧度,先至可以裝返落去,如果比着以前,做呢一樣野都幾麻煩,就算你有工具裝咗啲fret落去,啲fret同你女友一樣,係唔會貼貼服服的,咁所以就要令佢貼貼服服~就係揼柒佢,你要用力,但係唔好重手,自己要就住,唔係就gg了 依家就出咗好多新嘅工具幫手,呢個舉動都變得輕鬆咗啲嘅 第四步~剪 裝咗落去之後,會預長左啲要黎剪,其實呢一部份我覺得係最高難度,如果平時有彈開結他,而會留意到手工好唔好的話,呢一個部份係好重要,直接影響到彈奏者個手感,剪得出就會刮手,剪得入旁邊就會有凹凸嘅手感,同埋會剪到隻手好攰好痛 最後~修邊 而最後就要收復番個邊位,咁先會有舒服嘅彈奏感覺,都係果句好易嘅啫,逐格逐格慢慢挫就得㗎啦


text:
喺冇地鐵出現嘅時候,巴士可以算係方便嘅代步工具,站與站間距離相近,再偏僻地方都會有巴士站牌,即使有快速嘅交通方式,巴士一直都係大家歡喜嘅選擇之一,然而搭巴士呢種平時生活都會遇到窘境,舉個例子:你係咪有遇過係落車時點睇都揾唔到卡套嗶卡,然後畀後面排隊嘅人白眼呢?以下係經網友投票執出最常見到嘅五種搭巴士遇到嘅窘境,等我哋嚟睇下你曾遇過邊幾種.
目錄
晴天霹靂冇帶散紙
落車時發現八達通顯示餘額不足,此時緊張,你開始掏出銀包諗辦法湊出車錢,命運就係咁鍾意整古人,唔知點解到嗰陣嘅銀包入面係剩大鈔或者係根本冇散紙,同司機講唔好意思身上冇散紙時,得到嘅回應週時常鬧緊你大於一聲”唔緊要”,有時會為咗愛面投下五十文,一落巴士就後悔,怨點解唔揀低頭,而部分人選擇同車上嘅人換錢或者係借錢,當下嘅,你係咪覺得一瞬間好似一世,咁漫長咁難頂.
司機甩尾,狂野時速真實版
或者係已經來回開咗好多次,巴士司機顯得開始唔耐煩嘞,馬路直線衝刺當跑跑卡丁車嘅賽制,轉彎處都冇要放慢速度,落車一響近站牌時嚟個勇猛嘅緊急煞掣,坐住嘅人緊抓前方椅背,企住嘅人絕對唔鬆開拿只,此時嘅你宜得將自己系只簷蛇,抓地力良好,屹立唔浪,廿分鐘嘅車程兩個字到目噉,落車嗰陣你將發現自己隻腳發軟,對手緊張嘅出汗,若坐到呢種巴士別太緊張,因為啲司機都係開咗幾十年嘅經驗老手,只不過內心仍會希望:開開心心出門口,平平安安返屋企!
車上好人,搭訕直銷樣樣嚟
「啊?小姐你身上嘅呢件衫好好睇喎,係邊度買嘅」,呢種稱讚作為開頭語嘅唔單止抵會係街度撞到,巴士上都經常會撞到,當你禮貌性嘅回應或者更進一步嘅會畀要whatsapp,咪傻傻地甘以為遇到真命天子,越深傾發現話題開始出現咗一啲推銷保健嘢食,瘦身療程或者送禮,巴士上各種形形色色嘅人,會遇到啲嘢唔預料,搭巴士都係一門學問,訓練自己嘅應變能力.
尖峰時期人逼人,雙腳離開巴士表面
上落班時間可以講係一場大戰,巴士站牌人滿為患,巴士停企時大家好似係汪洋中睇到救生艇一樣興奮,手刀式嘅奔跑向車門嘅懷抱,上咗車你將發現空氣越嚟越稀薄,人潮週時多到差啲要背對背攬,最擾人嘅係動彈不得嘅空間裡點揾唔到自己嘅八達通,到嗰陣嘅,一定會羨慕前方有卡套嘅人,輕鬆自如離機器就可以順利嗶卡,然後完美嘅離開人群.
搭巴士對一部份人嚟講係平常,有些人係久久一次嘅經驗,唔論你係屬於邊一種,都可以回想係咪曾有以上嘅搭巴士窘境,下次係各種節日需要送禮時,最好嘅送禮過於各種有助於搭乘交通工具嘅禮品!


text:
自從2016年香港小輪集團經旗下洋紫荊維港遊推出懷舊汽車渡輪遊之後,每次再辦都吸引唔少「老香港」同「扮係老香港」嘅車友參加.
2020年5月,洋紫荊維港遊再次推出「懷舊汽車渡輪下午茶自助餐」,原本諗住喺5月31號,6月14號同埋6月21號嘅下晝2點,由北角汽車渡輪碼頭各開出一班.
但係由於反應非常熱烈,佢哋好快就需要「加班」,喺6月28號,7月5號同埋7月12號嘅下晝2點15分,由觀塘汽車渡輪碼頭各加開一班.
之後佢哋再安排喺6月25號下晝2點同埋7月1號上晝11點15分,由北角渡輪碼頭各加開一班.
咁究竟今次呢一個「懷舊汽車渡輪下午茶自助餐」係點嘅呢?道聽途說不如親身參加,一於喺5月31號去北角汽車渡輪碼頭上船睇吓點先. (●+++●)
去到北角汽車渡輪碼頭,閘口有清楚嘅指示牌引領大家入去.不過大家要小心喎,因為每一日都有一啲危險品車輛會利用汽車渡輪橫越維港,小朋友見到「大車車」可能會好興奮,記得拉實佢哋,唔好畀佢哋周圍走呀!
今次呢個懷舊汽車渡輪之旅,洋紫荊維港遊都係派返原本佢哋安排畀旅行團所用嘅「民儉號」.
大家睇見碼頭跳板放落去船上面嘅嗰一刻都非常雀躍,不過唔好忘記要聽從現場工作人員嘅指示:首先畀無揸車,徒步嚟參加嘅乘客上船先,揸車上船嘅朋友就要留意職員安排擺車嘅位置.
畀一般市民私家車輛使用嘅汽車渡輪服務喺香港已經絕跡多時,大家當然就首先要同一大堆喺渡輪上面嘅車嚟返張大合照先啦!
大家啲車就擺喺最下面嗰一層,人就可以上「2,3樓」坐低唞吓.
當然收得每人190蚊梗係唔會畀你上船齋坐兩個鐘頭咁戇居啦!大家可以放心,係有嘢食嘅,自助餐模式,鍾意食就排隊去攞多兩次都得!(● v ●)
由餐牌上面可以見到,今次安排嘅自助餐,食物都非常之有香港風味,當然你唔好大貪到以為收費190蚊嘅自助餐可以拍得住半島,四季嗰啲啦!
呢度可以同大家講吓:嗰個焗豬扒飯係好食嘅,肉醬意粉個肉醬都唔錯.(190蚊嘅任飲任食唔好要求咁多喇!感受下自己架車搭船嘅樂趣先至係重點呀嘛!)
當頂層嗰間餐廳有冷氣嘅時候,身處天時暑熱嘅香港,應該就無乜人會想全程停留喺2樓呢個開放式座位區喇!所以就連小賣部都無開門囉!
難得搭到汽車渡輪,當然大家除咗幫自己架車「打卡」,都要幫自己「打卡」嘅!話晒停車渡輪嘅客艙同平時其他渡輪都好大分別㗎嘛!
2個鐘頭嘅行程話長唔長,好快就會返去原本嘅起點放大家上岸,大家睇著汽車渡輪埋岸都係一個比較同平時唔同嘅感受.(起碼港外線渡輪普遍都唔係「兩頭車」, 天星小輪又好難得可以企正船頭睇減速嗰陣時車葉捲起嘅浪花,現場所見有啲小朋友睇見都覺得既興奮但又有啲驚囉!)
大家落船嘅時候又要記得留意職員指示喎!不過今次就會倒返轉,係有車嘅人先揸車落船,其餘徒步嘅乘客就記得等車落咗船之後,安全情況下先至行碼頭跳板上岸.
講起上嚟,咁樣嘅汽車渡輪遊,當然係一班朋友揸車上船就最有感受啦 !
可以順帶一提, 如果大家係對影渡輪非常之有興趣嘅話,今次洋紫荊維港遊安排嘅活動,可以滿足大家多少少嘢:大家有機會可以影到汽車渡輪載著私家車經過中環灣仔一帶海面,呢個情形係今時今日都算少有啦!
如果大家仲想報名參加嚟緊嘅洋紫荊維港遊「懷舊汽車渡輪下午茶自助餐」活動, 記得趁早搵洋紫荊維港遊嗰邊報名呀!


text:
P牌仔第一次係連登開post🙌🏻請多多包涵
香城online開服以黎四個月 去到今時今日 仍然發現有好多手足 特別係淺黃果啲 企係戰場上 想幫手但又唔係好知自己做咩 只係嗌下口號 唱下歌咁
但係對家而家恰我地恰到上心口啦!
嗌口號同唱歌可以提升士氣 但充其量都只係支線任務
主線任務(對準政權)我地都要做好呀!!
因此呢個香城online職業圖鑑就咁誕生左
希望多啲手足盡快搵到自己既定位!再諗下你(同你條team)可以點樣進化!
香港人 反抗!
註:其實落得場嘅都應該blackbloc 保護自己保護手足
連豬都識遮埋耳仔同髮型 你唔係唔識呀嘛
如果有更好嘅分類 請指教
註:因為記者/專業醫護人員/義務律師 唔係可以隨便升級嘅職業 所以冇納入係呢一個圖鑑入面 但衷心多謝佢地一直以來嘅付出
註:參考SUCK誅狗族公會而命名 有興趣入會可去SUCK Channel睇睇
註:各派系魔法師公會已成立 有興趣入會可去SUCK Channel睇睇
註:近日傳出對家會用支那制TG,各消防員小心中國的會爆炸,請注意安全,萬事小心!
註:結界師公會已成立 有興趣入會可去SUCK Channel睇睇
註:為左視覺效果同埋私心 寫左呢句
但希望畫家們可以盡量少寫發泄情緒嘅句子 輸出更多香城online嘅理念
靈感呢邊俾你:
[行動]噴牆,就應這樣. https://lih.kg/1646500
註:醫療兵呢個職業有啲尷尬...因為手足只要去上個first aid course 攞番個急救牌 就可以簡易升級落場做FA 手足亦可以blackbloc身兼多職 但希望著住螢光背心嘅FA可以盡量保持中立🙌🏻因為我地同啲狗唔同 我地仲有良心
註:其實用手機apps都可以出到簡單文宣 冇大家想像中咁難!文宣好重要好重要!文宣組需要更多人!
註:呢個圖鑑係冇一個職業叫和理非嘅
因為去到呢個位 和理非係冇用架!愈黎愈多前線俾狗咬 所以全世界都要升級!!
認識好多前線都身兼多職 平日做文宣兵 週末又要打狗
如果可以 希望落唔到戰場嘅手足可以揀多幾個職業 俾前線休息下 做到真正勇和合一!
有啲職業我都唔係好熟 請各路手足指教 一齊進步


text:
「批評」
好多時都會聽到有人批評時下嘅年輕人,而其實每個年代都會遇到同樣嘅情況.不過新一代真係睇錢睇得比較重,嚟個問題其實嚟自而家嘅社會環境.如果你問大部份嘅年輕人要自己出嚟租層樓住嘅話,我相信好多都會同你講無可能.就算租間套房都起碼要六七千蚊啦,而人工一般都係萬幾蚊個月.再加上向上游嘅機會少,又無前途,又無錢財,咁好自然睇錢做人啦.
「社會」
現今嘅社會好多時係用錢去衡量一個人嘅成功與否,有錢就有地位.就算你係專業人士又點?你搵嘅人工都有個基本上限,更何況大部份嘅年輕人都只係一名普通嘅打工仔而已.究竟而家嘅年輕人覺得要搵幾多錢一個月先至覺得自己成功?大家都年輕過,同自己年紀相若嘅人作比較係好平常嘅事,只不過佢哋仲未明白有時係要有付出先至有回報,而唔係樣樣嘢都係睇搵幾多錢.
「生活」
係香港要有一個優質嘅生活其實真係幾難,所以好多年輕人為咗要搵錢而投身金融同房地產行業.而家當然亦有啲未畢業就已經話要創業.老實講人生係唔係真係淨係得錢嚟樣嘢?有時真係唔好怪啲年輕人,因為係個社會造成,一個極之傾斜嘅社會嘅問題.成日話香港要轉型,要創造更多元嘅工作,但係如果無人肯俾錢投資落去嗰啲行業,其實到最後都係一樣,因為跟本就連基本生活都負擔唔起!
Also published on Medium.


text:
30 MAY 2009 (SAT)
今日真係一個難得嘅日子,就係終於都有個星期六係我放假,但大肥豬就要返工啦!哈哈...咁我就可以等大肥豬返左工之後霸晒張床訓覺覺豬啦!
話雖如此,不過我都唔係訓得好晏.因為大肥豬都係返半日工,所以我就做左個乖乖老婆仔,去接大肥豬放工啦!
之後大肥豬帶左我去九龍城一間居酒屋食左一餐豐富既午餐.食飽飽當然就要搵節目啦,所以大肥豬就提意帶我去近近地嘅九龍城寨公園影相.
雖然之前都去過城寨公園,不過我依個影相怪又點會放過機會呢,所以就去影靚相啦~
原本以為冇腳架就冇得影合照,不過好在嗰度間唔中在啲高高地嘅石柱,所以又可以影合照啦~
是日最愛就係依張相,係大肥豬偷影我呀,不過又影得我幾可愛哦...呵呵~
成日都覺得自己戴眼鏡個LOOK唔好睇,所以平時去影相我都一定唔會戴眼鏡.不過今次係突然去影相,所以都冇乜點扮靚同第一次戴眼鏡去影人像.
好在影出嚟都幾靚,可能係新眼鏡關係,影得我好似斯文啲,大肥豬仲叫我多啲戴眼鏡去影相添.不過....意見接受,態度照舊,我都係鐘意唔戴眼鏡多啲.
哈哈....間唔中啦.....都要聽吓大肥豬話,戴吓新眼鏡影,如果唔係佢影得我唔靚就慘啦!


text:
Day 17 德江
前進 同 連杰 好早就出咗門,返番自己讀書同埋做嘢嘅城市
由於朝早落大雨, 我都唔急住出發,所以就落咗去樓下行下順便食早餐. 我誤打誤撞入咗一個街市,都幾有特色. 同埋我發覺呢邊嘅人都 幾鍾意孭住個籃, 我喺鎮度見,到我去山裏面都會見到
又再重遇呢個十蚊自助任食, 咁當食晏晝
停雨嘅時候都差唔多十一點,咁我就返賓館執埋啲嘢, 準備出發
出發前我去咗會長嗰度同佢影咗張相留念
雖然都係爛路, 亦都會踩到燥底,但路上景都唔錯, 可以令心情舒暢返
又係呢補給時間, 終於搵到間係有賣純牛奶嘅, 喺平時山區嘅路上想搵間有牛奶嘅都真係好難, 同埋唔知點解呢呢排車呢特別想飲啲酸嘅嘢例如蘋果醋同橙汁
之後我遇上咗一段大約長5公里以上嘅怪路, 佢原本係應該喺條好嘅路,但係每隔大概200米就會爛咗, 佢爛嘅程度係單車要推車過,其中有一段係Boss級連私家車行都有啲困難
有時我真係想知究竟高德地圖係點樣定義自行車路線, 琴日定咗條掘頭路都算啦, 今日定咗條樓梯畀我, 闊度大概係0.5米, 斜係45度, 由於兜另一條路或者原路折返要好長時間, 我唯有硬著頭皮推落去
之後踩到返入市區都開始入夜,係一個幾繁榮嘅小鎮
喺就踩到去賓館之前,遇到一位揸住電單車帶著一家大細嘅旭哥同我打招呼,問我需唔需要幫手, 原來佢以前都曾經踩過單車同揸電單車去西藏幾次, 所以見到車友都特別開心
佢叫我返賓館收拾下,之後帶我出去食嘢, 佢嗌咗個牛肉飯畀我之餘,仲叫廚房炒咗一斤牛肉 畀我加餸, 話要好好補充體力先可以踩落去
後來我仲去咗佢屋企飲茶傾計. 旭哥屋企真係幾大 ,下面係佢阿哥間舖上面係住嘅地方, 仲有個私人健身室. 佢平時鍾意打獵, 可惜呢排查得嚴,下次我再黎嘅時候帶我一齊去
其實旭哥嘅經歷都幾多,佢細個去過少林寺學功夫,後來係職業泰拳手, 之後每逢比賽完就會拎獎金去唔同嘅地方體驗, 通常都係揸電單車多, 試過穿越無人區,全國都走遍
而家就選擇安穩落嚟,返番自己嘅城市過啲休閒嘅小日子, 平時偶爾遇到經過嘅車友,佢都會幫忙
我都好認同旭哥嘅講法, 趁後生就做多啲自己想做嘅嘢, 而家想做嘅嘢就而家做, 唔好話遲下先做, 唔係樣樣嘢遲下都可以做得返. 同埋遲下就會有遲下想做嘅嘢,唔好畀咁多藉口自己,諗太多就唔會做
佢話自己個心態, 係有咗家庭小朋友之後已經唔同咗喇, 雖然都係有一顆流浪嘅心, 但係多咗一份牽掛, 即使自己一個去旅行亦都唔會去太長時間. 佢叫我趁而家仲有時間, 好好去編織一份屬於自己青春嘅回憶
佢真係一個好有經歷嘅男人, 呢種男人特別型. 臨送我返旅館之前,旭哥送咗一嚿烏江石 畀我留念, 話可以補我一路平安
佢話聽朝一齊食早餐同我餞行
一個旅程上面,最令你難忘深刻嘅唔係啲風景有幾靚, 而係你喺路上遇到嘅人同事


text:
塑料機械網> 全部分類> 塑料輔助機械> 機械手/機器人> 工業機器人更新時間:2022-05-05                            返回產品中心
廣東科曼斯智能科技有限公司
山東鑫派科自動化設備有限公
山東鑫派科自動化設備有限公
山東鑫派科自動化設備有限公
山東鑫派科自動化設備有限公
廣東拓斯達科技股份有限公司
廣東拓斯達科技股份有限公司
廣東拓斯達科技股份有限公司
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公
廣東日成精密儀器設備有限公


text:
康城影展已經展開,日本導演是枝裕和憑韓國電影《孩子轉運站》(Broker)入圍……日本導演拍韓片?係!
話說2015年釜山影展,是枝裕和同韓國演員宋康昊碰面,傾到不如拍部韓片.導演之後寫咗個大綱,以棄嬰為主軸,再牽繫到幾個人嘅故事.「孩子轉運站」其實係韓國同唔少國家都有嘅「棄嬰保護箱」,作用係俾無法撫養初生BB嘅父母,將BB放入去有保護功能同感應器嘅裝置,等有關方面知道有BB喺入面,立即前去接收,再安排佢地由福利機構接管.
導演為咗呢個設定,接觸過BB時真係曾經喺呢個箱被遺棄嘅人,佢地長大後都會問自己嘅存在係咪好事.呢種諗法令是枝裕和更加決心要拍好呢套戲.
電影中,IU飾演嘅素英放低初生兒子宇成,喺負責管理嬰兒保護艙嘅東秀(姜棟元飾)同稱兄道弟嘅洗衣店老闆相鉉(宋康昊飾),居然私自將宇成帶走.素英第二日折返搵仔,東秀同相鉉向佢解釋,想為宇成搵處好人家先將佢帶走.素英決定同東秀,相鉉一齊為宇成搵新家庭而踏上旅程.而知道事件嘅女警(裴斗娜飾)同下屬李刑警(李周映飾)決定跟蹤佢地幾個……
演員卡士相當強,剩係宋康昊裴斗娜已經夠照,仲要有首次演媽咪角色嘅IU.導演是枝裕和話,因為疫情冇嘢做,喺屋企煲劇期間睇咗IU嘅舊作《我的大叔》,立即成為IU fans!就係咁,導演決定搵IU演素英,仲話個角色非佢莫屬.
睇預告片都感受到是枝裕和電影向來都有嘅淡然生活感,亦同喺康城得獎嘅《小偷家族》有所呼應.兩套戲入面嘅家庭,都唔一定有血緣關係,但係可以比親人更親.《孩子轉運站》6月下旬將會喺香港上映.
原文刊登於Yahoo電影LOL,am730獲授權轉載


text:
function shoucang(){
alert( "請使用Ctrl+D手動收藏" );
}
function searchKeyword(){
var keyword=$('#keyword').val();
var url='/News/index/cid/62';
if(keyword){
url+="/keyword/"+keyword;
}
url+='.html';
window.location.href = url;
}
關注我們:
聯系我們
股票代碼:
002225
獲獎名稱 獎項 年度 等級 評價部門 高氧高錳鋼連鑄用長壽命塞棒的研制與應用 市科技進步獎 2015 貳等 濮陽市人民政府 氧化鋁-碳化硅質噴射澆注料的研制與應用 省工業和信息化科技成果獎 2015 貳等 河南省工業和信息化委員會 VD精煉鋼包用長壽命渣線鎂碳磚的開發與應用 市科技進步獎 2014 貳等 濮陽市人民政府 高性能中間包鎂質擋渣板的研制與應用 市科技進步獎 2013 貳等 濮陽市人民政府 脫硫鐵水包用AL2O3-SIC-C磚的研制與應用 市科技進步獎 2013 壹等 濮陽市人民政府 不銹鋼連鑄用長壽命整體塞棒的研制 市科技進步獎 2012 貳等 濮陽市人民政府 優質鋼精煉用透氣功能元件關鍵技術 省科技進步獎 2012 貳等 河南省人民政府 潔凈鋼冶煉用耐火材料關鍵技術與工業應用 國家科技進步獎 2011 貳等 中華人民共和國國務院 循環流化床鍋爐用快干耐磨自流澆注料和耐磨錨固磚的研制 市科技進步獎 2011 壹等 濮陽市人民政府 節能型氧化鎂橄欖石中間包工作襯的研制 市科技進步獎 2011 壹等 濮陽市人民政府 中間包氣幕擋墻的研制 市科技進步獎 2010 貳等 濮陽市人民政府 板坯浸入式水口的研制 市科技進步獎 2010 貳等 濮陽市人民政府 加熱爐用燒嘴磚及蓄熱箱體的研制與應用和中頻爐用干式料 市科技進步獎 2009 貳等 濮陽市人民政府 中頻感應爐用剛玉-方鎂石干式料的研究 省科技成果獎 2009 叁等 河南省工業與信息化廳科技成果評審委員會 氮化硅結合碳化硅制品工藝研究 市科技進步獎 2008 貳等 濮陽市人民政府 無碳中間包干式料的研制 市科技進步獎 2007 貳等 濮陽市人民政府 陶瓷棒復合透氣磚的研制 省科技進步獎 2007 貳等 河南省人民政府 澆注滑板的研制 市科技進步獎 2006 叁等 濮陽市人民政府 中間包透氣上水口的研制 省科技進步獎 2006 叁等 河南省人民政府 環保型炮泥的研制 市科技進步獎 2006 貳等 濮陽市人民政府 高性能長水口的研制 省科技進步獎 2005 貳等 河南省人民政府 高性能蜂窩狀蓄熱體的研制與應用 市科技進步獎 2005 貳等 濮陽市人民政府 長壽命鋼包上水口的研制 市科技進步獎 2005 貳等 濮陽市人民政府 連鑄用澆注法成型整體塞棒的研制與應用 市科技進步獎 2004 壹等 濮陽市科技進步獎評委會 大電爐精煉鋼包內襯澆注料的研究開發與應用 市科技進步獎 2004 貳等 濮陽市科技進步獎評委會 連鑄用高性能滑板的研制與應用 省科技進步獎 2004 貳等 河南省人民政府 連鑄中間包系列擋渣板 省科技進步獎 2003 貳等 河南省冶金行業管理辦公室 中間包機械化噴涂料及長壽命涂料 省科技進步獎 2003 壹等 河南省冶金行業管理辦公室 高性能HP,UHP電爐用整體預制爐蓋 省科技進步獎 2003 壹等 河南省冶金行業管理辦公室 加熱爐用系列快干澆注料 省科技進步獎 2002 貳等 河南省人民政府 第五代PN型鋼包底吹氬用鉻剛玉質透氣磚 省發明展覽會金獎 1999 金獎 河南省發明協會 高耐磨出鋼平臺磚,滑軌磚 省科技進步獎 1997 壹等 河南省冶金行業管理辦公室
加熱爐用莫來石質自流澆注料 省科技進步獎 1997 貳等 河南省冶金行業管理辦公室
請選擇您需要的語言
Please choose the language that you need. ПoжaлyйcTa, BыбepиTe языk, koTopый Bы xoTиTe!
最新精品视频2020在线视频_诱人的女老板中文字幕_影音资源站_精品热AV


text:
(Testingmama挑你機!)貴價尿片值唔值得買?
聽講最近出咗隻貴價尿片,而且價錢仲貴過平時百幾蚊!
咁把炮?等我testingmama睇下佢係咩料子先~
傳說中嘅貴價尿片Pampers Pure已經喺我手上啦!個盒望落又真係幾靚啵.(喂!咪咁快心動!)
正所謂真金不怕洪爐火,準備好接受Testingmama嘅挑戰啦!
Round 1 螢光漂白劑
媽媽當然最擔心尿片會著到BB敏感,見到紅Pat Pat,真係好心痛㗎!
第一關就試吓佢有無螢光漂白劑先啦!螢光漂白劑呢家嘢用UV紫外光一照就會現形,照出嚟係紫色就係有用,冇用就會係白色.
大家睇下,照完尿片嘅內外都係白色,代表真係無螢光漂白劑喎~
Round 2 甲醛/揮發性有機物
仲有咩物質會刺激到BB皮膚呢?就係甲醛同揮發性有機物啦.
首先用呢部機測一測普通室內空氣.
再放埋尿片睇下度數有冇升高先⋯⋯
答案係冇嘅!
等我Check埋全屋啲傢俬先~仲有阿B啲衫仔同玩具,好彩都係冇甲醛啫!
Round 3 材質及柔軟度
一塊好嘅尿片緊係要著得阿B舒舒服服啦~等我獻出我嘅玉手,感受下先!
我上網Check過㗎啦,呢塊尿片就矜貴在佢嘅外層用咗全球1%頂級嘅有機棉,低致敏,內層就係用植物纖維,摸上手又真係幾滑,完全唔拮手之餘,仲好軟綿綿啊!
Round 4 透氣度
前3 Round表現都咁好?我就唔信邪啦!試一試你嘅透氣度點先!
我已經將佢嘅外表層同內表層分別套喺一個放咗羽毛嘅透明管外面,再用我部「至強芭蕉扇」試試佢!
為咗俾大家睇到對比,我剪埋口罩嘅外表層同內表層出嚟試一試!
Wow!羽毛一吹就飛起,仲飛到咁高,真係好透氣啊!BB嘅Pat Pat都可以自由咁呼吸啦!
Round 5 吸水速度
哼!又俾你過到關?咁呢個經典測試你又得唔得呢?
將藍色水倒入尿片,計時開始!
用咗11秒就吸乾晒,佩服佩服!
Round 6 吸水後形狀
咁吸完水之後Keep住個Shape你又得唔得呢?
同我起勢Chok呀!
哇,竟然冇變形!
Round 7 防回滲
個Shape靚之餘仲要鎖水勁先得㗎!
吸完水等我鋪張紙巾,再用呢個5kg砝碼壓住先.
厲害厲害,只係得極少回滲,收貨!
Round 8 後漏
BB出世頭幾個月最多時間就係瞓覺,如果片片會漏尿嘅話,日日洗床單真係人都癲⋯⋯最後呢關就測你防漏尿實力!
將尿片打斜擺,再倒入藍色水,睇吓有無後漏問題先!
冇漏出片片外面,都OK啦!
總結
Pampers Pure喺呢8關都完美通過咗!確實係好有實力,絕對唔係偶像派嚟喎~
呢場Battle,testingmama真係完敗!
等我俾返啲基本資料同總結表大家參考吓啦!
今日輸咗唔緊要,Testingmama遇強越強,歡迎大家留言想我哋挑機咩產品,I’ll be back!
#購買指南
Pampers Pure: https://bit.ly/3e5VtXs


text:
「即食」
我諗作為一個香港人,即食麵一定係大家生活嘅一部份.因為好多時都為求貪方便,快快手幾分鐘就食得.當然市面上有好多公仔麵嘅牌子,但係食嚟食去都係得一隻牌子最好食,而我個人就偏向就梗係食「出前一丁」.當然即食麵都可以係窮人恩物,以前無錢嘅時候真係分分鐘餐餐食公仔麵就算.當然再窮啲就只可以捱麵包啦.而家時不時夜麻麻肚餓都想煮過麵食,不過有時真係懶,唔想開爐!
「煮法」
每個人煮公仔麵都有啲唔同,而我自己有一種特別嘅食法.我一般會買麻油味果隻嘅出前一丁,以前我好鍾意食山葵所以個湯底會落好多.我鍾意比較生嘅麵,因為有彈性唔會食落口嘅時候淋晒,當然要預你煮完唔係即刻食,所以生啲係冇問題.係個碗底我一般會放兩片火腿,一塊芝士墊底,之後再加多隻生蛋.再將煮好嘅公仔麵同湯底淋面,等隻蛋半生熟而啲芝士可以溶入個湯底.然後再加多塊芝士同蛋係面!嚟碗就係我嘅獨門公仔麵啦!
「滋味」
其實諗起而家都有啲肚餓,我嗰碗「山葵芝士蛋公仔麵」啲山葵湯底同啲溶咗嘅芝士個種味真係無得頂.當然你唔食得山葵嘅話可以唔落啦.之後將湯底隻蛋同湯底撈勻就可以產生第二種味道.至於放面隻蛋就等佢變成半生熟,當隻蛋得嘅時候,塊芝士應該都會溶得七七八八.而當你夾起第一啖麵嘅時候,啲芝士應該會痴住啲麵.諗起都流晒口水!至於兩塊火腿除咗食之外,其實仲有一個功能!就係避免湯底個塊芝士痴住碗底.唔係食完要洗到咪話唔麻煩!


text:
史上最勁襲港超強颱風山竹喺九月一吹,將香港大部分地方吹到冧晒,至今兩個月都未搞掂,各區區議員一直催促政府加快復修步伐.離島區議會地區建設委員會昨午開會,討論民政處申撥款為山竹善後,但全部工程只涉及坪洲同南丫島,搞到梅窩鄉事委員會主席兼區議員黃文漢好勞氣,質問民政事務助理專員楊善雯,點解梅窩冇份喎!
根據區議會文件,有九項由離島民政事務處建造,維修同保養嘅設施被山竹破壞,包括三項喺坪洲嘅設施,及六項喺南丫島,合共涉款一千七百七十萬元.各類工程最早可以喺本月展開,而南丫南蒲台大灣行人橋重建最遲,要等到明年七月.
黃文漢話上次會議已經講過,梅窩萬角咀村啲路爛晒,又有好多塌樹,自己更日日打一八二三政府熱線,又去信民政事務專員李炳威,點解今次撥款嘅項目都冇包括在內?佢質疑上次開會南丫島得兩個項目,點解依家變六項,係咪撥款搞梅窩就唔得,佢都唔知點樣同村民交代.
此話一出,南丫南鄉事委員會主席兼區議員周玉堂即急急解畫,話之前同李炳威傾過,唔止南丫島有問題,離島好多區都未搞掂,對方先解釋會用唔同撥款復修.周斥責當局同區議員溝通不足,講得唔清唔楚,變到好似區議員爭資源咁,叫政府列清單講明各區工程進度由咩部門跟進.
楊善雯就澄清唔係唔做,只係用其他撥款做,應允列清單畀番區議員參考.離島民政事務處高級工程督察黎明有亦幫口解釋,話萬角咀村項目會動用鄉郊小型工程撥款跟進,叫黃唔使擔心.
另外,東涌鄉事委員會主席兼區議員樊志平更鬧爆民政事務處,話咪以為東涌冇事,只係大家太心急自己搞掂,坦言等得政府搞「我哋就死咗喇!」其實唔使咁勞氣嘅,下次再有事,可以叫發展局局長黃偉綸落區幫幫手,事關佢喺山竹後執樹表現得好落力.
不過,其實鄉郊同地區小型工程,都係民政事務總署嘅撥款負責,只要清楚話畀區議員知幾時做,大家都好交代!但一個部門搞風災善後都東一忽,西一忽,民政事務總署署長謝小華真係責無旁貸,應該檢討吓,免得去其他區再搞出個大頭佛喇!


text:
1.貼地親民
衛詩雅唔係咩名校畢業,又唔係大富人家,亦唔係極之紅既藝人,平時會照樣踢拖,唔梳頭,唔戴黑超,唔化妝就咁落街篤魚蛋,買餸,好多網民都話見過佢真人.巴士,地鐵係佢主要代步工具,有咩事都親力親為,唔會亂咁洗錢,電話壞左拎去整都唔買過部新,想游水會去沙灘,想著新衫就借sponsor既衫.佢好中意打機,例如玩傳說對決,sleeping dog,英雄聯盟,同一個普通麻甩少女冇分別.
就算佢依家因為《失眠》呢套戲多左人認識,佢依然如一,少少明星架子都冇.因為佢知道收左工都只係普通人,唔使避忌啲咩,做返自己最真,最實際.所以人地既高貴典雅,艷麗奪目喺佢身上睇唔到,反而咁樣同觀眾,戲迷距離好近.
▼佢仲好可愛咁話唔會有連登仔討論,因為佢地覺得自己冇討論價值.第二日連登即刻開左post,不過大多數人都係留言撐佢,好warm!
2.孝順家人
衛詩雅喺上水太平邨大,屋企有一個家姐,三個細佬,爸爸係一名地盤工人.有網民話見過衛詩雅爸爸,佢地成日一齊食飯,佢爸爸知道佢受左傷即刻好緊張,可見大家感情幾深.衛詩雅喺條片裡面都有話好對唔住屋企人,要知道娛樂圈呢行好難上位,佢曾經試過有段時間冇收入,所以喊住咁多謝屋企人仍然放手,繼續支持佢追尋自己既理想.
3.堅持奮鬥
衛詩雅畢左業之後做過六福珠寶,之後為電視劇《四葉草之盛裝舞步愛作戰》做角色試鏡,結果成功入圍並對演戲產生興趣,之後更加簽約成為英皇娛樂集團旗下女藝人,不過佢既演藝之路唔係好平坦.
入行十年唔係紅,亦唔係冇人認識.雖然難聽啲講有時只係做二打六,甚至比人強姦既角色,又有朋友批評佢搵唔到食,用先入為主既偏見去反對佢演戲,不過佢仍然好比心機,好認真繼續做,冇放棄過.無論主流定獨立電影都會爭取出鏡機會,令人好敬佩佢既敬業精神.其實作為一個觀眾已經覺得佢演繹得唔錯,幾帶到觀眾入戲,但佢之後仲繼續鑽研,學習,想再進步,實為大家既榜樣.
喺片裡面佢好搞笑,話自己唔中意停落黎,所以會喺得閒嗰陣係咁學新野考牌,佢有潛水牌,導遊牌,鑽石鑑定,船牌,中醫初級證書等.
三條片,小心洋蔥:
一個咁有heart既藝人令人好感動,希望大家可以比衛詩雅多啲演出機會,等我地了解佢多啲啦!


text:
澳門31T巴士
澳門31T巴士,舊時叫外港碼頭免費接駁專線同31號,係一條由澳巴做緊,由澳門綜藝館臨時站來回外港客運碼頭嘅循環巴士線.
背景[編輯]
外港碼頭免費接駁專線[編輯]
2005年11月17號,澳門舉行格蘭披治大賽車期間,外港客運碼頭附近實施臨時交通措施,原本行經外港碼頭嘅巴士線全部改道唔再停「外港碼頭」站,兩間專營巴士公司新福利同澳巴為咗紓緩外港碼一帶的交通壓力所以開咗一條聯營嘅綜藝館至外港碼頭接駁專線,試車日到正式比賽嘅第一日服務時間係朝早六點半到凌晨十二點四十分,正式比賽嘅第二日服務時間係朝早六點半到賽事結束(晚黑七點),五分鐘一班.
2006年11月16號,澳門舉行格蘭披治大賽車期間,每年都繼續開辦呢條巴士線,班次就調整做四到六分鐘一班.
2010年11月18號,調整呢條巴士線試車日到正式比賽嘅第一日服務時間係朝早六點半到凌晨十二點半,正式比賽嘅第二日服務時間係朝早六點半到賽事結束(晚黑七點).
31號[編輯]
2011年8月1號,新巴士營運模式正式實行,呢條線判咗畀維澳蓮運嚟做,同埋編咗個31號冧巴畀呢條線,班次就調整做四到五分鐘一班.
2013年10月1號晚黑十一點,維澳蓮運發出公開聲明,宣佈已經正式申請破產.
2013年10月2號,交通事務局局長汪雲宣佈,接管維澳蓮運維持營運,為期六個月.
2013年12月4號,維澳蓮運被法院宣佈破產,進入清盤程序.
2014年7月1號,呢條線由新時代接手嚟做,班次就調整做五分鐘一班.
2018年4月16號,交通事務局召開記者會,公佈巴士加價同回應4月15號嘅氹仔嘉樂庇總督馬路巴士奪命交通意外,會上交通事務局局長林衍新局先公佈會響4月21號澳門所有公共巴士統一收六蚊葡幣,用澳門通拍卡畀錢就分普通線同快線收費,普通線收三蚊葡幣而快線就收四蚊,餘額由政府補貼,學生卡就響澳門通嘅價錢上再半價,老人同殘疾人士免費,將原本傾好嘅分澳門居民澳門通同普通澳門通收費(普通澳門通重有補助不過補少啲),學生寒暑假期間取消優惠,老人同殘疾人士卡朝早同晏晝繁忙時間取消優惠(唔想老人同殘疾人士同返工啲人逼車)嘅全部內容唔實行,又將六十分鐘入面補差價由澳門線轉氹仔線嘅轉乘安排取消,澳門線轉氹仔線同澳門線轉澳門線轉乘時間一樣四十五分鐘,轉路環線就保留六十分鐘轉乘時間,林衍新話加價係基於澳門巴士好多年都冇加價(同樣理由已經響早排交通事務局服務費,鎖轆費,分階段調整咪錶收費用過),同埋佢嘅局預算冇加,但係補貼巴士公司嘅錢就不停噉加,所以點都要加,重話加幅比2008年巴士加價幅度細,調整幅度相對溫和,被人批評交通事務局冇經過大多數民意支持就霸王硬上弓話加就加夾硬嚟,2008年巴士雖然加價,但係當年第一任交通事務局局長汪雲為咗吸引多啲人搭巴士支持綠色出行,第一次推出澳門通拍卡有補貼,變相減咗價,但係由於冇區分澳門居民同遊客,所以交通事務局補貼費用年年上升,惹嚟澳門市民反感,要求區分收費,但今次方案諮詢嗰陣有提到,但冇實行[1][2].
31T[編輯]
2018年4月21號,澳門巴士票價調整,全程收費係六蚊葡幣,唔再分區收費,只分X尾係快線,用澳門通畀錢要畀多一蚊葡幣,由於呢條線唔係快線同埋係特別活動先開辦,而且免費,所以將呢條線由31號改冧巴做31T.
用車[編輯]
走線[編輯]
車費[編輯]
免費.
服務[編輯]
停站[編輯]
攷[編輯]
睇埋[編輯]
拎[編輯]
- (繁體中文)澳門公共汽車股份有限公司


text:
今日我哋去咗一所騎術學校參觀! 我生平未入過馬場, 人生第一次見到咁多馬喺我面前!
最近煩緊搬唔搬屋企既問題, 所以好多事要同老婆商量,
難得一個星期日早上要出去處理些事, 未能同兩個小朋友去吓街,
早上只能叫婆婆幫手照顧佢哋
可能天氣太熱, 午飯過後佢哋兩個都好攰瞓咗個晏覺
佢哋瞓醒之後都3:00, 仲可以去邊?!
突然諗起上一次屯門遊, 在輕鐵上見過有一個地方好多馬,
於是上網搵一搵, 原來係一所騎術學校, 又知道隔離有個中山公園
所以短途遊一遊! 我哋搭輕鐵直接去到蝴蝶站, 唔駛半個鐘!
落車後沿天橋上去就會見到紅樓個指示牌
Photo by iPhone 5S
Photo by iPhone 5S
Photo by iPhone 5S
見到紅樓個牌之後就沿住橋落去地面,
一落到地下就見到周圍都係荔枝樹!
真係幾大粒喎, 好想上去摘D嚟食!
不遠就會見到一個紅樓休憩處, 真係得一個亭, 乜都冇架
而且多蚊到不得了, 其實政府可唔可以唔好再亂駛錢,
起咗個小公園仔又乜都冇, 搵鬼嚟呀?
我叫Hysan俾我影張相, 佢都好合作即刻走走鏡同飛快咁離開
影既時侯都要R腳, 小朋友既肉真係好食D
踩住Scooter超快九秒九飛快離開紅樓公園仔
其實另一邊仲有個大草地, 可以俾小朋友玩,
但係實在多蚊得好緊要,
可能冬天嚟會好D
當我以為頭先個亭就係叫做紅樓, 原來唔係....
再行多幾步就會見到中山公園個大牌!
原來中山公園就係叫紅樓! 滴汗....一直以為係兩個唔同既地方
點解呀芊你要帶埋你屋企件衫出嚟?!!?
同樣係有好多蚊, 所以只有我同Hysan兩個男人入去
我一路叫佢踩快D, 避開D蚊!
好不幸佢已經俾蚊咬咗兩三吓, 唯有快D入去到此一遊啦
轉個彎見到有個小門(唔識講佢叫咩? 框? 樑?)
轉左呀!
終於到啦, 原來只係一個插咗好多支台灣旗既地方
仲有一個孫中山既紀念像, 當然我冇咩時間停留喺度
同Hysan講解孫中山既歷史,
所以我哋影咗幾張相就好快走咗
行番出去中途會見到隔離的射箭場, 我見到有小朋友喺裡面玩,
等我下次都同佢哋嚟呢度玩吓射箭先
一路再向前行就見到騎術學校啦
先過去對面馬路, 見到藍色既牌! 轉右行上去斜路
呢個大門口又做得幾靚喎!
行近少少, 保安員問我哋係咪嚟參觀,
佢玩BB車同Scooter唔可以帶入去
原來唔俾推架BB車入去係因為佢哋真係要保護D馬
驚其他物件會嚇親D馬,
因為嚟呢度騎馬既人都唔一定係專業
大家都係嚟呢度學習騎馬,
入到嚟左手邊係辦公室, 右邊係幾個大中小的沙圈練習場!
呢度有個小馬策騎輪侯處, 我諗呢度可以俾小朋友玩
嚟到大練習場同馬房了! 好多好多馬, 我都未試過可以見到咁多馬!
呢度既職員/ 教練都好好, 見我哋行得太近個沙地,
都叫我哋小心D, 都好惡咁對我哋
因為其實我哋行得太近都會有危險,
始終係參觀, 唔可以阻住人哋練習騎馬
Photo by iPhone 5S
Photo by iPhone 5S
去到馬房旁邊, 有好多隻馬都伸咗個頭出嚟, 唔同佢八卦我哋係邊個
我哋係嚟參觀, 所以唔可以入去馬房,
除非係團體預約, 可以有專業人員帶住我哋周圍參觀
Photo by iPhone 5S
唔入得馬房, 企係門口同隻白馬影張相扮白馬王子先
一匹一匹既馬都係馬房行出嚟, 準備俾人騎上去入沙地跑圈!
D馬蹄鐵真係咯咯聲架....好似D英倫西片, 馬車係街道上行
芊芊好奇望望每一匹馬!
俾佢發現咗我偷影佢tim
跟住我哋去到辦公室嗰邊去吓洗手間,
在汽水機買些飲品, 坐下來休息!
今日天氣剛好多雲, 所以有點風都好舒服!
哈哈, 估唔到頭先有隻綠色, 原來呢度收埋咗隻紅色!!
Photo by CANON 5D Mark III, Len | EF 24-70mm f/2.8L II USM
呀劍評分: 7分
呀劍評語: 如果小朋友可以騎埋馬我就打8分了(因為要6歲以上才可以騎馬), 對於有車或住新界朋友, 騎術學校真係一個不錯既親子好去處, 紅樓同中山公園都係順便去埋架啫, 另外兩個騎術學校未去過, 唔知係點, 屯門呢個真係大, 同埋好多馬, 環境好舒服! 如果閒時假日下晝入嚟, 夜晚過埋三聖食海鮮都係個不錯選擇!
其實佢每年都有開放日, 大家要留意公佈詳情! (2015過去的5月10日剛剛舉行了開放日, 當然開放日又會比較多人了---> 減分)


text:
香港地寸土尺金,屋企空間有限,太多嘢唔夠地方放,就算定期斷捨離都冇辦法,身邊好多朋友都會選擇租個迷你倉放平時唔多用嘅嘢,但係其實有冇咁嘅必要呢?目前各式迷你倉開到成行成市,點樣揀適合嘅呢?揀唔好可能“賠了夫人又折兵”.慎防中伏,一定要了解清楚迷你倉嘅現狀.
唔好以為揀迷你倉只要價錢夠平就得,其實倉庫嘅配套服務,環境,保安系統,同防火設備都好緊要.
首先,當你要用到迷你倉嘅時候,梗係得要涉及到搬運.如果選擇嘅公司本身有配套埋車隊同搬運團隊,可以幫你運送加租賃一站式服務,當然係一舉兩得,而且省卻唔少麻煩.否則仲要自行Call 車,自己落手落腳去搬.
迷你倉嘅環境亦同等好緊要.假設你要儲存嘅嘢係紙質文件例如證書同書籍等,又或者衣物,就要搵通風良好嘅倉,如果濕度太大就好容易發霉發黃,分分鐘得不償失.所以倉庫係咪有冷氣設備,溫度濕度控制等設備要納入選擇因素.
為確保財物安全,要先對迷你倉嘅保安系統有嘅初步了解,大部分公司都會設有24小時閉路電視同監控系統.保安系統嚴密係一方面,但好多倉庫為咗方便顧客存取物品而提供24小時自由出入服務,因為出入人口多咗,增加失竊機會.建議可以選擇一D只限職員進出嘅迷你倉,咁就會相對安全好多.
迷你倉發生火警事故嘅case令大家對揀迷你倉嘅時候多加一層提醒,消防設備的確不容忽視,唔少迷你倉都係開喺舊式工廈入面,冇安裝自動灑水系統或者消防喉轆等防火設備,而且大部分地方嘅通道狹窄,間隔又密集,萬一發生火災危險程度會高好多.所以揀迷你倉前要首選防火設備齊全而且符合消防條例嘅,安全先會令人安心.
以上都係Kaykay網上搜集資料同請教有經驗嘅朋友總結得出嘅,share俾大家之餘,都希望大家揀迷你倉之前要諗清楚係咪真係需要租,其實如果純粹認為屋企嘅空間唔夠大,可能係未真正將空間盡用,可以搵精英師傅幫下眼睇睇點樣可以將室內空間/房間改造,一勞永逸,幫您扭轉乾坤.


text:
覺悟
當人大咗嘅時候好似對呢個世界嘅好多事嘅感覺都會變得敏銳咗,應該點講呢,會覺得呢個世界並唔係咁單純.固之然,一個單純嘅世界係一件好事,唔需要諗其他人每一個行為嘅動機,唔需要有太多嘅顧慮,唔需要有太多嘅擔心.
世界俾我嘅感覺就係咁,每人個人都戴住一個厚過橙皮嘅面具,同每一個人交流嘅時候,永遠都唔知道佢哋真正喺度諗咩.始終,世界太複雜,有人為咗喺自己身上得到好處而所謂「交流」(簡單啲講即係打好關係,等日後更加容易可以攞到着數).當呢一刻有人同你投其所好,同你「傾計」傾到天花龍鳳,但可能喺背後又會講你壞話,面對呢啲人嘅時候,反而我期望佢哋唔好搵我,由得我自己一個人好過,因為我都唔想戴住個面具配合佢哋做戲.無錯我對於「朋友」或者其他嘅人際關係有一定嘅渴求,但唔代表我冇底線.與其要我夾硬扮到同其他人有計傾嘅話,我寧願自己一個人,反正,其實我都開始習慣孤獨,不過,「習慣」並唔代表「鍾意」同「喜歡」,佢哋係兩碼子嘅事.
即使睇落我同每一個人都傾得埋,但我都算一個觀察力比較強嘅人,喺我心入面就好似一個database咁,紀綠每一個事件,無論關唔關我事也好,然後計算佢哋搵我嘅動機,呢一切嘅嘢我心入面必然係有一個尺度去衡量,只係我從來唔會同其他人講,去呈現出嚟,所以雖然其他人覺得我同係人都傾得埋,但其實我心入面亦有好多其他顧慮同衡量嘅事.所以我可以大膽總結出,喺我身邊搵我嘅人離不開「攝時間用」,「R着數用」,「收風八卦用」,「投其所好用」,真正認識我同我有心靈交流嘅少之又少.當然又唔係完全係其他人嘅責任,最主要係,我對身邊所有嘢都有一個好強嘅防範心態,呢個係一個成長期間所留落嚟嘅㾗跡.
可能因為冬季來臨,成個人嘅動力又開始下降,起身,咩都唔想做,繼續瞓,真係再瞓唔到,就攤喺度乜都唔想做,正如呢篇嘢,由我有感而發到真係打出嚟嘅時候,我都拖咗幾日.當喺低緯度地區都會咁,好難想像將來喺高緯度地區會係點.


text:
生性風流嘅富豪,知名人士,諗唔到大多數最后冇好下場,估計呢叫報應啦.
香港代表:女星狙擊手為咗保命不停換腎
最中意送女星愛馬仕嘅劉鑾雄,想必個個都對佢唔陌生.
較早前,年過60嘅劉鑾雄有心有力,甘比再次懷孕.
雖然一直深受腎衰竭,心臟病同糖尿病困擾,仲一度多次換腎,但而家睇落佢無疑系最幸福.
香港代表:第一玩家 玩過女人超5位數
趙世曾嘅風流喺香港好出名,但佢自己就對于風流有另一種睇法:后生嗰陣同我一齊嘅全部都系女藝員,都系佢哋自己黐過嚟嘅.
佢最驚人紀錄系曾請十九位佳麗著泳裝入室共進午餐,雖然風流但系拒絕結婚.
而家80歲仍孤身一人,據講系唔想畀分身家.
臺灣代表:三位前妻同場出現葬禮
佢系《冬天里的一把火》嘅主唱,一生有三段婚姻,5女1子.
可能風流債總系要還,高凌風晚景凄涼,得咗皰疹,氣管炎嚴重,享年63歲.
臺灣代表:4任老婆 上百個紅顏知己
關於愛美女,估計得黃任中夠膽講噉嘅話:“我色,但系我敢公開色,點解一定要偷偷摸摸噉色?”
保守估計,佢每年最低限為身邊女人洗1億,卻冇料到有一日落魄潦倒到連自己都顧唔上.
佢死前交代后事一切從簡,守候喺身邊嘅都系姐姐,兒子同小潘潘.
Like MisshkNews Facebook!不出门也能知天下事~


text:
10月27號,九龍梳士巴利花園有公眾活動,近月
賤 戰意高昂嘅军政府卫队(曾稱為「香港警察」)將西九龍地區實施「半戒嚴狀態」,其中西九龍主要幹道彌敦道更多次被卫队堵塞,引致西九龍地區唔少公共巴士路線大亂.
由於係星期日,彌敦道沿路都係想享受週日假期嘅市民,外傭,遊客,卫队嘅車輛堵塞彌敦道引致大批公共巴士無法去到各巴士站接載候車乘客,令大家想搭巴士走都唔得.
另一方面,因為道路無法通行,唔少公共巴士塞喺馬路,一眾巴士車長都無奈呆等,唔少巴士車長畀巴士乘客落車後都只能夠落地「吹風」.至於有幸未塞到入車龍入面嘅公共巴士,巴士車長就各自諗辦法避開受阻路段,繼續維持服務.
卫队堵路令公共巴士行唔到,但其實唔少途人都唔知「事態嚴重」,繼續喺彌敦道沿路各個巴士站等巴士.由於長時間都無公共巴士可以「埋站」,各個巴士站都累積咗唔少等搭公共巴士嘅乘客.
雖然呢班巴士乘客久久未見有公共巴士到站,但一直都係和平,理性,非暴力咁默默「等了又等」.
不過,綜合各方前線職員同乘客嘅經歷,善於「始暴製亂」嘅卫队,見到彌敦道各巴士站嘅等巴士人龍,竟然多次針對巴士乘客開咪大嗌「你哋呢班暴徒」,甚至揚言「放催淚煙」,「使用武力拘捕」.
對於卫队呢種「濫權」言論,唔少巴士乘客都極憤恨,部份仲即時「回敬」指「搭巴士都話要拉,咁即係逼人『反枱』啫!」
至於公共巴士業各前線職員就同心協力,儘力喺混亂中維持服務.例如原本去尖沙咀嘅公共巴士,一度以彌敦道窩打老道交界做臨時總站,盡量接載需要搭公共巴士嘅乘客.
而喺彌敦道一片混亂嘅路面狀況下,一眾公共巴士前線職員喺唔少年輕人協助指揮交通嘅情況下,都不負乘客所望,順利咁儘力履行職責.
行文至此一刻,突發組嘅前線記者不斷回報返嚟,指卫队不斷喺彌敦道兩邊堵路,肆意拘捕佢哋睇唔順眼嘅市民,由地鐵站入面向彌敦道附近街頭胡亂發射催淚彈,以暴力對待嘗試正常採訪嘅前線新聞工作者…好明顯香港已經成為一個戰場――不過係一個軍政獨裁嘅政權向平民百姓宣戰.


text:
市面上V面的產品好多,有V面面膜,V面神器,瘦面針,瘦面RF射頻(tripollar RF, thermage, Ulthera,HIFU),甚至削骨等等.過去幾年,我用咗超過幾萬蚊去嘗試令塊面更加瘦更加V.基本上日本,台灣,韓國,中國內地嘅電視節目有介紹嘅手段方法我都試過.由購買RF射頻瘦面機tripollar stop,到出街接受韓式RF射頻療程,到用瘦面面膜,到去醫學美容中心打瘦面針,真係洗咗好多冤枉錢,終於發現有啲方法系可以瘦到面,亦有啲方法係一定唔會work.今日我就特別講解一下我嘅V面心得.(本文係自費分享原創研究,並沒有收到任何品牌的贊助或試用)
如果你想V面,就一齊睇下啦!
先了解包面原因,再對症下藥
如果你真係真心想瘦面,第一件事,你就要了解同分析,你自己包包面嘅原因係乜嘢.
好多產品都聲稱可以幫你令塊面更加V同尖,但係如果你想V面,你就一定要先搞清楚,你塊面包包嘅原因.有啲人係因為骨頭生得大,有啲人純粹係因為肥,有啲人係面部咀嚼肌肉大,有啲人就係因為面部鬆弛所以顯得面形下垂.
因為你塊面唔夠V嘅原因,係每個人都唔同,如果你稍為檢查自己,然後揀啱方法,你就可以事半功倍!方法揀得啱,最快兩三個禮拜就可以見到V爆靚靚嘅面形!
點解去到某個年紀,你嘅面會自動由青春年代嘅V面,變成越來越包,越來越臃腫難分?
首先,我要介紹一下你嘅皮膚,你皮膚分為兩層,表面嘅一層,叫做表皮層(epidermis);表皮層下面,就係真皮層(dermis).真皮層對於你塊面有幾尖有幾V,有決定性嘅作用.如果你要做到真V面,就一定要好好打理真皮層.
你塊面後生嘅時候非常緊致,到而家比較鬆弛嘅原因,係因為後生嘅時候,你嘅真皮層有好多膠原蛋白纖維,隨着時間嘅流逝,呢啲蛋白同埋纖維就會漸漸咁樣流失,造成面部鬆弛,低陷,失去後生時候V面嘅效果.
我依家就分析一下,唔同瘦面方法嘅功效.
1. RF射頻機瘦面 同 超聲波瘦面(Thermage,Ulthera,Fraxel,Tripollar Stop,Dr Bauer)
如果你真係認真想令到塊面更加尖,其中一個最有效嘅方法,就係RF射頻(radio frequency)同超聲波.你喺美容院見過嘅Thermage,Ulthera,Fraxel,同埋家用射頻器Tripollar Stop同Dr Bauer,就係屬於射頻同超聲波瘦面.
RF射頻同超聲波可以收緊肌膚,令皮膚睇起嚟更加年輕緊緻.
射頻瘦面(radio frequency, RF)嘅方法同其他山寨V面方法唔同,佢係得到醫學界嘅測試成功同埋認可,本身係有一定嘅科學根據.根據最新嘅醫學期刊,同埋醫學研究報告,都發現射頻對於減少面部鬆弛越級皺紋,有一定作用.係醫學嘅角度來講,RF射頻唔能夠完全消除皺紋,但對於減少皺紋與及增加緊緻,醫學界有一定嘅共識.
咁我首先同大家解釋一下射頻嘅原理.RF科學原理就係利用3kHz到300mHz射頻,用熱力將肌膚底層加熱,令膠原蛋白收縮,令到脂肪細胞將脂肪液排出,並經過血液與及淋巴系統隨着正常新陳代謝排出體外.通常瘦面機會有一個安全設計,就係佢會利用射頻加熱真皮層,而表皮層就盡量避免灼傷.
根據醫學研究,當真皮層加熱到攝氏45到65度左右嘅時候,人體嘅膠原蛋白就會收縮,同時亦會幫助傷口瘉合.身體就會出產新嘅骨膠原,彈性蛋白.瘦面嘅功效就會漸漸浮現.
射頻同傳統拉皮手術嘅唔同地方在於,傳統拉皮手術只能夠做到一樣野,就係拉皮.對於皮膚質感凹凸同埋皮膚質素差,拉皮嘅幫助就唔係太大.相反,RF射頻就可以同時達到拉提與及改善膚質嘅效果.
根據一啲外國醫學期刊,外國醫生嘅訪問報道,RF射頻最適合一啲初老,初初出現皺紋鬆弛嘅人士使用.RF喺呢啲人士身上個效果會係最顯著明顯.
RF射頻儀器可以分為單極(monopolar RF),雙極(bi polar RF),三極(tripollar RF).三種射頻,都能夠產生即時收緊同之後收緊嘅效果.一般客人喺療程之後即時就會見到初期嘅收緊,跟住落嚟嘅幾個月,隨骨膠原自我更新,瘦面緊致效果會慢慢浮現.單極RF射頻嘅好處,就係佢能夠一下直達深層,效果會比較明顯,但同時痛楚感覺亦會比較強烈.
RF射頻瘦面嘅好處,除咗促進膠原增生之外,就係減肥.因為當能量通過面部嘅時候,專家發現有脂肪分解嘅情況,當射頻進入體內嘅時候,脂肪細胞會被破壞.射頻機嘅好處,就係唔單止你嘅骨膠原增生左,你面部嘅脂肪亦會減少左.
射頻機對於暗瘡都有少少功效,根據唔同嘅研究發現,一啲暗瘡嘅病患者經過接受療情之後,暗瘡情況都有所改善.醫學界認為當中嘅原因,係因為減少油脂分泌.
依家就逐一評論一下,不同瘦面機嘅好處功效同埋要注意嘅地方.
Thermage (生產商:Solta )
Thermage CPT射頻瘦面,係使用單極射頻,將能量射入真皮層,美國FDA早於2002年初次允許使用作為改善皮膚質素嘅工具,亦係第一個獲得FDA認證,改善鬆弛與及皺紋嘅機器.依家香港見到嘅就係屬於第三代嘅thermage.
由於佢嘅能量非常大,Thernage使用之前醫生會先喺你面上貼一啲好似印水紙紋身嘅格仔,然後按次序逐一係每個格仔上面你用Thermage注入能量(打thermage ).呢個嘅好處,係可以準確量度面上每個位置都得到適量嘅治療,全面得來又唔會重複打咗同一個地方.
功效方面,Thermage應該係市面上其中一隻最有效抗皺紋嘅射頻機,由於佢能夠將熱力打入真皮層,而佢比其他嘅射頻機更加深入,理論上佢嘅熱力會停留係真皮就更耐.
要注意嘅係,Thermage療程並唔適合心臟起搏器使用者,與及懷孕人士,如果有皮膚癌症歷史嘅人亦都不建議使用.
Thermage生產商Solta母公司,係海外上市嘅醫療集團.
Ulthera HIFU,HIFU,全名係high intensity ultra sound,係2008年被FDA認可作為眼眉提升嘅作用.
傳統射頻VS家用射頻機分別
簡單來講,家用射頻機同傳統射頻機嘅原理係一樣,只不過美容院係家用版的加強版,無論功效,好處,定潛在風險,都比較大!
美容中心商用嘅大機,由於力量非常之強勁,安全性係一個好重要嘅考慮,因為稍有不慎,佢就會造成灼傷,與及其他因為高溫帶嚟嘅皮膚傷害.呢類RF美容儀器只適合由醫生處理.
亦都係呢個原因,令到好多人開始考慮使用火力冇猛嘅家用RF射頻機.作為一個又有去美容中心做RF,又有用家用射頻機Tripollar嘅用家,我都有少少心得分享.
Tripollar Stop (生產商:Pollgen)
而係市面上林林總總嘅瘦面機當中,有一種我覺得可以推薦一下,就係Pollogen嘅tripollar stop.因為Pollogen呢間位於以色列嘅醫療用品生產商,改造同系列美容中心RF大機Apollo.當然家用版本tripollar stop冇咁強大,但係科學嘅原理係一樣嘅.
(市面上有買嘅家用RF射頻機,Tripollar Stop係最有效之一.)
之前我都研究過香港幾種唔同嘅瘦面機,包括左Dr Bauer,Glycel 42,最後都決定左買tripollar stop.
暫時香港來講,Tripollar Stop可能係最好用嘅家用瘦面機.因為係醫學理論來講,佢真係完全超越左另外幾個對手,佢得到唔同醫學期刊嘅報道.
由於Pollgen本身已經有多年生產美容院專用RF大機嘅經驗,信心大好多.
作為一個已經用咗Tripollar Stop好耐嘅人,我都有少少心得可以講下,就係佢真係好work!
另一個心得,用Tripollar要注意一點,就係一定要用足夠嘅時間,先至可以令到真皮層皮膚溫度加熱,達到最佳功用.因為,瘦面機要刺激真皮層嘅膠原增生,最少需時十分鐘上,能夠按照指示有足夠嘅能量,係令你成功瘦面嘅關鍵.呢個亦都係我個人嘅心得之一,一定要有足夠嘅次數,同埋足夠嘅時間.
同出街做Thermage唔同,家用版本並無一啲印水紙幫你量度邊個位做咗,邊個位未做,所以你自己就要特別留心,避免係同一個位做太耐,其他位置又做唔夠.真正有效嘅RF射頻拉皮,要全個面都覆蓋得到,先至叫做有用.
Tripollar副作用方面,同一般嘅RF美容機一樣,要根據說明書指示,避免過分灼傷肌膚.由於RF科技已經得到美國FDA認證,副作用基本上係唔大嘅.
值得一提嘅係, FDA對於拉提嘅效果研究,有非常科學嘅測試同量度,並唔係求其搵幾個不知名blogger嘅所謂自我評估.所以喺效果評估方面,就好值得大家參考.
除咗香港最出名個幾款瘦面機之外,其實仲有幾種被認為係有效嘅RF射頻減肥瘦面嘅機器,遲啲有機會我會再仔細分享,佢哋包括左venus freeze,truSculpt,Exilis,Accent等等.
RF射頻瘦面機嘅成效,好取決於幾個因素:瘦面器嘅溫度能夠到所需嘅溫度,接受療程嘅次數,治療相隔嘅時間等等,都好影響最終嘅成效.
2. Botox與Dysport瘦面針
除咗射頻瘦面之外,第二個最多人用嘅方法,就係打瘦面針.
注射肉毒桿菌瘦面嘅好處係功效快,價錢亦交去醫學美容中心做Thermage RF射頻拉皮平.如果你包面嘅原因係因為咀嚼肌過大,呢個方法亦未嘗不可.
3. 瘦面面膜,V面面膜,拉提面膜
去到一啲美容專櫃,就會發現好多聲稱能夠幫你拉提,瘦面嘅美容產品.
(市面上有好多聲稱可以瘦面嘅面膜,但係功效就真係好成疑! )
一般市面上嘅瘦面面膜,都係功效非常之有限.其中嘅原因,係因為瘦面面膜只係針對表皮層,未能夠針對真正令到面部下垂嘅真皮層.所以效果都係到喉唔到肺,付出多效果少.
一般嘅瘦面面膜,可以令到表皮Epidermis更加滋潤,水潤,保濕.呢幾方面,可能係有用嘅.但係對於真正真皮層dermis拉提,膠原增生,就真係好睇隻面膜本身嘅成份.好似我之前講過,如果有滋促進皮膚新陳代謝嘅成份,瞓到死皮脫落,exfoliate dead skin cells,盡快更新表皮,咁係視覺上對於減少面部皺紋係有一啲功效.
如果你嗰隻瘦面面膜,成份只係透明質酸,蘆薈啫喱之類嘅凍膜,效果就好成問題.因為佢只係一種滋潤補水,同真皮層嘅拉提基本上係冇關係.
4. 減肥,減少卡路里攝入(推薦)
有時最原始嘅方法,就係最有用嘅方法.減肥令到全身嘅脂肪減少,同時因為人類生物結構嘅構造,人類只要體脂下降,面部同埋頸部嘅脂肪亦一定會相應減少.
人類嘅面部係包含咗真皮層,表皮,同埋脂肪.脂肪減少,都會令輪廓睇嚟更加分明,更加sharp.嚴格控制卡路里攝入量,令到身體處於負卡路里嘅狀態,即係每日消耗嘅卡路里比吸入多,你塊面就會慢慢變尖.呢個亦都係我試過咁多方法裏面,其中一個最快嘅方法.我會建議你用減肥,配合做RF機,呢個會係最有效嘅V面瘦面方法.
如果你以前係面尖尖,而家你包包面係因為肥咗,比較豐滿,咁樣我有個好消息話俾你知,你要V面嘅方法好容易,只需要減肥就可以.
好多台灣嘅女仔同埋男仔,面目清秀,而且皮膚好,就係因為佢哋嘅食物,令到卡路里攝入量好低,對於皮膚同埋身型都有好好嘅幫助!
其他唔work瘦面方法:
V面神器
好多台灣,覺得好日本嘅電視節目都會介紹一啲減肥美容產品.但係有一啲產品就好似真係完全無科學根據同埋邏輯,啼笑皆非!
好似市面上一啲包裹着整個頭部嘅繃帶類產品「V面神器」,聲稱可以幫你V面,呢啲都係完全冇科學根據.因為塊面唔夠V,係因為真皮層膠原蛋白嘅流失,山寨瘦面法真係冇乜可能會有效.
總之一句講晒,要有拉提嘅效果,就一定要針對真皮層,否則就一定冇作用.
V面美容油,beauty oil
呢幾年香港多咗好多人用美容整容嘅精油,係滋潤,增加亮澤感嘅層面,呢啲係好有用,但係對於真皮層嘅拉提,係一啲作用都冇!
推淋巴瘦面
去到美容院,就一定會有人sell你做推淋巴瘦面.究竟呢一樣野有冇科學根據呢?
面部按摩,推淋巴可以令到水腫減少,可以好快嘅時間之內令到面部睇起嚟更加緊致,推淋巴瘦面個好處係成效明顯,個唔好處,就係只係可以維持半日,只要一飲返水,你就包面就會即刻返嚟!
有興趣嘗試做全新韓國美國機,各種V面,美肌,逆齡療程嘅朋友,可以直接以試用價到Reju Beauty登記.個人較推「韓國膠原激活童顏術」,效果媲美萬元貴價療程,$688限時優惠(原價$1088)
更多有關醫學美容的原創研究,請按這裡


text:
「回憶」
如果你係八十後而你細個嘅時候又曾經去過吉之島,你應該記得嗰度有個小丑鐘,而每個鐘頭佢都會報時.當然佢有佢嘅特別之處就係報時嘅時候佢會播音樂,同時個鐘上面嘅小丑就會起身拉動手掣,之後係個鐘入面就有好多唔同嘅精靈走出嚟.亦都因為咁,好多人都會為睇佢而特登嚟康怡廣場嚟間吉之島.而小丑鐘亦陪伴咗我一個好快樂嘅童年,事關我係康怡花園長大,所以經常係嚟緊吉之島!
「懷念」
雖然我已經三十幾歲,吉之島嚟個小丑鐘亦都無辦法好似以前咁正常運作.每次再經過嘅時候,其實都好希望小丑可以在此係睡夢中再一次起身.點解無啦啦會諗起佢?因為最近見到網上面有人放返條片上網,同時亦都有人再次討論佢嘅存在.對於而家嘅細路仔或者有啲恐怖,但係對於我嚟講佢帶俾我嘅童年回憶同快樂唔會因為佢變老而改變.慶幸嘅係小丑過咗二十幾年都仲緊守佢自己嘅崗位,不離不棄!
「希望」
係網上面睇到有個應該係小朋友寫嘅「客戶心聲」話希望將個小丑鐘拆咗佢,原因係話佢好恐怖.其實我想講人老咗個樣都會好恐怖,唔通你又會唔要你身邊個伴侶?我諗好多人都或者同我一樣好想小丑可以再一次起身,再一次俾我哋聽到你嘅美妙音樂同讓精靈再一次起舞.希望吉之島嘅管理層唔好放棄小丑鐘,繼續去搵個鐘嘅零件,或者遲啲可以打印返啲零件出嚟,咁小丑就可以再一次將歡樂帶畀大家!


text:
細水長流好享受
唔同性格嘅人,對愛情故事嘅睇法都好唔同,有人鍾意細水長流,有人鍾意激情澎湃.於數字會所工作嘅蘭蘭,就屬於前者,事關佢份人鍾意慢工出細貨,上床做愛都一樣,唔鍾意搏命死衝,要慢慢入正題先會令佢動情,隨時令細妹「細水長流」,甚至川流不息添!
小七對於囡囡嘅一番自白,真係愈聽愈動心,因為囡囡一副瓜子口面,樣貌有幾分我見猶憐,試問有邊個男人捨得喺佢身上喪衝吖,一定會對佢呵護備至,等佢細水長流後先長驅直進都未遲.小七自問都係一個憐香惜玉之人,同蘭蘭一定好夾啫!
擅長水戰
蘭蘭聽到小七嘅綿綿情話後,早已經芳心暗動,仲話自己一動情就會好似開水喉咁.小七知道之後,就老實不客氣,一於探入桃園洞試試水溫,結果一試就不得了,囡囡已經變成溫泉一樣燙手,而且眼角充滿姣勁,小七點可以袖手旁觀,一於上房幫囡囡釋放熱力.
囡囡一入房已經衝入浴室話要冷靜一下,小七即時剝光豬死跟,同囡囡一齊鴛鴦戲水,我哋一邊浸,一邊摷,一邊咀,一邊愛撫,絕對慢工出細貨.囡囡好快就已經發出求偶訊號,不過小七反而唔急,一於再吊吓佢胃口.囡囡畀小七搞到成身酥軟,忍唔住就喺浴室上演一場水戰,小七最擅長打水戰,唔使10分鐘已令蘭蘭投降,成身抽搐,雙眼反白.
非常合拍
之後,囡囡主動用嘴仔同小七抹乾身,服侍周到,好似對待情人一樣咁細心,上上下下都畀佢抹乾淨,連車底都一樣用心洗擦.小七最終畀佢條三寸不爛之舌,搞到當場放咗一次煙花,雖然時間比平時快,但舒暢感卻無法形容.
上到大床,蘭蘭已經完全進入狀態,主動騎乘兼主動轉體位,一時推車,一時後進,我哋兩個人嘅合拍度,應該有90分以上,真係好難得遇到咁好嘅對手.小七幾時都認為,做愛嘅最大樂趣,就係雙方配合互動,先可以達致最高境界,尤其係肯花啲時間,令女人動情之後,隨時可以有另一番至高享受.今次遇到蘭蘭,都算不枉此行喇!